
Capitolul 1 


Cherry și mătușa ei îl priviră mirate pe domnul trecut de 
prima tinereţe care tocmai intrase pe uşă. Era bondoc și 
roșu în obraji. Ochii îi jucau plăcut în orbite, iar 
costumul — scump, dar sobru — dădea impresia unui om 
sigur pe puterea lui financiară. 

Phoebe murea de curiozitate, nu numai datorită 
aspectului acestui gentleman, ci mai ales datorită declaraţiei 
cu care își făcuse apariţia. Arboră cel mai diplomatic 
zâmbet, cel despre care Wilfred obișnuia să spună că ar 
dezarma un ofițer prusac. 

— Vă rog, luaţi un loc, îl invită ea galant. Mary, draga mea, 
fii bună și mai adu-ne o ceașcă. Rămâneţi la ceai, nu-i aşa, 
domnule... 

— Numele meu “este  Biddersley, doamnă 
Willington-Smythe. Nathaniel Biddersley, mai exact. Am 
venit în calitate de avocat, din partea lui "Biddersley, Fitch 
și Wright", de pe Chancery Lane, Londra, în caz că veţi vrea 
să verificaţi. 

— Atunci, nu sunteţi doar un avocat, medită mătușa 
Phoebe și zâmbi încurajată. Sunteţi chiar unul dintre 
asociaţi, nu-i așa, domnule Biddersley? 

Cherry observă cât îl bucura perspicacitatea mătușii sale 
pe domnul Biddersley. 

— Sunt, într-adevăr. Mă bucur să văd că sunteţi o 
personalitate deductivă, doamnă Willington-Smythe. 

— Dimpotrivă, domnule Biddersley, dar e frumos din 
partea dumneavoastră că o spuneți. 

Așteptă ca musafirul să se aşeze pe fotoliul pufos, apoi se 
aşeză și ea. Doamna Whitcombe aduse o ceașcă nouă 
pentru ceai și reașeză platoul cu plăcintă de mere. 

— Sper să fie o surpriză plăcută faptul că au fost scoase 
din cuptor chiar azi-dimineaţă. 

— Delicios, doamnă. Ca orice burlac obișnuit cu 
patiseriile Londrei, știu să recunosc imediat o minune 
culinară și permiteţi-mi să spun, de mult n-am mai văzut 
nişte bucate mai atrăgătoare. 

— Doamna Whitcombe se va bucura să audă asta. Îi place 

să se mândrească atunci când vine vorba de gătit. Dar nu 
cred că ați venit până aici ca să discutăm despre artele 
culinare, nu-i așa? Eu și nepoata mea suntem foarte curioase 
să ştim ce poate aduce pe unul din asociaţii de la 
Biddersley, Fitch și Wright până la Ickenham. Spuneaţi ceva 
mai devreme despre viitorul domnișoarei Wade? 

— Da, doamnă, confirmă domnul Biddersley, lăsând la o 
parte plăcinta din care tocmai mușcase. Dar mai întâi 
trebuie să știți că cei care m-au angajat doresc să rămână 
anonimi. 

— Chiar așa? Cât de ciudat! Și cu ce scop te-au angajat în 
felul acesta, domnule Biddersley? întrebă Phoebe. 

— Pentru a asigura viitorul nepoatei dumneavoastră, 
doamnă Willington-Smythe. O sumă considerabilă îi este 
garantată beneficiarului dacă acceptă să semneze toate 
condiţiile contractului. În acest caz, prima parte 
contractuală, îi vom zice de-acum înainte "Binefăcătorul”, se 
angajează să trimită periodic bani celei de-a doua părți 
contractuale, dumneavoastră, domnişoară Charity Wade, 
dacă veţi accepta să veniți la Londra cu doamna 
Willington-Smythe, și să preluaţi o reședință complet 
mobilată şi utilată, care a fost deja achitată. Veţi locui la 
adresa stabilită începând cu întâi aprilie și până la data de 
treizeci iunie; în total, nouăzeci și una de zile, timp în care 

veţi lua parte la diferite activităţi și evenimente sociale, cu 
scopul introducerii dumneavoastră în înalta societate. 

Cherry era complet surprinsă de planul cu care venise 
acest necunoscut. 

— Introducerii, cum? Vreti să spuneţi să ies în lume? 

— Exact asta înseamnă, domnișoară Wade, răspunse 
asociatul firmei Biddersley, Fitch și Wright, mai mult decât 
mulțumit de viteza ei de înţelegere. Există un fond pe 
numele dumneavoastră și puteţi beneficia de pe urma lui, 
ridicând o alocaţie lunară pentru tot restul vieţii, sau până 
la căsătorie. În plus, s-a prescris un buget special pentru 
garderoba dumneavoastră și au fost deja rezervate loje la 
operă, la teatru și la grădinile Vauxhall. Să vedem, am uitat 
să mentionez ceva? 

— Se pare că v-aţi ocupat de toate, domnule Biddersley, 
spuse Phoebe, copleșită de norocul picat din cer. Şi nepoata 
mea este mai mult decât recunoscătoare generozităţii 
dumneavoastră, sunt sigură. 

— Nu generozitatea. mea, doamnă Willington-Smythe, îi 
aminti avocatul cu blândețe. Binefăcătorul nepoatei 
dumneavoastră m-a angajat pe post de intermediar. 

Phoebe se redresă pentru câteva clipe. 

— Şi ce se angajează nepoata mea să facă în schimbul 
acestui gest de nemăsurată nobleţe? 

— Domnișoara Wade nu este obligată decât să respecte 
condiţiile prevăzute în contract, pe care vi le-am citit 
adineauri. 

Cherry se ridică din scaun, încrucișându-și braţele 
preocupată. 

— Şi noi când putem afla cine e acest binefăcător? Sunteţi 
măcar în măsură să ne spuneți de ce se ocupă de toate 
astea? 

— Mi s-a dat de înţeles că totul face parte dintr-o 
înțelegere încheiată cu mult timp în urmă între binefăcător 
și colonelul Travis Wade pentru a asigura bunăstarea 
singurei urmașe a colonelului în cazul mortii sale. O poliţă 
de asigurare, dacă vreți. 

— Desigur, se destinse Phoebe. Se pare că l-am judecat 
prea aspru pe bietul Travis. 

— Eu pur și simplu nu cred, afirmă Cherry, sigură de 
spusele ei. Colonelul niciodată n-ar fi putut economisi. 
fonduri suficiente pentru câte a enumerat domnul 
Biddersley. Banii ăștia pur şi simplu nu vin din partea lui. 

— Aveţi perfectă dreptate, domnişoară Wade. Banii nu vin 
de la colonel. Fondul a fost creat de binefăcător, care 
dorește să rămână anonim. lar acum... 

Domnul Biddersley scoase o punguță grea din manta, 
împreună cu un toc și o călimară de cerneală. 

— Dacă vreţi să-mi semnaţi, sunt însărcinat să vă achit 
alocatia lunară și să vă învăţ cum se completează o scrisoare 
de credit cu ajutorul căreia puteţi retrage ce sumă doriți. 

Cherry simţi greutatea săculeţului cu bani în mână. Îl 
privi pe Biddersley drept în ochi și nu putu decât să 
bălmăjească: 

— E prea mult... nu pot accepta. 

— Dar cum să nu poți, draga mea, inteveni Phoebe, care 
se așteptase ca nepoata ei să reacționeze așa. E normal să 
reacţionezi așa în fața acestui noroc, dar trebuie să 
recunoști că a picat cum nu se putea mai bine. 

— Mi-e frică, mătușă Phoebe, mărturisi tânăra. Ce motiv 
poate avea acest binefăcător, sau acești benefăcători, nu 
putem ști, să vrea să mă ajute fără să ceară nimic în schimb 
și fără a-și divulga identitatea? Mă simt de parcă mi-aş vinde 
sufletul diavolului. 

— Nu e deloc așa, draga mea, încercă Phoebe s-o 
liniștească. Pot exista destule explicaţii pentru acest 
comportament. Poate binefăcătorul simte o obligaţie faţă de 
tine, sau față de părinţii tăi. Bunica ta din partea mamei era 
o femeie foarte înstărită și singura ei moștenitoare ar fi fost 
mama ta, dacă nu s-ar fi măritat fără acordul familiei. Nu 
te-ai gândit că ar putea fi în spatele acestei afaceri? O ultimă 
încercare de a-și spăla greşeala făcută faţă de singurul ei 

copil... Sau poate cineva rămas dator tatălui tău şi care se 
răscumpără astfel. Oricare ar fi situaţia, le-ai face un imens 
deserviciu dacă le-ai refuza ajutorul. 

Charity încercă să gândească întreaga situaţie la rece. 
Normal că în prima clipă crezuse că banii vin dintr-o singură 
sursă: căpitanul Moonlight. Până la urmă cine, dacă nu 
bărbatul ei, s-ar fi simţit obligat să-i asigure viitorul în vreun 
fel? Negase oricare altă variantă de la început, dar 
auzindu-le din gura mătușii, păreau mult mai probabile. În 
ceea ce-l privea pe căpitanul Moonlight, mariajul era ca și 
anulat. Nu avea capacitatea legală de a iniţia un astfel de 
fond, ca să nu mai vorbim de obligaţia morală. 

Ideea că el ar fi "binefăcătorul” îi păru hilară în lumina 
noului raţionament. Dar nici nu crezuse cu adevărat 
povestea; fusese doar speranța că misteriosul iubit se 
întorsese în viaţa ei. "O speranţă fără fundament" se gândi 
ea. John Darcy Clair de Lune era o simplă iluzie; o fantomă, 
o himeră care nu mai exista pentru ea. Era cazul să-și 
continue viaţa și să nu-l mai aştepte. 

— Ai dreptate, mătușă Phoebe. Ar fi urât din partea mea 
să refuz fără motiv atâta generozitate. Am venit în Anglia 
pentru că tatăl meu iubea această ţară şi vroia s-o cunosc și 
eu. Până acum, n-am găsit nimic aici care să mi se 
potrivească. Îi sunt datoare tatei să-i mai acord Angliei o 

şansă. Doar din acest motiv voi semna actele, domnule 
Biddersley. 

— Foarte bine, domnişoară Wade, şi permiteţi-mi să vă 
spun că aţi făcut alegerea înţeleaptă. 

— Nu pot decât să sper că aveţi dreptate, răspunse 
Cherry, luând tocul din mâna lui. 

În zilele care urmară vizitei domnului Biddersley, Cherry 
se gândi că norocul se schimbase și pentru mătușa Phoebe. 
Ideea mutării la Londra în primăvară, cuplată cu planurile 
de cumpărături de pe Bond Street pentru garderoba lui 
Cherry, îi dădeau mătușii un nou scop în viață. Abordă 
sarcina pregătirii ieșirii lui Cherry cu aceeași energie cu care 
colonelul asediase Seringapatam. 

Chemă și întăriri: pe Cora Whiple și pe croitoreasa 
locală, doamna Babcock. Îmbrăcată doar în lenjeria de 
bumbac, Cherry era studiată din toate unghiurile, ca mai 
apoi trei perechi de mâini să-i ia măsurile. Mostre de 
țesătură îi zburau prin faţa ochilor, uneori chiar lipite de 
obraji pentru a se potrivi cât mai bine cu faţa, forma și tenul 
ei. 

După tot acest chin, trebui să aștepte noua etapă a 
"campaniei". Se luă hotărârea ca pentru început să fie 
pregătite trei rochii de dimineaţă, un costum de echitație, o 
rochie de seară, două rochii de oraș, o rochie de trăsură şi 

un costum cu blană de hermină, cu tot cu pălărie și manșon 
pentru vremurile urâte. 

În ceea ce privea pantofii, Phoebe o asigură că baronul 
de Ridgley va fi mai mult decât fericit să-i achiziționeze din 
Londra, pentru că, după cum o asigură mătușa, n-ar fi prima 
dată. 

Pentru Cherry, a cărei garderobă intra de obicei într-un 
cufăraș, cumpărăturile mătușii sale îi părură peste măsură 
de extravagante. Îi atrase atentia, dar răspunsul lui Phoebe 
fu: "De-abia am început”. Adevăratele cumpărături aveau să 
înceapă la Londra, pe Bond Street. 

Între timp, mai existau și alte provocări: bronzul 
"subcontinental” al fetei trebuia să dispară. Și într-adevăr, 
poate din cauza sedentarismului, sau poate datorită loţiunii 
din castraveți cu care era mereu unsă, în câteva zile Cherry 
începu să-și mai piardă din culoare. 

După multe deliberări, Charity acceptă să i se tundă claia 
de păr de care era atât de mândră. În timp ce Cora Whipple 
se ocupă cu foarfecele de cârlionţi, Cherry aşteptă cu 
degetele în două castroane cu soluţie de înmuiat pentru, 
după spusele mătușii sale, "o foarte necesară manichiură”. 

În timp ce foarfecele îi clămpăneau în jurul urechilor, 
Cherry se lăsă dusă de propriile gânduri. Devenea tot mai 
credibil ca această bruscă schimbare în norocul ei să vină 

din partea bunicilor. Nu știa foarte multe despre ducele de 
Madding, în afara faptului că avea o moșie impresionantă în 
Lake Country și că titlul fusese preluat de un văr îndepărtat 
după moartea ducelui și a soţiei sale, într-o epidemie de 
gripă în urmă cu zece ani. 

Cât de ciudat îi părea acum că știe atât de puţine despre 
propria familie. Nu-și putea aminti nimic despre mama sa și 
nici colonelul nu vrusese să-i povestească. Cherry se 
gândise mereu că poate îl doare prea mult să-și amintească. 
Stia că semăna cu mama ei; ştia dintr-un desen pe care-l 
purta colonelul la el și-și dăduse seama și din felul în care 
acesta o privea uneori. Acesta era lucrul pe care-l știa cel 
mai bine despre mama sa, de fapt. 

Fără îndoială, ducele și ducesa o iubiseră la rândul lor. 
Destul de mult cât să asigure viitorul singurei ei fiice. Dar de 
ce atâta anonimat? Se temeau că Cherry ar refuza o 
asemenea moștenire dacă ar fi aflat de unde provine? Era 
într-adevăr un act de dragoste supremă, să oferi atât de mult 
și să nu aștepți nimic înapoi; nici măcar recunoștința 
beneficiarului. De ce să fi contat atât de mult pentru ei? 

Sau poate n-aveau nicio legătură cu toată povestea asta. 
Poate într-adevăr era cineva dator vândut colonelului. Dar 
despre ce sumă ar putea fi vorba? Sau poate colonelul i-a 
salvat viaţa binefăcătorului la un moment dat? Sau nu a lui, 

ci a unui fiu mult iubit? O fi fost o chestiune de onoare între 
ei? L-o fi ajutat să evite un scandal? I-o fi salvat cariera? De 
aceea era totul tinut atât de secret? 

Un gând îi apăsa sufletul. Realiză că cel mai probabil nu 
va afla niciodată și nu-i va rămâne decât să se întrebe toată 
viața dacă a procedat bine că a acceptat. Acum, o făcuse. 
Semnase actele și în câteva săptămâni avea să urce pe scara 
socială și să se bucure de siguranța materială. De ce nu se 
putea bucura de acest cadou? După cele trei luni petrecute 
la Londra, avea să fie din nou independentă și liberă să 
meargă oriunde. Putea chiar să se întoarcă în India, dacă ar 
fi vrut. Nu avea să mai depindă de nimeni; nici măcar de 
binefăcătorul căruia îi datora totul, pentru că acesta refuza 
să-și facă identitatea cunoscută. 

De aici izvora neliniștea ei. Oriunde s-ar duce, ingerul ei 
păzitor va rămâne o întrebare fără răspuns. Cine? Și de ce? 

— Puteţi să vă uitaţi acum, doamnă Charity, spuse Cora, 
întrerupându-i șirul gândurilor. 

Așeză o șuviţă la locul ei și-i înmână oglinda. 

— Cred că vă stă mai bine așa. 

Cherry își studie imaginea îndelung. Cora făcuse o treabă 
minunată! Reușise să dea o formă clăii de păr pe care până 
atunci Cherry nu reușea s-o adune decât într-un coc la 
spate. Cora urmase tendinţa lui naturală de a se ondula și-l 

tunsese în scări, lăsându-l acum să cadă pe umeri în bucle 
ușoare. 

— Când veţi ieși, o să-l ridicăm, spuse Cora. 

Efectul era covârșitor. Se simţea ca și cum ar fi privit în 
ochi o străină, în niciun caz escorta demodată și prăfuită 
care venise cu corabia din India. Primul gând care-i veni în 
minte fu "oare căpitanului i-ar plăcea să mă vadă aşa?", dar 
îl alungă repede. N-ar avea când s-o vadă atât de dichisită, 
din moment ce nu mai făcea parte din viaţa ei. 

Privind înapoi, cele patru luni la Ickenham fuseseră mai 
plăcute decât oricare altă perioadă din viața lui Cherry. 
Zilele se scurgeau liniștite, singurele probleme fiind câte o 
ceşcuţă ciobită sau brioșele uitate prea mult în cuptor. 
Cherry își petrecea timpul citind sau plimbându-se pe 
potecile care ieșeau din Ickenham, admirând priveliștea 
satului englez, atât de străină ei până nu demult. Seara, 
asculta anecdotele mătușii Phoebe despre societatea 
londoneză. Chiar și Ridgley se dovedi un izvor nesecat de 
informaţii, venind cu povești din Lisabona, Alexandria, 
Istanbul şi multe alte orașe îndepărtate. 

Baronul devenise un musafir obișnuit, 
înfrumusețându-le adesea duminicile. Miercurea, veneau 
domnul Hornsby de peste drum și baronul Chalmsworth să 
joace whist și să bea vin de Xeres, astfel că săptămâna se 

derula cu regularitate sub forma: ziua de curăţat, ziua de 
copt, whistul de miercuri, ziua de cusut și vinerea în piaţă, 
urmată de lenevirea în weekend. Era foarte odihnitor și 
deloc plicticos. După anii tumultuoși din India, Cherry 
găsise în sfârșit răgazul de care avea nevoie. Dar această 
vacanță se apropia de sfârșit. Și Cherry știa ce avea să 
găsească la Londra și cum avea să fie primită. Lady Priscilla 
se ocupase de asta. 

Astfel, deși lăzile de pe Bond Street continuau să vină, și 
mătușa Phoebe mai scotea mereu câte o rochie sau câte o 
pălărie, Cherry refuza să gândească mai departe de 
momentul în care se afla. Era ca un fluture închis în cocon, 
care nu vrea să-și scoată încă aripile. Dar primăvara care lua 
încet dar sigur locul iernii, era un semnal clar. Foarte 
curând, trebuia să-și înfrunte spaima. 

— Nu te mai fâțâi, draga mea. Doamna Babcock nu poate 
coase simetric dacă te tot mişti. 

Era o amiază caldă spre sfârșitul lui martie și Cherry 
stătea în picioare pe un taburet, înconjurată de pânze și 
materiale. 

— Nu face nimic, doamnă, zise croitoreasa. Aproape am 
terminal. 

Făcu un pas înapoi și admiră linia pe care o căpătase 
propria creaţie pe corpul domnișoarei Wade. 

— Arăţi superb, Cherry! aplaudă Phoebe. Poţi să cobori, 
acum. Cu grijă! Ultimul lucru pe care ţi-l acum este să-ţi 
sucești piciorul. 

— Mătușa ta are dreptate ca întotdeauna, se amuză o voce 
masculină din spatele lui Phoebe. 

Baronul de Ridgley păși înăuntru cu eleganță. Lumina îi 
juca pe tâmplele argintii și Cherry se gândi din nou că este 
unul dintre cei mai atrăgători bărbaţi pe care-i cunoscuse. 
Bărbatul păși cu pas sigur dar ușor prin cameră până ajunse 
la Charity, încă suită pe taburet. Îi oferi mâna și o ajută să 
coboare. 

— Chiar arăţi superb, draga mea. 

— Mă simt flatată că vi se pare așa, domnule, răspunse 
Cherry zâmbind. 

— De ce nu ne-ai spus că vii? Am fi pregătit ceva mai 
special pentru cină. 

— Dacă iese din mâinile doamnei Whitcombe, nu poate 
să fie decât delicios. Si dacă e servită alături de cele mai 
galante doamne din întreaga Anglie, ce pot să vreau mai 
mult? Pe lângă asta, sunt chemat câteva zile în afara 
orașului, ceea ce înseamnă că voi piegde masa noastră 
obișnuită de duminică. Venirea mea neanunțată în cazul 
ăsta, mi s-a părut o insolenţă acceptabilă. 

— Vorbești prostii. Eşti întotdeauna binevenit, ştii asta. 

Anunţ să pună de ceai, și ne poti spune veştile din oraş. 

— Mă tem că nu sunt prea multe de spus, mărturisi 
nobilul. Doar dacă nu cumva vă interesează zvonurile 
despre tiranul francez. 

— Vă referiti la cele privind cumpărarea teritoriului 
Louisiana de către americani? se interesă Cherry. Scrie în 
toate ziarele! 

Ziare pe care le citise din scoarță în scoarță în ultimele 
două săptămâni, în căutarea oricărei informaţii despre 
raidul lui Colquhoun în hanul Red Lion. Nu găsise nimic, 
dar devenise o mică expertă în probleme internaționale. 

— Dacă Bonaparte e de acord cu cumpărarea, s-a cam 
terminat cu planurile lui de imperiu colonial, ceea ce 
înseamnă încă o victorie pentru marina britanică. Doar n-ar 
renunța Franta la achiziţiile spaniole, dacă Anglia n-ar 
stăpâni oceanele. 

— Aveţi perfectă dreptate, o lăudă nobilul. Aţi rezumat 
perfect. Nu știam că vă interesează atât de mult situaţia 
politică. 

— Vreti să spuneţi, domnule, că nu sunteţi obișnuit să 
discutaţi politică în preajma femeilor. De regulă, se 
consideră că intelectul feminin nu poate percepe altceva în 
afara problemelor domestice. 

— Nu este cazul dumneavoastră, domnișoară Wade. Să 

înțeleg că militaţi pentru emanciparea femeilor? 

— Dacă prin asta înţelegeţi că femeile sunt egale cu 
bărbaţii, nu. Suntem femei, până la urmă, și avem nevoile și 
funcţiile biologice pe care bărbaţii nu le au. Dar dacă mă 
întrebaţi cumva dacă sunt de părere că femeile ar trebui să 
aibă voie să voteze, să urmeze studii, să deţină proprietăți și 
să poată urma cariere care până una alta le sunt rezervate 
doar bărbaţilor, atunci da, domnule, pentru asta militez. 

— Nu cereti un lucru ușor, domnişoară Wade, răspunse 
baronul cu toată seriozitatea. Mă tem că va mai trece destul 
timp până când societatea noastră va accepta o astfel de 
revoluţie. 

Ce-i venise? De obicei nu discuta probleme de genul ăsta 
în fata bărbaților. 

— Nu va fi ușor, mai mult ca sigur. Dar va veni o vreme... 
poate eu nici măcar n-am s-0 apuc. 

— Eu cu atât mai puţin, interveni Phoebe. Draga mea, 
sper că nu vei aduce vorba despre astfel de subiecte la 
Londra. Nu vrem să speriem pe toată lumea. 

— Poate nu chiar pe toată lumea, se amuză Ridgley. Vin 
în apărarea genului masculin și spun că știu sigur câţiva 
domni care nu s-ar lăsa intimidati de o femeie frumoasă și 
cu personalitate pe deasupra. 

Cherry roși și-și ascunse discret faţa în umbra buclelor. 

— Dar doamnă Willington-Smythe, să nu uităm că 
Wilfred, care a ocupat unele din cele mai... "delicate" 
posturi diplomatice ale imperiului, obișnuia să spună că nu 
ia nicio hotărâre fără să vă consulte. Sunteţi celebră pentru 
flerul dumneavoastră politic. 

— Da, așa e, răspunse Phoebe distrată. 

În acel moment, mătușa era mai preocupată de culoarea 
care invadase obrajii nepoatei ei. Se gândi mai bine la 
discutia dinainte și se întrebă dacă nu cumva lordul Ridgley 
se referea la el când mentionase acei "domni greu de 
intimidat”. Și în fond, de ce nu? Baronul era compania 
perfectă pentru sejurul lor la Londra; poate se juca acum, se 
pregătea să se autoinvite. Se hotări să-și continue răspunsul. 

— Dar contribuţiile mele la afacerile diplomatice ale 
soțului meu ţineau mai mult de intuiţia feminină. 

Se ridică și ieși din cameră. 

— Acum, dacă mă scuzati, voi lăsa genul ăsta de probleme 
în seama voastră. 

Phoebe nu văzu cum o urmăriră ochii lui Ridgley, dar 
Cherry observă. Nimic nu explica schimbarea bruscă de 
atitudine a mătușii. Nici măcar referirea la Wilfred. 
Trecuseră cinci ani de când murise de febră în Indiile de 
Vest și Phoebe trecuse peste asta. 

Cherry se gândi că mătușii îi e tot mai greu să-și ascundă 

sentimentele pentru prietenul ei din copilărie. Drumul la 
Londra era pretextul perfect pentru apropierea celor doi. 

Nici nu se mai gândi la propria ei fericire. Acceptase de 
mult că în cazul ei nu mai exista nicio speranţă. Era 
handicapată emoţional din clipa în care privise în adâncul 
acelor ochi verzi ascunși în spatele măștii. Căpitanul 
Moonlight îi furase inima și Cherry nu putea să-și șteargă 
din memorie tot ce se întâmplase între ei. Se măritase cu el 
și fusese alegerea ei să-și respecte datoria de soție până la 
capăt. Fusese un gest din inimă, un act de iubire. Şi dacă i 
s-ar fi dat ocazia să repete experienţa, știa foarte bine că ar 
fi acţionat exact la fel. Pentru ea nu puteau exista regrete, 
căsătorii anulate sau vise de casă și familie. Ea avea să 
rămână toată viaţa căsătorită cu o amintire. 


Capitolul 2 


Se mutară în casa din Berkeley Square pe întâi aprilie și 
nu întâmpinară prea multe obstacole, datorită ajutorului și 
planificării lui Ridgley. Deşi fusese chemat cu treburi și încă 
nu se întorsese, baronul aranjase ca toate cuferele 
doamnelor să fie preluate și transportate cu destul timp 
înaintea plecării. Cei treizeci de kilometri din Ickenham la 
Berkeley Square nici nu se simţiră, datorită vremii frumoase 
și companiei plăcute a mătușii Phoebe și a Corei Whipple. 
Sentimentul că așteptarea a luat sfârșit înveselea pe toată 
lumea din trăsură. 

A doua venire la Londra fu mult diferită fată de prima. 
Drumul din Uxbridge îi purtase printr-un peisaj de tară 
șerpuitor, ascunzându-se uneori sub coroanele copacilor și 

alteori descoperind câte un sat în depărtare. 

Când intrară în Tybourne, fură întâmpinați de un rând 
de case de patru etaje din cărămidă maro, care n-o încântară 
prea mult pe Cherry. Dar senzaţia fu repede depășită când 
ajunseră în preajma Hyde Park-ului; iar soarta făcuse să 
nimerească exact în jurul orei cinci, când iese lumea bună 
la promenadă pe Broad Walk. 

Cherry își întinsese gâtul curioasă pentru a vedea mai 
bine peste grilajul parcului și acum căsca gura la 
permanentul du-te-vino al oamenilor de pe alee. Abia când 
mătușa îi atrase atenţia că ea trebuie să fie centrul de interes 
și nu invers, Charity luă o postură sobră, încetând să se mai 
hlizească asemenea fetițelor de provincie. 

Mai trase de câteva ori cu ochii pe geam, de data asta mai 
discret. Prima dată văzu casele elegante de pe Park Lane, 
apoi citi plăcuţa pe stâlp: "Mount Street”. 

Cherry nu știu ce să mai creadă atunci când trăsura coti 
câteva cvartale mai încolo și ieșiră în Berkeley Square. Case 
de trei-patru etaje încercuiau piaţa, iar în mijloc era închis 
un pâlc de copaci bătrâni și noduroși. 

— Măcar mai încălzeşte fațadele astea orășenești, gândi 
Cherry cu voce tare. 

— Eh, nu e chiar Grosvenor Square, nici măcar Portman, 
se resemnă mătușa Phoebe, dar va trebui să ne mulțumim 

cu ce avem. Poate că Berkeley nu este chiar categoria I, dar 
este o zonă respectabilă. Și dacă interiorul este confortabil, 
ne vom simti foarte bine. 

Casa era mai mult decât prezentabilă, se gândi Cherry 
după ce valetul le deschise ușa și făcu o plecăciune 
ceremonioasă înainte să se prezinte: Osgood Chadwick. 
Valetul cel ţeapăn îi amintea domnișoarei Wade de ultima 
ordonanţă a tatălui ei; un hindus dintr-o familie cu tradiţie 
militară, care dezvoltase un puternic atașament faţă de 
colonelul englez, și care sfârșise la Seringapatam. 

Cherry alungă aceste gânduri care-i provocau 
melancolie. În ciuda tuturor obstacolelor, respectase 
dorința tatălui ei și ajunsese în Anglia, unde era gata să 
înceapă o viață nouă. Era cazul să înceteze să mai jelească 
după trecut și să privească încrezătoare spre viitor. 

Își aruncă ochii prin interiorul extrem de primitor. Se și 
vedea cuibărită pe fotoliul de lângă șemineu, cu o lectură 
plăcută. 

Dar nu venise la Londra să citească, după cum îi aminti 
prezenţa lui Chadwick, care adusese o tipsie de argint plină 
cu scrisori și alte cărți de vizită. 

— Dragul, dragul de Ridgley, murmură Phoebe, căutând 
prin teancul de plicuri. Trebuie să-ţi mărturisesc, Cherry, 
draga mea, de fapt nu mă aşteptam să mai fiu atât de 

căutată. De cinci ani vin la Londra doar în câte o vizită 
scurtă de cumpărături, în niciun caz nu m-am așteptat la 
atâta atenţie. 

— Si crezi că ducelui trebuie să-i mulțumim pentru 
această primire? întrebă Cherry, bucuroasă că măcar mătușa 
ei n-avea să sufere ostracizarea de care se temuse ea. 

— Sunt sigură că Ridgley e capul răutăţilor. Cine mai știa 
că venim? 

Phoebe smulse o scrisoare sigilată din teanc. Se aşeză 
nerăbdătoare la masă și rupse sigiliul de ceară. 

— Extraordinar! exclamă Phoebe. Suntem invitate mâine 
după-amiază să luăm ceaiul cu ducesa de Radford. Scumpa 
mea, S-a oferit să te sponsorizeze și vrea să pregătim 
împreună balul pentru ieșirea ta în societate. 

Cherry se uită intrigată la mătușa ei. 

— Mă tem că nu înțeleg, mătușico. Cine e ducesa de 
Radford și de ce se oferă să mă ajute cu balul ăsta? 

— Pe scurt, draga mea, e răspunsul tuturor rugăciunilor 
tale, răspunse Phoebe. Pe lângă faptul că este enorm de 
bogată, Radford posedă unul din cele mai vechi și mai 
respectate titluri din ținut. Ducele și mama sa fac parte din 
elita societăţii. Pe lângă ei, lady Priscilla Harcourt e o arivistă 
de mâna a doua. Când te sponsorizează ducesa, însă... 
toate ușile se deschid în faţa protejatei ei. Cât despre 

motivele pentru care excelenta sa face acest gest? N-am nici 
cea mai vagă idee. Și nici n-ar conta atât de mult. Învată, 
draga mea, să nu mai cauţi calul de dar la dinți. 

Cherry ridică o sprânceană, pregătindu-se să-i dea 
replica. 

— Mă întreb dacă regele Priam din Troia, privind cu ochii 
de-acum, ti-ar da dreptate. 

Tânăra era în continuare reticentă la filantropii. Îi era 
încă greu să se obișnuiască cu ajutorul celorlalti și nici nu 
ştia sigur dacă să-i placă atâta atenţie venită din partea 
străinilor. O deranja felul în care totul începuse să semene 
cu un basm după venirea domnului Biddersley la 
Ickenham. Fata colonelului fusese educată să nu creadă în 
basme. 

Suspiciunea că cineva încearcă să-i manipuleze viața din 
umbră rămase în mintea lui Cherry și continuă să-și facă tot 
felul de scenarii complicate în timp ce o urma pe menajeră, 
doamna Hargrove, pe scări. Senzatia se înteţi când își văzu 
apartamentul de la etaj: dormitor, cameră de zi, dressing și 
budoar, toate ale ei. 

Dar ceea ce-i atrase cu adevărat atenţia, fu altceva. 
Motivele florale de pe draperii, damascul alb care acoperea 
canapeaua și fotoliile, chiar și covorul cu trandafiri ţesut 
manual, toate erau după model indian. Parcă cineva anume 

îmbinase în mod subtil "englezescul” cu "orientalul” pentru 
a o mulţumi. Și adevărul era că reușise. Bănuielile îi fură 
confirmate atunci când doamna Hargrove o anunță că 
apartamentul tocmai fusese renovat pentru venirea noului 
chiriaş. 

— Mi-am permis să vă despachetez lucrurile, domnişoară, 
spuse menajera, deschizând impresionantul dulap de tec în 
care erau așezate toate rochiile lui Cherry. 

Celălalt dulap, fu informată, era încă gol, așteptând noua 
garderobă. Lângă dulap era o masă de toaletă cu trei oglinzi 
și suprafață de marmură, iar mai încolo, în colțul camerei, 
era o bibliotecă prin vitrina căreia se distingea o mare 
colecţie literară, de la Shakespeare la Ann Radcliffe. 

Ori fusese o serie de coincidente plăcute, ori cel care 
organizase apartamentul îi cunoștea toate gusturile. Acesta 
era un gând foarte neliniștitor de care nu putea scăpa, 
oricât încerca s-o numească o "coincidenţă". Dar dacă nu 
fusese mâna hazardului, atunci a cui? Nu era nimeni în 
Anglia, nici măcar mătușa Phoebe, care s-o cunoască atât de 
bine. 

În acea seară, ameninţată de o migrenă, mâncă singură 
în salon. Simţea că n-ar fi făcut faţă spiritului vioi al mătușii 
sale. Îmbrăcată în cămașa de noapte, se plimbă fără țintă 
între salon și budoar, ca un leopard în cușcă. Se gândi că o 

carte ar ajuta-o să se mai liniștească; se opri în dreptul 
bibliotecii şi se uită printre titlurile aurii. Unul dintre ele îi 
atrase atenţia cel mai mult. 

— Uşor, Cherry, își spuse. E doar o coincidență; multe 
case englezești trebuie să aibă cartea asta. 

Cu toate astea, mâna îi tremură când scoase volumul de 
poezii al lui Thomas Campion de pe raft. ÎI răsfoi până 
ajunse la poemul "Cherry Ripe” — Cireașă coaptă. Inspiră 
adânc și se trânti pe fotoliul din dreptul bibliotecii, plasat 
anume pentru serile lungi de lectură. Căpitanul spusese 
despre el că e "o fantomă”. Dar pesemne că amintirea 
acestei fantome încă nu trecuse. Cherry strânse volumul la 
piept. 

A doua zi dis-de-dimineață, Cora intră pe ușă cu tava cu 
cafea. Cherry, care dormise foarte agitat, o primi mai puțin 
prietenoasă decât de obicei. Mai bine zis, era la un pas s-o 
alunge pe femeie din cameră, și reacţia îngrozită a Corei nu 
ajută prea mult. 

— Domnișoară, ce-ai păţit? 

Observă cartea deschisă de pe pat. 

— Doar n-aţi citit toată noaptea! Şi mi se pare că aţi și 
plâns. Nici nu-mi imaginez ce-o să zică mătușa 
dumneavoastră când vă va vedea buhăită și cu ochii umezi. 
Una-două apar ridurile dacă nu vă îngrijiţi, domnişoară! 

— Te rog să mă ierti, Cora, răspunse Cherry cu o uşoară 
ironie în glas. N-am vrut să-ţi distrug opera. Sunt sigură că 
mătușa Phoebe nu te va trage pe tine la răspundere pentru 
aspectul meu şifonat. 

Cora acceptă scuzele ambigue ale domnișoarei Wade și-i 
întinse pe pat rochia albastră pe care mătușa Phoebe i-o 
pregătise pentru întâlnirea cu ducesa. 

Nici nu termină Cora de netezit rochia, că o armată de 
menajere intră în cameră cu găleți de apă fierbinte. Câteva 
momente mai târziu, Cherry se bucură de o baie aburindă; 
singurul lucru care ar fi putut s-o trezească în dimineaţa 
aceea. 

La ora opt, Cherry cobori în sfârșit să ia micul dejun: 
rinichi, ouă jumări şi pâine cu unt, pe care le savură cu 
multă poftă. Tocmai își mai turna o ceașcă de cafea când 
apăru Phoebe, într-o ţinută răpitoare. 

— Cherry, draga mea. E adevărat ce-mi spune Cora? Mi-a 
spus că arătai sinistru azi-dimineată, sper că nu te-ai 
îmbolnăvit. 

— Mă simt prea bine dimineața asta ca să mă pască vreo 
boală, zâmbi Cherry. Te servesc cu gişte rinichi, mătușă 
Phoebe? Au ieșit foate buni, dimineaţa asta. 

— Doamne fereşte! exclamă Phoebe, puțin scârbită. Ştii 
că nu pot mânca altceva dimineaţa în afară de cafea și pâine 

prăjită. Şi mai ales dimineaţa asta! Sunt prea emoţionată de 
întâlnirea cu ducesa. Abia am închis un ochi toată noaptea. 

— E atât de antipatică? întrebă Cherry, care nu-şi mai 
văzuse mătușa atât de agitată. 

— Antipatică? Nu spune prostii, copilă! Mi-o amintesc de 
la prima mea vizită la Londra, acum... of, nu-mi place s-o 
spun, acum mai bine de douăzeci de ani. Era foarte 
frumoasă pe-atunci și foarte căutată, deși crescuse deja doi 
băieţi. Îi iubea foarte mult, la fel cum își iubea și soțul; 
ducele a murit acum doi-trei ani. Şi tragediile nu se opresc 
aici. Pierderea unuia dintre fii într-o altercaţie cu niște 
bandiți într-o tară îndepărtată aproape a răpus-o. De-aia 
m-a și mirat scrisoarea; crezusem că s-a retras la moșia ei din 
Devon Și că nu se mai întoarce în oras. 

— Dar uite că s-a întors, zise Cherry. Și ce e și mai curios, 
și-a propus să sponsorizeze o necunoscută. De ce, mătușă 
Phoebe? E baronul de Ridgley o persoană atât de influentă 
încât s-o aducă pe ducesa de Radford înapoi? 

— La asta nu-ţi pot răspunde, draga mea. 

Phoebe era vizibil deranjată că nepoata ei pune în 
continuare la îndoială acest noroc neașteptat. 

— Poate i-a cunoscut pe părinţii mamei tale. Nu e 
imposibil. Ducele de Madding avea foarte multe relaţii. 
Poate că bunica ta şi ducesa au fost prietene bune cândva în 

copilărie. Erau cam de aceeași vârstă, dacă mă gândesc. 

— Cred că orice se poate, acceptă Cherry, convinsă că 
singura persoană capabilă să-i răspundă la toate întrebările 
este ducesa însăși. 

Cherry și mătușa ei intrară la numărul 27 de pe 
Grosvenor Square la orele trei fix. Valetul care le pofti 
înăuntru era chiar mai impunător decât Osgood Chadwick. 
Le informă că doamna le așteaptă şi le conduse printr-o 
galerie impresionantă de portrete de familie. 

Casa impresiona prin bogăția ei neostentativă și prin 
eleganță. Modul în care erau așezate canapelele și mesele 
confereau destul de multă intimitate, făcând conacul foarte 
primitor. Obiecte de mare artă erau împrăștiate pe ici pe 
colo, completând decorul și neatrăgând atenţia asupra lor. 
Cherry se simți foarte în largul ei pe coridorul cu covoare 
orientale și tapet alb lăptos. 

Apoi ajunseră în sfârșit în salonul unde le aștepta ducesa 
și tânăra simţi fluturi în stomac de emotie. Valetul intră 
primul și le anunță sosirea. 

— Doamna Willington-Smythe și domnișoara Charity 
Wade. N 

Ducesa de Radford se ridică să le salute. Se vedea că 
fusese o femeie înaltă, dar bătrânețea o gârbovise. Avea 
părul foarte alb şi ochi cenușii, pătrunzători. Se îngrășase cu 

vârsta și pielea își pierduse elasticitatea, dar Cherry înţelese 
că avea de-a face cu o femeie care fusese foarte frumoasă. 

— Doamnă Willington-Smythe, mă bucur că aţi venit! Am 
aşteptat cu multă nerăbdare această întâlnire. 

Vocea de soprană se potrivea perfect corpului 
voluminos. 

— Excelenţă, a fost foate amabil din partea 
dumneavoastră că ne-aţi invitat. Să v-o prezint pe nepoata 
mea, domnișoara Wade. 

Cherry simţi cum un fior îi urcă pe șira spinării când acei 
ochi cenușii se întoarseră spre ea. 

— Excelenţă... 

Nu reuși să articuleze mai mult. 

— Te rog! Spune-mi Olivia. Iar eu vă voi spune Phoebe 
și... Cherry, nu-i așa? 

Chicoti când văzu expresia surprinsă de pe chipul 
tinerei. 

— Nu te așteptai să-ţi ştiu numele de alint? Era normal ca, 
din moment ce te-am luat sub aripa mea, să-mi fac și toate 
temele. Sper că nu te superi, nu? 

— Nu, răspunse Phoebe după ce reflectă puţin. Deși 
poate ar fi trebuit. Nu este un sentiment plăcut să știi că 
cineva te-a studiat atât de în amănunt. 

— Bun! Mă bucur că mi-ai răspuns atât de sincer, așa că 

voi continua în aceeași manieră. Sunt sigură că știi ce 
povești circulă despre tine. Trebuia să mă asigur nu că nu 
sunt adevărate, pentru că mi-am dat seama că nu sunt, ci că 
putem vorbi deschis. Îmi faci impresia unei tinere cu care se 
poate discuta și mă îndoiesc că pici prea des victimă ieșirilor 
isterice. De asemenea, mă îndoiesc că ești ușor de intimidat. 
Dacă ar fi fost altfel, nu m-aș fi oferit să te sponsorizez. De 
fapt, te-aș fi sfătuit chiar să-ţi iei gândul de la orice intrare în 
înalta societate. Eu pot să-ţi asigur acea intrare, draga mea. 
Și suportul meu va fi de-ajuns să scadă credibilitatea 
poveștilor scandaloase ale Priscillei Harcourt. Dar ca să 
câştigi încrederea elitei... ei bine, asta depinde de tine. 

— Cu alte cuvinte, completă Cherry entuziasmată, ceea 
ce-mi oferiţi este șansa să arăt ce sunt în stare? 

— Exact, zâmbi ducesa. 

— Dar asta înseamnă mai mult decât mi-aș fi putut dori! 
Pot să vă întreb cu ce scop investiţi atâta efort în persoana 
mea? 

— Nu, draga mea, nu poți. 

O sclipire jucăușă în ochii ducesei mai atenuă din 
asprimea răspunsului ei. + 

— E suficient să spun că deși am primit cu reticență 
această provocare, am devenit între timp foarte 
nerăbdătoare. Chiar îmi place de tine, Cherry. Şi să ştii că 

nu dau doi bani pe spusele Priscillei Harcourt. 

Era un răspuns ciudat, care părea să nască și mai multe 
întrebări, dar era evident că Olivia n-avea de gând să 
dezvolte subiectul, așa că Cherry își mușcă limba și așteptă 
în continuare ceaiul. 

— Acum, zise lady Olivia după ce mătușa Phoebe 
epuizase subiectul frumuseţii rurale a Ickenhamului. 
Spune-mi și mie ce s-a întâmplat de fapt când ai ajuns în 
portul Londrei. 

Întrebarea n-ar fi trebuit s-o ia prin surprindere; toată 
noaptea se gândise ce să răspundă în cazul în care se ajunge 
aici cu discuţia, dar atitudinea directă cu care abordase lady 
Olivia problema o prinse nepregătită. 

— Adevărul este că m-am lăsat păcălită de fetișcana de 
care trebuia să am grijă. răspunse Cherry rece. În 
circumstanţele respective, nu-i port pică domnului Guilfor 
că s-a spălat pe mâini de toată povestea și m-a abandonat 
inconștientă pe navă. M-am dovedit incompetentă și ne-am 
pus pe mine și pe lady Priscilla în mare pericol. Deși nu eu 
m-am asociat cu domnul Blake Corbett, n-am reușit s-o ţin 
pe lady Priscilla departe de el și nici nu m-am așteptat ca 
rebeliunea ei copilărească s-o impingă în brațele unui 
oportunist de prima mână. Ar fi trebuit s-o previn mai bine. 

— Charity Wade, nu pot să cred că aud așa ceva de la tine! 

sări mătușa ei. Fata ţi-a pus somnifere în ceai ca să iasă la 
întâlnirea cu banditul. Nu văd cum ai fi putut s-o împiedici. 

— Cu toate astea, ar fi trebuit, insistă Charity. Eram plătită 
s-o păzesc. 

— Şi asta ai și făcut! L-ai ţinut pe tâlhar la distanţă cu 
pistolul, nu uita. L-ai împușcat în braț — n-ai avut încotro, 
știu — și te-ai luptat cu el și... Fetiţo, te strângea de gât. 
Puteai să mori chiar acolo. Și ce mulțumiri ai primit? Lady 
Priscilla a aruncat toată vina asupra ta. 

— Se pare că au fost mai multe nedreptăți la mijloc, 
observă ducesa, care ascultase discuţia celor două cu vădit 
interes. Ai spus că negustorul te-a lăsat inconștientă pe 
navă. Să-nțeleg de aici că nici nu ti-a plătit banii pe care ti-i 
datora? 

— Am zis asta. ..? N-am zis, se bâlbâi Cherry, simțind că i 
se urcă sângele la cap. 

— Ba, dacă stau să mă gândesc, așa ai zis, reflectă mătușa 
Phoebe. Cherry, de ce nu mi-ai spus asta până acum? 

— Pentru că n-a fost cazul. De fapt, domnul Guilfor a 
considerat că nu e cazul să mă plătească pentru o sarcină 
neterminată. Aș vrea să nu ne mai batem capul cu povestea 
asta. 

— Vai, draga mea, o îmbrăţisă Phoebe. Abia acum încep 
să-nțeleg prin ce ai trecut. Cu ce bani ţi-ai cumpărat bilet 

pentru Ichenham, atunci? 

— N-am spus că n-aveam niciun ban. Un loc afară, pe 
ailigență, costă doi șilingi. 

— Un loc.... sus pe trăsură?! 

Mătușii nu-i venea să creadă. 

— Vrei să spui sus, cu bagajele? 

— De fapt, vizitiului i s-a făcut milă de mine și m-a lăsat să 
stau lângă el, pe capră. 

Izbucni în râs când văzu expresia mătușii sale. 

— Nu te mai uita așa la mine, mătușă Phoebe! A fost chiar 
luxos, pe lângă unele transporturi din India. 

— Chiar și-așa, draga mea, interveni ducesa, fără să-și 
ascundă amuzamentul. Mătușa ta are dreptate. Luxos sau 
nu, te sfătuiesc ca pe parcursul șederii la Londra, să nu mai 
călătorești pe acoperișul trăsurilor. Mă tem că n-ar fi tocmai 
de bonton. Dar să ne întoarcem la probleme mai urgente, 
prima vizită la Londra? Să începem cu balul. Am întocmit 
deja o listă de patru sute de invitați. Evident, petrecerea de 
prânz va fi ceva mai mică; n-am chemat mai mult de 
patruzeci de persoane. Bineînţeles, poţi adăuga ce nume 
vrei la oricare din liste. L-am inclus pe ducele de Madding, 
un văr de-al domniei voastre, din câte am înţeles. Mai sunt 
și alți membri ai familiei? 

— Nu cred, răspunse Cherry, încercând încă să 

vizualizeze o petrecere cu patru sute de invitaţi, din care nu 
cunoaște pe nimeni. Baronul de Ridgley, desigur! Nu este 
rudă, dar a fost un prieten foarte bun de-al tatei. Şi a fost 
foarte drăguţ cu mine, încă de când am venit. 

— A, da? se miră ducesa. Nici nu știam că este în tară. 
Ultima dată auzisem că plecase în Rusia, sau în altă țară 
foarte îndepărtată. 

— Rusia... îngână Phoebe. Dar asta a fost acum trei ani. 
Credeam că... 

— Credeai ce, draga mea? o întrerupse gazda, 
închizându-i gura. 

Phoebe se uită automat la Cherry, care păru la fel de 
surprinsă, apoi se întoarse către ducesă. 

— Vă rog să mă scuzaţi, lady Olivia. Avea greșita impresie 
că l-ati cunoaște mai bine pe baron. 

— L-am cunoscut mai bine pe tatăl lui, recunoscu ducesa, 
cu ochi lucioși. Era un flăcău fermecător. Și aud că și fiul lui 
l-a moştenit. Face parte așadar din lumea bună, nu văd de 
ce nu l-am invita la bal. 

Se întinse să noteze numele pe o foaie, dar se opri şi 
adăugă pentru Cherry, cu glas scăzut: „ 

— Sper din tot sufletul, draga mea, că nu-l consideri pe 
Ridgley un posibil pretendent. Tine cu dinţii de celibatul 
său și e celebru pentru asta. 

— Da, am auzit, răspunse Cherry și aruncă o privire către 
mătușa ei, care se făcuse că nu aude. Poate pur și simplu 
n-a cunoscut femeia potrivită. Cât despre mine, pot spune 
cu mâna pe inimă că n-am nici cea mai mică intenţie să mă 
mărit. 

— Cum adică n-ai de gând să te măriți? interveni mătușa, 
cu o expresie îngrozită. 

Se uită speriată când la Cherry, când la ducesă, așteptând 
ca măcar una din ele să izbucnească în râs. De ce n-o 
învățase mai bine pe nepoată să-și țină părerile radicale 
pentru ea? Acum, dintr-o prostie, toată această ocazie avea 
să le alunece printre degete. 

— Draga mea, spune-mi că glumești! Orice femeie vrea să 
se mărite. 

— Orice femeie crede că viața nu-i oferă altă variantă mai 
bună, o corectă Cherry. Și din păcate, de multe ori ăsta-i 
adevărul. Dar tind să cred că dacă ar avea ocazia, multe 
femei ar alege o carieră în locul căsniciei. 

Spre mirarea lui Phoebe, ducesa nici nu le rugă să plece, 
nici nu se scandaliză. Mai mult chiar, păru să urmărească 
argumentele protejatei ei cu și mai mult interes. 

— Si tu? întrebă lady Olivia, zâmbind încurajator către 
Cherry. Te numeri printre ele? 

— Sunt o femeie care, realizând că măritișul și copiii nu 

sunt cea mai potrivită alegere pentru ea, ar primi cu bucurie 
ocazia să facă ceva util cu viaţa ei. 

— Înţeleg, spuse ducesa. O carieră ar fi drumul cel mai 
normal de urmat în acele circumstanțe. Dar pot să te întreb 
de ce crezi că mariajul nu reprezintă o solutie? 

— Puteţi, excelenţă. Din păcate, voi refuza să vă răspund, 
zâmbi Cherry cu superioritate. 

— Dumnezeule! exclamă Phoebe și se trânti pe spate, 
apăsându-și fruntea cu dosul de palmei, anticipând o 
migrenă. 

— lartă-mă, mătușico, spuse Cherry cu regret în glas. Dar 
cred că cel mai onest este să fiu sinceră cu lady Olivia. Am 
acceptat să fiu prezentată societăţii doar pentru că asta era 
condiţia financiară. În orice caz, vă înțeleg perfect dacă vreti 
să vă retrageți intenţia de a mă sponsoriza. De fapt, aș 
prefera s-o faceţi, dacă intenţia era să-mi găsiți un soţ. Vă 
rog să înțelegeţi când vă spun că nu pot accepta să fiu soţia 
nimănui. 

— Dar te cred, draga mea, spuse ducesa, fără o clipă de 
ezitare. Și te asigur că nu caut să-ți aduc un soţ pe cap. Tot 
ce mi-am propus, a fost să îndrepi o greșeală și astfel să aflu 
mai multe despre personalitatea Priscillei Harcourt. $i acum 
că ne cunoaștem mai bine, hai să ne gândim la ce avem de 
făcut. 

Phoebe, care în urmă cu doar câteva momente era în 
pragul disperării, își reveni miraculos când observă că 
ducesa vrea în continuare să le ajute. 

— Așa este, excelenţă! Nimic nu m-ar bucura mai mult 
decât s-o învăţ o lecţie pe lady Priscilla Harcourt! 

— Perfect, întări lady Olivia. E de la sine înţeles că mă 
bazez pe dumneavoastră pentru ţinuta domnișoarei Wade. 
Din moment ce balul e programat de sâmbătă în trei 
săptămâni, am angajat chiar eu o croitoreasă. Din fericire, 
tenul lui Cherry se potrivește perfect cu satinul alb. Deși 
este puţin mai mare decât vârsta medie a fetelor care-și fac 
"ieșirea", nici nu încape vorbă să poarte altceva decât albul 
tradiționalul. Altceva ar fi mult prea îndrăzneţ. Acum, să ne 
gândim cum s-o avantajăm cel mai bine. Stie să călărească? 

— A crescut printre cai și ar arăta, sunt sigură, superb în 
șa. Problema este că nu avem un grajd; animalele sunt 
foarte scumpe în oraș. 

— Ai dreptate, afirmă ducesa. Dar în acest caz, ar merita 
investiţia. O să vorbesc cu fiul meu să vă dea acces liber la 
grajdurile noastre. Dar vă trebuie o trăsură și un birjar. Se 
ocupă Radford și de asta. Acum, în legătură cu garderoba 
nepoatei tale... 

Cherry era copleșită de atentia care i se dădea. Phoebe și 
lady Olivia discutau aprins despre modele de rochii, țesături 

și rase de cai. Chiar avea să se întâmple! Nimic nu mai putea 
opri mecanismul. Urma să iasă în lume și nu oricum. Și tot 
nu putea să-și dea seama de ce toate astea i se întâmplau 
tocmai ei. 

O piatră i se luă de pe inimă când toate aranjamentele 
fură făcute și nu mai simţi decât o imensă recunoștință faţă 
de gazda sa. 

Ducesa le puse la dispoziţie propria trăsură pentru 
drumul înapoi în Berkeley Square. 

— 'Trăsura va veni la zece dimineata, spuse lady Olivia, 
conducându-le prin galeria cu portrete de familie. Voi 
aranja cu doamna Lavoilet să vină să-ţi ia măsurile. M-ar 
bucura să rămâi și la prânz, după care poate ieşim la 
cumpărături. Pentru următoarele săptămâni, până să treacă 
balul, aș vrea ca niciuna dintre voi să nu iasă fără compania 
mea. 

N-ar fi indicat să vă întâlniți cu lady Priscilla sau cu 
unchiul ei în absenţa mea. 

Ajunseseră la capul scărilor, când Phoebe se opri și 
exclamă. 

— Zăpăcită mai sunt! Mi-am uitat poșeta în salon, Cherry, 
ești o scumpă să mi-o aduci? 

— Cum să nu, mătușico. [a-o înainte, vă ajung din urmă. 

Se întoarse spre salon și celelalte două femei coborâră în 

continuare pe scări, făcând planuri pentru zilele ce urmau. 

Poșeta era de negăsit și Cherry o bănui pe mătușă că 
înscenase pierderea poșetei pentru a mai câștiga câteva 
minute singură cu ducesa. "Probabil se sfătuiesc cum să mă 
convingă să mă mărit” zâmbi ea malițios. Firește că n-aveau 
de unde să știe că era deja măritată și cel mai bine era nici 
să nu afle. 

Își plimbă degetele printre pernele canapelei. 

— Aha! exclamă satisfăcută și scoase poșeta dintre pernă 
și spătar. Aici erai! Urât din partea ta să te ascunzi! 

— Nu asta fusese intenţia, răspunse o voce bărbătească 
din spatele ei. 

Nici nu cred că ar fi cazul să ne mai ascundem niciunul 
dintre noi. Cu toate astea, îmi cer scuze. 

Cherry tresări și roși toată la vederea bărbatului înalt care 
se rezema de tocul ușii și care-i admirase posteriorul în cel 
mai nepoliticos mod posibil. 

Se îndreptă şi se apropie de el. 

— Cum îndrăznești să te furișezi prin spatele meu? se 
rățoi la silueta bărbătească, mai mult amuzată decât 
furioasă. Atât zâmbetul cât și indignarea îi dispărură când îl 
văzu mai bine pe individ. 

Buclele aurii, maxilarul pronunţat și nasul acvilin, ochii 
verzi și poate puţin prea aroganti, și le amintea bine. Simţi 

cum încăperea se învârte în jurul ei și podeaua îi fuge de 
sub picioare. 

— Oh, Doamne! apucă să mai strige și se prăbuși în 
braţele căpitanului Moonlight. 


Capitolul 3 


Două braţe puternice o coborâră pe canapea. Rămăsese 
lucidă, ceea ce era bine, dar privea tot ce i se întâmpla cu 
un sentiment vag de detașare. 

Se luptă cu silueta, încercând să se ridice în picioare, dar 
se trezi împinsă înapoi pe canapea. 

— Uşor, iubita mea, îi șopti o voce pe care Cherry o 
recunoscu imediat. Nu vrem să te apuce iar. 

Era chiar el! Vocea era inconfundabilă. Era aici. Era chiar 
aici! Dar de ce? Și atunci, avu revelaţia. Nu renunţase la 
vechile lui metode. Era un fugar, după cum recunoscuse 
chiar el, și se afla în casa ducelui pentru cine știe ce 
mârșăvie. Un val de furie și dezamăgire puse stăpânire pe 
Cherry. Degeaba trecuse prin incidentul de la Red Lion, nu 

se schimbase deloc. Decăzuse și mai mult, devenise un hoț 
ordinar. Și acum, avea tupeul să creadă că simpla lui 
prezenţă o poate lăsa fără suflare. 

— Te rog să mă ierti, îl împinse Charity. Dar nu m-a 
"apucat" și nici n-am de gând! E din vina ta, că te-ai strecurat 
prin spatele meu. Dacă ai fi spus ceva înainte, nu m-aș fi 
ridicat așa brusc şi n-aş fi ametit. Acum gata, mi-am revenit, 
te asigur. 

— Ce ne facem, dacă nu te cred? zise căpitanul, 
netezindu-i o buclă între degete. Nici n-ai deschis ochii. 

Cherry îşi aminti acest amănunt, îl corectă repede și se 
pomeni cu trăsăturile atât de familiare ale căpitanului la 
doar câţiva centimetri de fața ei. Ar fi vrut să-și mute 
privirea, dar ochii verzi și cenușii i-o ţineau fixată. Cherry 
încercă să pară mai puternică decât era; nu trebuia să-i dea 
de înţeles că-i memorase trăsăturile. Și cel mai important, 
nu trebuia să știe că-l demascase. Dacă și-ar fi amintit asta, 
și-ar fi putut aminti și ce a urmat. 

— Poftim! declară, fixându-l la rândul ei. Acum că te-ai 
convins de luciditatea mea, poate mă lași să mă ridic. 

— Dar nu m-am convins, i-o întoarse el. Nu de luciditate 
îmi făceam griji, ci de echilibru. Acum, stai cuminte până o 
chem pe mama. 

— Pe "mama"? sări Cherry din pat și se rezemă într-un 

cot. Cine eşti, de fapt? 

— Eu sunt Radford, prostuţo. 

Și într-o secundă fu din nou lângă ea, făcându-i vânt cu 
poalele vestonului. 

— i-am spus să nu te agiti. Uite, iar ai pălit. 

Cherry îl privi uimită, fără să poate scoate un cuvânt. 
Încerca încă să proceseze informaţiile: căpitanul Moonlight 
era ducele de Radford! Minţise când îi spusese că nimeni nu 
i-ar duce dorul și că e fugar din calea legii. Şi ce era mai rău: 
o făcuse să creadă că o iubește și că e gata să înceapă o nouă 
viață împreună. Ce prostie! Îşi bătuse joc de ea, cum 
probabil făcuse cu atâtea altele. Şi ea îi picase în plasă. I se 
oferise. Ba chiar se și măritase cu el, ceea ce nu mai putea 
schimba acum. Îi venea să fugă cât mai departe; poate în 
India, unde s-ar fi simţit acasă. Avea deja alocatia, putea 
să-și cumpere un bilet pe o fregată. 

— Te rog să-mi ierți curiozitatea... vocea ducelui o 
readuse cu picioarele pe pământ. Dar te uiţi la mine de 
parcă ai fi văzut o fantomă. Ce s-a-ntâmplat? Eşti bolnavă? 
Vrei să chem un doctor? 

— Nu, scutură Cherry din cap. N-am nimic, ex... 
excelență. Doar un sentiment acut de rușine. Nu-mi plac 
domniţele care leşină din orice fleac. 

Radford râse cu aceeași forță și nepăsare cu care râsese 

și până atunci, și cu care o cucerise. 

— Nici n-aveam impresia că ai fi! Dar nu cred că am face 
o impresie prea bună dacă ar intra cineva și te-ar vedea în 
braţele mele. 

Adăugă, cu un rânjet ironic. 

— Mai ales când e vorba de o persoană complet străină. 
Mama nu m-ar ierta niciodată că i-am compromis una din 
invitate chiar în salonul ei. 

Cherry se îmbujoră la auzul apropourilor. Cât îl detesta! 
Nu avusese atâta grijă când se ascundea în spatele măștii. 
Căpitanul Moonlight o sărutase cu o frecvenţă enervantă. Și 
cum se putea preface că n-o cunoaște? Banditul! Era sigură 
că o recunoscuse. Doar fusese rănit intre coaste, nu la cap. 
Şi totuşi, cât de convingător îşi juca rolul. Era evident că nu 
voia să se lase compromis de două ori de aceeași femeie. 

Dar dacă așa avea de gând să-și joace cărţile, pe ea n-o 
deranja. N-avea niciun motiv să declare că ducele de 
Radford și căpitanul Moonlight sunt unul și același. 

— Nu, ai dreptate. Mai ales acum că excelența sa a hotărât 
să mă sponsorizeze. 

Ducele își arcui condescendent sprânceana. 

— Așa, deci? 

"De parcă n-ar ști prea bine" se gândi Cherry. 

— Înseamnă că ai reușit unde eu am dat greș. De ani de 

zile încerc s-o conving să-și reia viața de unde o 
abandonase, și de fiecare dată se încăpăţâna să-mi facă în 
ciudă. Pentru asta, îți sunt dator. Crezi că ai avea încredere 
să-mi spui numele tău? 

Devenea din ce în ce mai bizar pentru Cherry. Adusese 
vorba de oferta ducesei în speranţa că va obține o reacţie 
din partea lui, dar tonul lui convingător de surprins o 
descurajase. Trebuie să fi știut de sponsorizare. În lipsa 
tatălui, el trebuie să se fi ocupat de banii casei. 

— Numele meu este Charity Wade. Domnișoara Charity 
Wade. 

Pentru o secundă, se întrebă ce-ar fi zis dacă s-ar fi 
prezentat "doamna John Darcy Clair de Lune" 

— Si din contră, excelenţă, nu-mi datorezi nimic. Nu eu 
am solicitat acest favor din partea doamnei Olivia, ea a 
trimis după mine. 

— Nici nu credeam că s-ar fi putut întâmpla altfel, se 
amuză ducele. Dar asta nu schimbă cu nimic situaţia. Ai 
readus o mare doamnă în societate, acolo unde îi e locul. 
Mă tem că-ți sunt îndatorat, fie că vrei sau nu. 

Din nou condusese discutia spre ea. Voia să scoată 
adevărul de la ea? Şi dacă da, ce i-ar fi spus? Că petrecuse 
două nopți în apartamentul lui? Că fără să vrea crease un 
impediment în calea anulării căsătoriei, deși amândoi se 

bazau pe ea? Mai bine și-ar fi mușcat limba, decât să fie 
nevoită să păstreze o căsătorie de complezenţă cu un bărbat 
care nu știa cum să arate mai clar că n-o vrea. Fără îndoială, 
el se afla în spatele întregii acțiuni. Probabil o convinsese și 
pe maică-sa să-l ajute, în speranţa că va reuși să-i găsească 
lui Cherry un soț și-i va închide gura. Dacă ar fi avut 
certitudinea că asta vrea de fapt, fiica de colonel i-ar fi 
fluturat certificatul prin fața ochilor și i-ar fi spus că mai 
bine trăiește în sărăcie, decât să accepte ceva de la el. 

— Eu mă tem că nu ne vom vedea prea des, excelență, 
răspunse ea sec. Sunt destul de uimită de toate câte s-au 
întâmplat şi într-adevăr, nu știu cum i-am atras atenţia 
mamei tale. Speram să-mi spui de ce lady Olivia se ocupă 
atât de mult de mine. 

l-o spusese verde-n faţă și era foarte mândră de asta. 
Acum, n-avea cum Să-i mai evite răspunsul. Ducele, în 
schimb, răspunse și mai senin. 

— Nu e niciun mister, domnişoară Wade. O face pentru 
că am rugat-o eu. 

— Ai rugat-o?! Dar de ce...? 

Cherry era şocată de calmul lui. m 

— Pentru că se po trivea scopurilor mele, îi răspunse, fără 
s-o lase să termine. Probabil ştii că şi-a pierdut recent și 
sotul şi fiul. Două twagedii una după cealaltă au întristat-o 

pe mama mea peste măsură. Începusem să mă tem că n-are 
să-și mai revină vreodată. Aveam nevoie de ceva care s-o 
scoată din nou în lume. Și sincer să fiu, când Ridgley mi-a 
povestit despre dificultatea în care se află fiica răposatului 
lui prieten... 

— Ridgley? Baronul ţi-a vorbit de mine? 

— Cred că asta am spus, răspunse ducele, cu faţa la geam. 
Adăugând și ciudățenia unui binefăcător misterios și 
necesitatea ieșirii tale în societate, am văzut soluția perfectă 
pentru problema mea. După cum vezi, mamei mele îi place 
să lupte pentru cauze nobile. Cum a auzit de tine și de 
situația în care te afli, mi-a fost clar că va accepta 
provocarea. E o soluţie din care veţi avea amândouă de 
câştigat. 

Lui Cherry nu-i venea să creadă ce auzise. Ce plan 
diabolic întocmise! Însărcinând-o pe Charity cu recuperarea 
ladyei Olivia, o impiedica practic să refuze. Cum să fi dat 
înapoi, când deja se atașase de ducesă exact cum sperase 
fiul ei? 

— Se pare, excelenţă, răspunse acru, că te-ai gândit la 
toate. 

Pentru o secundă, se păru că-n ochii aceia îl revede pe 
căpitanul Moonlight. Apoi, ducele zâmbi șiret, făcu o 
plecăciune și iluzia se risipi. 

— M-am ocupat îndelung, domnişoară Wade. Acum, dacă 
vă simţiți mai bine, cred că o aud pe lady Olivia. Probabil se 
întreabă ce v-a reţinut. 

— Am uitat! Poșeta mătușii Phoebe! 

Cherry sări în picioare. Recuperă obiectul pierdut și fugi 
spre ușă. Se opri și se întoarse spre fiul gazdei. 

— A fost... o după-amiază foarte interesantă, excelență. 
Fără-ndoială, ne vom mai întâlni. 

Fără un motiv anume, simţi o strângere de inimă când 
rosti această ultimă propoziţie. Ducele făcu o plecăciune la 
rândul lui. 

— Cu multă plăcere. 

Chiar când porni spre scări, o mână o atinse ușor pe 
umăr și o opri. 

— Ai încredere în mine, domnişoară Wade. Nimeni nu-ţi 
va face niciun rău, îți promit. 

Se priviră intens până o auziră pe lady Olivia foarte 
aproape. 

— Ah, uite unde erai, draga mea. Mă aşteptam s-o găsesc 
cu tine, Edmond. Bănuiesc că v-aţi cunoscut deja, dar știți 
că sunt o împătimită a oficialităților. Radford, permite-mi să 
ti-o prezint pe domnișoara Charity Wade, protejata mea, și 
pe mătușa ei, doamna Phoebe Willington-Smythe. 
Domnișoară Wade, doamnă Willington-Smythe, fiul meu 

Edmond, duce de Radford. 

— Doamnă, domnişoară Wade... 

Sărută mâinile celor două doamne. Cherry îl privi cu o 
silă nemăsurată. Totul fusese o minciună. Până și numele 
lui. 

În zilele care urmară ceaiului de la ducesa Radford, 
Cherry fu prea ocupată ca să mai aibă timp de reflecţie. 
Între orele în atelierul de croitorie ale doamnei Lavoilet și 
cumpărăturile de pe Bond Street, începuse să ia lecţii de 
dans cu un instructor. Era determinată s-o impresioneze pe 
lady Olivia, dar o speria ideea că va trebui să memoreze 
numele și titlurile atâtor invitaţi. Măcar nu trebuia să ia 
parte la promenada din Hyde Park de la ora cinci și nici să 
fie în fiecare dimineață pe terasa ducesei. Toate astea 
trebuia să aștepte până după bal. Lady Olivia nu lăsa nimic 
la întâmplare și mătușa Phoebe rămăsese singura legătura a 
lui Cherry cu lumea de afară. 

Asta nu însemna că subiectele mondene îi rămăseseră 
străine. Nu trecea zi în care Phoebe să nu-i mai povestească 
vreo picanterie despre lady Priscilla, care deja era 
considerată o mare frumuseţe în cercurile londoneze. 

Charity nu era prea interesată de învârtelile domnișoarei 
Harcourt. N-aveau decât să se inghesuie la ușa ei conții și 
marchizii. N-aveau niciun indiciu în ce se amestecă. 

Ocazional, o mai amuza să afle despre carnetul de pariuri 
din clubul White, unde bărbaţii puneau sume serioase la 
bătaie încercând să preconizeze cine o va lua pe nepoata 
domnului Guilfor acasă. Abia când începură zvonurile 
despre un nou pretendent, unul cu titlu și avere mai 
impozante decât restul, deveni Cherry interesată. 

Numele lui Radford începuse să fie asociat cu cel al 
Priscillei și pentru fiica de colonel asta însemna înaltă 
trădare. 

Se simți de-a dreptul jignită atunci când ducele și-a 
anunţat vizita, cu doar două zile după ce a fost înscris în 
carnetul din White ca favorit al cursei. 

— Excelenţa sa vă așteaptă în salon, domnișoară Wade, o 
anunță Chadwick, în ochii căruia crescuse mult de când cu 
vizitele familei Radford. 

Cherry tocmai se ridicase de la micul dejun și se pregătea 
de o dimineață plăcută în compania unei cărți, departe de 
cosmopolitismul londonez. Ultimul lucru pe care și l-ar fi 
dorit era să dea cu ochii de bărbatul care o curta pe 
nevăstuica aia mică. Se gândi chiar să trimită vorbă că nu se 
simte bine, dar ducele și-ar fi dat seama imediat că minte și 
asta ar fi însemnat că-l evită, satisfactie pe care nu voia să 
i-o acorde. În plus, ar fi fost o mare lașitate din partea ei. 

— Mulţumesc, Chadwick, răspunse calm. Anunţă pe 

excelența sa că voi cobori imediat. 

Nu era deloc atât de calmă pe cât voia să pară. Cinci 
minute mai târziu, când cobori scările masive, inima îi 
bubui cu putere și trebui să-și tragă sufletul câteva clipe 
înainte să intre în salon. În ciuda a toate câte pățise din 
cauza lui, continua să simtă fluturi în stomac la fiecare 
întâlnire. "Eşti o proastă, Charity Wade" se gândi. "Este 
superficial, fals și fără pic de inimă!" Dar oricât și-o repeta, 
undeva în adâncul inimii știa că n-are dreptate. 

Inspiră adânc și intră în salon. ÎI găsi pe duce în picioare, 
cu braţul rezemat în șold, sub manta. Se întoarse când auzi 
Ușa. 

Charity îşi simţi gura uscându-se instantaneu. Statura lui 
impozantă, eleganța hainelor, toate îi trădau adevărata 
identitate. "Nu e corect" gândi Cherry în timp ce o dorință 
de nestăvilit își croia drum prin venele ei. Tânjea după 
bărbatul care sărise în mijlocul bandei de pirați și recitase 
poezii, cârmise corabia ușoară printre stânci, o sărutase fără 
să-i pese de ranguri sociale, îl sfidase pe Corbett și o luase 
de soție. Fantoma ei, căpitanul Moonlight. 

Cu toate astea, nu el, ci ducele de Radford se afla acum 
în cameră; un individ a cărui faţă ascundea mai multe decât 
masca spadasinului. 

— Excelență, spuse Cherry, pășind înainte. Ce bine că aţi 

venit. 

Radford îi luă degetele într-ale lui şi o privi atent. 

— Păreţi obosită, domnişoară Wade. Mama vă obosește 
prea tare. 

Cherry vru să-și retragă mână, dar ducele i-o strânse mai 
tare. 

— Mama ta a fost mai mult decât amabilă în ceea ce mă 
privește. Dar ce drăguţ din partea ta că ai observat. 

— Touché, domnişoară Wade! Permite-mi să te întreb: 
înţeleg că te descurci la călărie, dar cu sabia te pricepi? 

— Colonelul Wade, tatăl meu, m-a învăţat să mă apăr în 
orice mediu ostil. Mă descurc acceptabil cu sabia, dar mi 
s-a spus că sunt o adevărată pistolară, excelenţă. Cât despre 
călărie, cred că pot struni un cal la fel de bine ca orice 
bărbat din Oxford Blues. 

Își retrase mâna cu atentie din strânsoarea lui. 

— De ce întrebi? 

— Mă gândeam că ti-ar plăcea o plimbare călare prin parc, 
domnişoară Wade. 

— Călare? repetă Cherry, inima sărindu-i din piept. 

Ducele n-avea cum să-și imagineze cg dor îi era să se urce 
din nou în șa. Nu mai călărise din India și simțea că 
amortise stând în casă. Dar lady Olivia o avertizase să nu 
facă nicio ieșire care i-ar putea complica situaţia și mai mult. 

— Dar aveam impresia că în afară de scurtele plimbări, 
orice altceva ar fi de rău augur. 

— Ar fi, dacă am fi prinși, îi zâmbi ducele complice. 
De-asta am și veni la ora asta. Mă îndoiesc că ne vom întâlni 
cu cineva pe drum. Ai costum de echitație, domnişoară 
Wade? 

— Da, normal, doar că... 

— Atunci, să nu mai pierdem timpul, o întrerupse 
Radford, citindu-i entuziasmul în ochi. Du-te și te schimbă, 
draga mea! 

Excelenţa sa descoperi că Wade nu exagerase în pivința 
priceperii sale. Dar ceea ce nu anticipase fu apariţia ei: în 
costumul cu blană de castor mulat pe picioare și vârât în 
cizme, combinat cu părul castaniu prins în coc. Fu chiar 
puţin dezamăgit când trecu pe lângă el fără să-i acorde 
atenţie, atrasă ca un magnet de calul care o aștepta pe alee. 

— Ce frumusețe! își plimbă ea degetele peste gâtul arcuit 
al animalului. ÎL bătu peste mușchii bine conturaţi ai 
pieptului. Ai stofă de campion, așa e, drăguta mea? Poţi să 
alergi cu cei mai buni. 

— O cheamă Zefir, îi spuse ducele, încântat de reactia ei. 

Se întoarse către el și-l privi îndelung. 

— Nu vine din grajdurile tale, nu-i așa? Mi-ai cumpărat-o 
anume. 

Radford ridică arogant din sprâncene. 

— Adevărul e că am cumpărat-o de la contele de 
Westlake. Contesei îi plăcuse foarte mult de ea, până a 
devenit o prea mare bătaie de cap. 

— Să ştii că eu sunt obișnuită cu animalele nărăvașe, 
răspunse Cherry, lipindu-și obrazul de coama mătăsoasă. Și 
spre deosebire de oameni, n-au pic de răutate în suflet. 

Îl privi din nou pe duce, de data asta și mai pătrunzător. 

— Nu mi-ai răspuns la întrebare. 

— Ah, ce insistentă ești, domnişoară Wade. Adevărul este 
că la tine mi-a fugit gândul când contele mi-a adus-o s-o văd 
prima dată. Cum de ai fost atât de sigură că nu e a mea? 

— Pentru că în ciuda proporțiilor sale, nu ti-ar putea 
susține greutatea. Și cu atât mai puţin n-ar putea-o duce pe 
lady Olivia. 

Mângâie cu tristețe fruntea animalului și adăugă pe cel 
mai serios ton. 

— Nu pot accepta un gest atât de extravagant, excelență. 
Te rog s-o duci imediat înapoi. De ce ai făcut asta? 

— Pentru că, răspu nse ducele zâmbind curtenitor, așa am 
vrut. n 

Hyde Park era în cea mai mare parte pustiu, aşa cum 
promisese Radford. În afara unui domn care-și exersa 
spatele, Cherry și cu ducele se plimbau singuri pe aleea 

pietruită. 

Călăreau unul lângă celălalt, ducele pe un armăsar roșcat 
pursânge și Cherry pe Zefir, care scutura din cap, 
nemulțumită de trapul mult prea lent. 

Radford, o urmări cu coada ochiului pe partenera sa de 
călărie. Era mult mai fermecătoare decât îi fusese descrisă și 
poziţia în șa o avantaja și mai mult. 

În spatele calmului se citea nerăbdarea de a da pinteni 
calului pentru a vedea ce-i în stare. Ducele plănuia să-i 
satisfacă și această dorinţă, dar nu încă. Mai întâi se asigură 
că sunt singuri pe alee. Când veni momentul cel mai 
propice, deschise discuţia: 

— Acum, domnişoară Wade, ce-ar fi să-i dezmortim puţin? 

Fata îi răspunse cu un zâmbet galeș. 

— Ne-ntrecem până la ulmii din zare? 

— S-a făcut! 

Se aplecară amândoi peste coamele cailor și le dădură 
pinteni. Copitele răsunară pe poteca pietruită, răscolind 
praful în urma lor. Radford se juca, lăsând-o pe Cherry să ia 
avans. Trase de căpăstru și încetini galopul, spre frustrarea 
armăsarului care pufnea nervos din nări. Așteptă câteva 
clipe pentru a admira silueta femeii depărtându-se. Știa să 
călărească al naibii de bine! Smuci din nou de căpăstru și 
calul țâșni în urma lui Zefir. Văzând asta, Cherry scoase un 

strigăt ascuţit, încercând să accelereze pe cât posibil. Caii 
alergau acum unul lângă altul, luând pământul în copite. 

Trecură ca un fulger prin poiana de ulmi și se opriră 
răsucindu-se pe loc și ridicând un nor de praf în jurul lor. 

Cherry zâmbi larg, lăsându-l pe duce fără răsuflare. 

— Nu-ţi imaginezi ce dor mi-a fost să simt un cal sub 
mine! A fost extraordinar! Cum ţi-aș putea mulțumi? 

Radford deja se bucura că cedase impulsului de a-i 
cumpăra calul. 

— Cred că... afirmă el fără să se gândească prea mult. 
Tocmai mi-ai mulţumit. 

Privirea lui o îmbujoră din nou, obligând-o să-și ascundă 
fața. 

— Eşti prea generos, excelenţă. 

Stânjeneala ei devenise evidentă. Își drese glasul şi se 
îndreptă la loc în şa. 

— Cred că s-a făcut târziu, ar trebui să ne întoarcem. 

Se întoarseră pe același drum, fără să schimbe o vorbă 
până la Brook Gate, pe unde îi făcu ducele semn că trebuie 
să iasă. Urcară pe Upper Brook Street și ajunseră în 
Grosvenor Square. i 

— Se pare că mama ta a avut oaspeti, spuse Cherry 
observând o trăsură plecând din fata casei ducelui. Ciudat, 
nu știam că era zi de vizite. 

— Nici nu e, răspunse Radford. Dacă nu mă înșel, sunt 
caii lui Ridgley. Mă căuta pe mine, probabil. 

— Deci, s-a întors! exclamă Cherry cu bucurie. Mătușa 
Phoebe va fi foarte încântată. 

Radford încercă să-i citească reacţia. Din felul cum îi 
luciră ochii, probabil mătușa Phoebe nu era singura 
încântată. Traseră caii lângă gard și-l așteptară pe baron. 

— Edmond! Domnișoară Wade! Ce întâmplare fericită. 
Nu te-am găsit acasă și eram gata să plec spre Berkeley 
Square, în speranţa că le voi găsi măcar pe domnișoara sau 
pe mătușa ei. 

— Mătușa Phoebe cred că abia se trezește, dacă nu mă 
înşel. În orice caz, s-ar bucura nespus să luăm toţi micul 
dejun împreună. 

— O idee straşnică, spuse baronul. Deși eu am mâncat 
mai devreme, prezenţa a două doamne atât de rafinate e 
destul ca să retrezească apetitul oricărui bărbat, nu-i așa, 
Radford? 

— Fără îndoială, răspunse ducele, arogant. Din păcate, 
am niște întâlniri programate și trebuie să fug. 

— Ce păcat, spuse baronul, privindu-l complice pe 
Radford. Se pare că mă voi bucura de unul singur de 
compania acestor doamne. 

Și de a domnișoarei Wade mai ales, se gândi ducele. 

Scandalos! La diferența de vârstă dintre ei, lordul Ridgley 
putea să-i fie tată. 

Cum ajunseră în Berkeley Square, Radford sări de pe cal 
şi se grăbi s-o ajute pe Cherry să coboare, dar... fatalitate! 
Lordul Ridgley deja se ocupase de asta și acum urca scările 
cu ea de braț. Abia la jumătatea drumului își aminti de 
prezenţa ducelui și se întoarse să-i spună: 

— Excelenţă, sunt sigură că puteţi să mai rămâneţi măcar 
câteva minute. Mătușa Phoebe ar fi atât de dezamăgită să nu 
vă vadă. 

— Așa e, bătrâne, de ce nu poftești? insistă și Ridgley. 
Nimic nu merită dezamăgirea unei doamne. 

— Cu riscul de a o întrista pe mătușa Phoebe, mă văd 
nevoit să refuz. Transmiteţi-i scuzele de rigoare. 

Și înjurându-l în gând pe Ridgley, se răsuci pe călcâie și 
plecă. 

— Îi transmit, excelenţă, spuse Cherry. Și... vă 
mulțumesc! Nu ştiu când m-am simtit mai bine decât în 
dimineaţa asta. 

Și zicând astea, se desprinse de braţul lui Ridgley și 
cobori până la duce, strângându-i mâna. 

— Sper să mai avem ocazia. 

Vorbele ei acționau ca un balsam pentru orgoliul lui 
rănit. 


ÎNGERUL PĂZITOR 63 


— Mi-ar face deosebită plăcere, domnișoară Wade. Zefir 
te va aștepta în grajd oricând ti se face dor de ea. 

Luă căpăstrul iepei fără călăreț și se urcă pe propriul lui 
cal. Salută vag în direcţia baronului și dădu pinteni calului. 

Mai privi înapoi peste umăr, dar Wade și domnul 
intraseră deja înăuntru. S-o ia dracu pe fată, să-l ia dracu pe 
Ridgley și să-l ia dracu și pe el, pentru că se purtase ca un 
idiot. Nu luase în calcul asemenea complicaţii atunci când 
își făcuse planul. Acum, era prea târziu. 


Capitolul 4 


Cherry privi nerăbdătoare printre draperii la șirul de 
trăsuri care trăsese în faţa casei Radford. Era seara balului și 
în câteva minute cineva urma să vină și s-o conducă în holul 
de recepţie, unde patruzeci de invitați se inghesuiseră s-o 
cunoască pe protejata ducesei. Nici măcar acum, când 
trăsurile formau coadă pe alee, nu era complet convinsă că 
ceea ce i se întâmplă e adevărat. Abia acum întelesese 
importanța numelui "Radford" pe scena londoneză. Foarte 
puţini se puteau lăuda că pot aduna patru sute de invitați 
din elita societăţii engleze, la un bahdat în cinstea unei 
necunoscute. Dar ar fi salvat-o de multe emoţii dacă ar fi 
fost într-adevăr o necunoscută. Din păcate, avea deja o 
reputaţie în cercurile londoneze și nu dintre cele mai 

onorabile. Nu se simţea pregătită să coboare printre 
privirile curioase, șușotelile și, de ce nu, înţepăturile directe 
care probabil aveau să vină din partea oaspeţilor. Dar cât de 
mult mai depindea de ea acum? Aproape deloc. Zarurile 
fuseseră aruncate încă de când acceptase s-o viziteze pe 
ducesă. Tot ce-i rămânea de făcut, era să pară calmă, sigură 
pe ea și imună la orice atac. 

Cherry respiră adânc și se depărtă de fereastră. De dragul 
mătușii sale, al doamnei Olivia și chiar al lui Radford, n-avea 
voie Să rateze această seară. 

Se privi în oglindă și imaginea străină o privi înapoi. 
Niciodată nu se considerase o frumuseţe; mereu prea înaltă 
și slabă pentru vârsta ei, într-un timp în care "rotunjimile” 
erau la mare căutare, dar rezultatele eforturilor ultimelor 
zile erau admirabile. Rochia de satin alb cu perle încrustate 
se potrivea perfect cu tenul ei închis și-i scotea ochii în 
evidență. Efectul era chiar mai puternic decât îi promiseseră 
Phoebe și ducesa. Se transformase, voluntar sau nu, dintr-o 
provincială într-o lady. 

Această realizare, în loc să-i întărească încrederea în sine, 
o nemulțumea într-un fel. Ar fi preferat să fie oriunde 
altundeva, decât în casa Radford, gata de a fi aruncată la lei. 

Inima i se opri în loc când auzi o bătaie ușoară în ușă. 
Încercând să-și ascundă panica, strigă musafirului să intre. 

Își mai netezi părul o ultimă dată în oglindă și se întoarse 
spre ușă, doar pentru a se pomeni nas în nas cu ducele. 
Arăta atât de elegant în ținuta lui albatru-închis cu o 
sumedenie de nasturi aurii brăzdându-i pieptul. Un 
diamant îi lucea pe nodul cravatei, asemenea cataramelor 
pantofilor de lac. "De ce trebuie să fie mereu atât de 
atrăgător?" se întrebă Cherry cu inima strânsă. 

— lartă-mă, excelenţă, o aşteptam pe mătușa mea. 

— Mătușa Phoebe așteaptă la parter, răspunse Radford. 
Onoarea de a te conduce îmi revine mie. Eşti dezamăgită? 
adăugă, după ce tânăra întârzie să-i dea mâna. 

— Nu, excelenţă. Doar surprinsă. Nu sunteţi nevoit să 
faceţi asta. 

Radford zâmbi și continuă pe un ton ironic: 

— Nu mergem la ghilotină. Iar eu nu mă sacrific cu nimic 
conducând o femeie frumoasă la cină. Și ești extraordinar 
de frumoasă. Probabil te gândești că am fost constrâns să 
îndeplinesc această îndatorire. Din contră, domnișoară 
Wade, chiar am insistat. 

— Da? întrebă Cherry și-și prinse degetele de bratul lui 
puternic. Dacă da, atunci v-aţi davedit încă o dată 
generozitatea și onoarea îmi revine mine. A apărea la brațul 
ducelui Radford înse amnă că m-a acceptat; și acceptarea lui 
înseamnă totul. 

Radford zâmbi amar ascultând-o. Vocea ei, oricât de grav 
suna, păstra o urmă de... ce era? Amărăciune? Ironie? 
Batjocură? Sau doar uimire? Nu putea fi sigur. 

— Nu înseamnă totul, domnişoară Wade, îi răspunse, 
conducând-o spre ușă. Dar mai mult ca sigur își servește 
scopul. 

Charity nu se mai întrebă la ce scop se referă. Simţi că 
vrea să încheie discuţia. Și pe lângă asta, deja ajunseseră în 
capul scărilor care coborau spre hol, unde lady Olivia și 
mătușa Phoebe îi așteptau. Nu mică-i fu surpriza când îl 
văzu pe Ridgley de-a dreapta lui Phoebe, ca un bun prieten 
de familie. Coborând scările la brațul lui Radford, se gândi 
că ducesa formase o linie de atac formidabil de avantajoasă 
— Radford și baronul Ridley. 

Cherry descoperi cu bucurie că datoria de care se 
temuse atât — întâmpinarea oaspeţilor — nu era nici pe 
departe atât de neplăcută pe cât crezuse. Femeile puneau 
întrebări politicoase și bărbaţii jucau o admiraţie reţinută. 
Ambele tipuri de reacții le puse pe seama zidului format de 
cei doi lorzi și de ariergarda ducesei. O încântă cu atât mai 
mult atenţia pe care o atrăgea mătușa ei, mulți dintre 
invitaţi grăbindu-se să prezinte condoleanţe văduvei Wilfred 
Willington-Smythe. 

Cherry nu era conștientă cât de mult o ajuta noua ei 

ținută. Elegantă, dar menţinând o notă de sobrietate în 
același timp, nu mai amintea cu nimic de prototipul tinerei 
însoţitoare din colonii. Și din moment ce fusese acceptată 
de persoane atât de însemnate ca ducele și mama sa — ca să 
nu mai vorbim de lordul Ridgley — nu putea fi așa de rea pe 
cât o descriseseră zvonurile. Impresia generală era că fie 
zvonul era fals, fie cea de la care pornise judecase greșit. 

Cina fusese și mai plăcută. Se aşeză la locul de onoare, 
între lady Olivia și lordul Ridgley, protejată astfel de 
conversațiile prea curioase ale vecinilor. Avu timp să-și tragă 
sufletul și să-și păstreze forțele pentru grupul mult mai 
mare de invitaţi care o aștepta în sala de bal. 

Pe parcursul mesei, Ridgley continuă s-o distreze, 
strecurându-i diferite detalii exotice despre invitații de la 
masă. Râsul ei cristalin se auzea adesea mai tare decâ restul 
vocilor. 

Așezat conform protocolului la capătul opus al mesei, 
Radford rămăsese complet izolat de invitata principală. Cu 
toate astea, o urmări pe tot parcursul mesei, studiindu-i 
fiecare gest și mai ales fiecare hohot stârnit de poveștile lui 
Ridgley. TI 

Desertul se termină și el și lady Olivia se ridicară în 
picioare pentru a anunţa încheierea cinei și a invita pe toată 
lumea în sala balului. Cu această ocazie, Cherry trecu din 

nou la brațul lui Radford, gazda sa. 

— S-ar părea, comentă ducele, că ai reușit să-ţi învingi 
temerile de mai devreme. Aș zice chiar că te simţi bine, 
domnişoară Wade. 

— Dacă par, asta e numai datorită baronului. Va trebui 
să-i mulțumesc Oliviei că m-a așezat lângă el. Adevărul este, 
excelenţă, că sunt mai tulburată acum decât eram înainte. 

— Eşti? 

Se opri și o privi iscoditor. 

— Nu arăţi. Nici n-ai avea de ce, de fapt. Fie că realizezi 
sau nu, ești deja pe drumul cel bun. Știi ce se spune despre 
tine? 

Cherry amuţise. Nu putu decât să scuture din cap, 
nedezlipindu-și ochii de privirea lui arzătoare. 

— Că eşti fără seamăn. Ca un diamant, au spus. Și că nici 
nu s-ar fi așteptat la mai puțin din partea fiicei colonelului 
Travis Wade. Da, domnişoară Wade. Reputația colonelului a 
rămas nepătată. Rolul pe care l-a jucat în asediul 
Seringapatamului nu a trecut neobservat în Anglia. Ar trebui 
să-i mulţumiţi lordului Cornwallis. 

Buzele lui Cherry se uscaseră de emoție. 

— Așa este... Lordul Cornwallis ţinea foarte mult la tatăl 
meu. Când domnia sa a fost chemată în Anglia în '93, s-a 
oferit să-l ia și pe colonel, dar el a refuzat categoric. A spus 


70 SARA BLAYNE 


că are o datorie faţă de rege și față de țară și că rămâne să 
se asigure că Tippu Sahib nu mai reprezintă o amenintare. 

— Un sentiment admirabil. Ai toate motivele să fii mândră 
de tatăl tău. Și fii sigură că și el ar fi foarte mândru de tine, 
în seara asta. Nu aveţi de ce să fiți tulburată, domnişoară 
Wade. Aveţi încredere în mine că niciun rău nu vă poate 
atinge aici. 

Îl privi cu lacrimi în ochi. Trecură doar câteva 
secunde — câteva bătăi de inimă poate — dar lui Cherry i se 
părură o eternitate. Apoi ducele rupse vraja, luând-o de 
mână și conducând-o în sala de bal. 

Cherry petrecu o oră interminabilă salutând invitaţi ale 
căror feţe le uita în secunda imediat următoare. Și nici nu 
se termină bine chinul, că lady Olivia anunţă momentul de 
care se temuse cel mai mult. 

— E timpul, draga mea. 

Cu inima bubuindu-i în piept, Cherry oferi mâna 
ducelui. Nu era mult diferit de balurile militare la care 
participase, de multe ori chiar la brațul colonelului. Dar 
aceea era altă lume, una din care simţea că face parte. Acolo 
era înconjurată de prieteni, dar aici se simţea ca un 
prizonier expus publicului. 

Ducele o conduse până în mijlocul sălii. Era semnalul 
pentru orchestră că balul poate începe. Când Cherry îi văzu 

ridicându-și instrumentele, simţi o pornire nebună să râdă. 

Ducele îi simti neliniștea și o strânse ușor de mână, 
adăugând dur. 

— Zâmbește. 

Îşi luară apoi poziţia de vals. 

— Uită-te la mine, îi spuse el. Nu te gândi la ceilalți. 
Imaginează-ţi că ești în Madras, la Fortul St. George. E balul 
regimentului, și locotenenții tineri stau la coadă să-i onorezi 
cu un dans. 

— Atunci, tu ești căpitanul regimentului tatei, glumi 
Cherry. Care mi-a dat prima gură de șampanie când nu se 
uita colonelul. 

— Depinde, continuă Radford jocul. Căpitanul acesta era 
tânăr și voinic, sau mai în vârstă și cu chelie? 

— Este greu de spus, excelență. Din moment ce aveam 
șaptesprezece ani și el treizeci, mi-a părut foarte bătrân. Pe 
lângă asta, obișnuia să poarte perucă. 

— Domnișoară, rosti ducele. 

— Excelenţă, răspunse Cherry. 

Urmară reverenţele și, ca la comandă, orchestra începu 
să cânte un menuet de Haydn. 

Cherry se lăsă tot mai mult purtată de valurile muzicii și 
de prezența masculină a partenerului ei. Uită de cele patru 
sute perechi de ochi care-i urmăreau și se lăsă în voia 

momentului. Mintea nu-i mai stătea la pașii dansului, ci la 
bărbatul care o conducea. 

Nici nu realizase că celelalte cupluri începuseră deja să 
se strângă în jurul lor. Dansară umăr la umăr, pas de deux, 
rotindu-se uşor în jurul celuilalt, până când menuetul ceru 
ca bărbatul să-și tragă partenera aproape. O strânse cu 
putere, iar ochii li se întâlniră. 

Apoi, ca într-un vis, Radford îi luă ambele mâini într-ale 
lui și le lipi de buzele sale, sărutându.-le lung. 

Un val de rumoare traversă sala de bal. Prin gestul lui, 
ducele își afirmase suportul. Cherry fu încercuită aproape 
imediat de o serie de admiratori, fiecare pretinzându-și 
rândul la dans. În locul unui sentiment de măgulire, simţi O 
mare goliciune în clipa în care Radford ni eliberă mâna și 
dispăru în mulțime. 

Cherry se gândi cu tristețe că acest gest încheia socotelile 
ducelui. Zvonul era acum anulat și ea fusese acceptată. Și 
acum Că rezolvase partea asta, era liberă să facă ce vroia. 
Atunci, de ce să nu profite din plin? se gândi ea. Era prima 
ei vizită la Londra și cel mai probabil ultima. N-avea s-o 
irosească ocupându-și mintea cu amintigea unei năluci. 

Cu o lumină periculoasă în ochi, îi dădu mâna unui 
viconte chipeș, acordându-i dansul următor. Apoi se lăsă 
dansată de alt tânăr nobil. Apoi de altul. Complimentele 

răsunau din toate părțile. Mulţi dintre cei prezenți nici nu 
doreau să danseze, ci doar să-i atragă atenţia în vreun fel. 
Cherry zâmbea mereu, încercând să nu încurajeze pe 
nimeni în mod special. Era singura care știa că buna ei 
dispoziţie este de faţadă. Până și roșeața din obrajii ei se 
datora efortului de a dansa, decât farmecelor vreunuia 
dintre juni. Era furioasă că Radford o aruncase în mijlocul 
elitei și-și luase mâna de pe ea. Se simţea ca un biet bibelou. 

Dacă ar fi Stat puţin să-și analizeze sentimentele, ar fi 
realizat că indignarea ei nu este justificată. Sub chipul 
căpitanului Moonlight o salvase din ghearele lui Blake 
Corbett, o soartă mult mai înspăimântătoare decât moartea 
însăși. lar acum, că Radford, se străduise să-i redea 
demnitatea în ochii societăţii. Gândul acesta o înfurie și mai 
tare. Cum îndrăznea să-i dubleze datoria față de el, ca apoi 
s-o părăsească? 

Luptându-se cu propriile principii, căută cu privirea prin 
mulțime coama aurie a ducelui. Deși spera că se află incă 
printre invitați, realitatea era că nu-l mai văzuse de la dans. 
Asculta fără interes monologul unui gentleman în vârstă 
care-i turuia despre niște afaceri cu terenuri în Kent. 

— Urât loc, Kent, hotărî domnul, aranjându-și manșetele. 
Credeţi-mă pe cuvânt! 

— Așa voi face, îngână Cherry și-i făcu semn lui Ridgley să 

vină cum Îl văzu. 

— ÎI cunoaşteţi pe domnul Parnell, nu-i aşa? 

— N-am avut onoarea, răspunse. Dar nu poți cunoaște pe 
toată lumea. Vă rog să ne scuzati, domnule... Barnwell, 
nu-i așa? 

Trase mâna tinerei sub cotul său și plecară. 

— Acesta e dansul nostru, domnişoară Wade. 

— Şi dacă nu este, intervenția dumneavoastră a fost foarte 
binevenită. Deși mă tem că domnul Parnell nu vă va ierta 
prea curând îndrăzneala. L-aţi repezit destul de urât. Mi-e 
aproape milă. 

— Acum exagerezi, draga mea. Obrazul lui Parnell este 
prea gros ca să se lase înţepat. Sunt sigur că nici n-a băgat 
de seamă. Vreti să dansaţi în mod special, sau vă pot invita 
pe terasă? Trebuie să recunosc că niciodată nu m-am dat în 
vânt după vals. 

— Atunci, neapărat terasa! acceptă Cherry, deloc 
surprinsă că baronului nu-i plăceau dansurile de societate. 

Urcară împreună scările spre galeria care dădea spre 
terasă. 

— Eu... N 

Nu-şi termină fraza, pentru că-n acea clipă îl văzu pe 
duce conducând o prezentă strălucitoare la dans. Blondă și 
delicată, într-o rochie răpitoare, aerul posesiv cu care-și 

privea partenerul o sperie pe Cherry. 

— lady Priscilla Harcourt! șopti ea, fără să-şi dea seama că 
se agăţase cu ambele mâini de braţul lui Ridgley. Nu 
credeam că va veni aici noaptea asta. 

— Radford a invitat-o. Fără-ndoială, vrea să pună capăt 
zvonurilor o dată pentru totdeauna. Și a găsit soluţia cea 
mai bună: apariţia domnișoarei la balul de prezentare al 
fostei ei escorte. 

— Înţeleg. Ce frumos din partea excelentei sale... spuse 
Cherry, încă în stare de șoc. Voi avea privilegiul să-l 
întâlnesc și pe domnul Guilfor, atunci? 

— lady Priscilla a venit alături de domnul Charlton 
Guilfor. Vărul, din câte am înţeles. Tocmai au ajuns, se pare. 

Cherry se întoarse spre el. 

— De asta mergeam pe terasă, domnule? Încercaţi să mă 
ţineţi cât mai departe? 

— Nici nu m-am gândit la așa ceva. Va trebui s-o 
confrunţi, mai devreme sau mai târziu. Dacă o eviti, nu faci 
decât să încurajezi gurile rele. Nu voiam decât să-ţi dau un 
moment de răgaz înainte. Nici mie nu-mi plac surprizele. 

— Dumneata mă surprinzi de fiecare dată! izbucni într-un 
râs isteric. Nu credeți că ar fi timpul s-o surprindeţi puţin și 
pe o anumită văduvă care vă adoră, dar e prea încăpățânată 
ca s-o recunoască? Vă place Phoebe, nu-i așa? 


76 SARA BLAYNE 


— Normal că-mi place Phoebe, cine a zis că nu-mi place? 

— Ştiţi că puteţi avea încredere în mine. Adevărul e că vă 
place de ea chiar mai mult, nu-i așa? 

— Adevărul, răspunse lordul, este că ești o fată îngrozitor 
de insistentă. Da, m-am atașat foarte mult de mătușa ta. De 
fapt, o iubesc de când mă știu. Și dacă mi-aș fi dat seama la 
timp, aș fi luat-o de soție cu mult înainte să-l cunoască și să 
se îndrăgostească de Wilfred. O greșeală pe care intenționez 
s-o repar, dar în modul și timpul meu. 

— Înţeleg. Cu alte cuvinte, nu vreţi să vă ajut cu nimic. 

— Exact, draga mea. N-aș accepta s-o iau pe Phoebe de 
soţie decât când aș fi sigur că vrea din toată inima. N-am de 
gând s-o împart cu fantoma fostului ei soț. 

— Nu, hotărî Cherry, şi-l privi pe duce dansând cu lady 
Priscilla. Trebuie să înfrunţi fantomele trecutului, dacă vrei 
s-o iei de la început. 

Se întoarse la Ridgley cu un zâmbet larg. Ceva în acest 
zâmbet îl sperie pe baron. Ceva străin. 

— Haideţi, domnule. Cred că e timpul să-mi înfrunt una 
de-ale mele. Trebuie să-nceapă o nouă suită și vreau să 
dansez. N 

— S-ar părea, excelenţă, că domnișoara Wade a făcut deja 
o cucerire. 

Lady Priscilla îi făcu ducelui un semn discret spre Cherry. 

— Dacă nu mă înșel, este a doua oară când dansează cu 
baronul de Ridgley. 

— Așa să fie, oare? întrebă ducele, cu o expresie 
enigmatică. 

— O spun doar pentru că mă tem că domnișoara Wade să 
nu știe ce nu este potrivit în astfel de situaţii. Știţi foarte 
bine că nu se cade să-ți oferi compania de mai multe ori 
unui domn cu care n-ai intenţii serioase. Mă tem ca 
domnișoara Wade să nu fie considerată prea libertină. 

— Ceea ce ar fi catastrofal în situaţia ei, încuviință 
Radford. Spuneti-mi, mereu sunteţi atât de atentă la detalii, 
sau vă interesează în mod special protejata mamei mele? 

Lady Priscilla simţi imediat ironia și ducele recunoscu 
scânteile de ciudă în ochii ei. Cu toate astea, nu putu să 
nu-i admire abilitatea cu care se stăpâni. 

— Este normal să mă preocupe orice ţine de domnișoara 
Wade, răspunse Priscilla. A fost, până la urmă, escorta mea 
timp de șase luni. Ne-am apropiat într-atât, încât am ajuns 
s-o văd ca pe o bună prietenă. Regret circumstanţele în care 
a avut loc despărțirea noastră și nu pot să nu mă bucur de 
norocul ei. 

— Generozitatea de care daţi dovadă este surclasată doar 
de frumusețea dumneavoastră, se înclină ducele. În orice 
caz, deși l-a însoțit pe domnul Ridgley de două ori, a dansat 

cu el doar o singură dată. Eu unul nu-i pot găsi nicio vină, 
la fel cum nu vă găsesc nici dumneavoastră. 

Lady Priscilla căzuse în capcana pe care ea însăși o 
întinsese. Într-adevăr, nu era nimic nepotrivit în faptul că 
domnișoara Wade vorbise de două ori cu același gentleman. 

— Aveţi bineînţeles dreptate, excelență. Poate că din 
dorința de a-mi păzi prietena de alte complicaţii, am 
tendinţa să exagerez. Mă bucur să știu că n-am de ce-mi face 
griji. 

— Domnișoara Wade trebuie să fie foarte recunoscătoare 
pentru asemenea loialitate. 

— Dacă aș ști că și dânsa gândește așa, oftă Priscilla, 
ascunzându-și fața. Nu vă imaginati cât mă rog pentru asta. 

Din păcate, replica ducelui la acest monolog 
melodramatic trebui să mai aştepte. Charlton Guilfor venise 
s-o invite pe verișoara lui la dans. Tânărul nu avea cum să 
aibă mai mult de douăzeci și doi de ani, după cum estimase 
Radford. Fără să fie urât — dimpotrivă, era destul de 
binefăcut și avea trăsături plăcute — avea un aer monahal, 
întărit de hainele sobre și de absenţa bijuteriilor. 

— Excelenţă, spuse tânărul. Poh doar să spun că 
domnișoara Wade este foarte norocoasă să fi câștigat 
afecțiunea unor persoane atât de importante pentru 
comunitatea noasiră. Doresc să vă felicit pentru inițiativă. 

Deși nu sunt un mare admirator al festivităților, trebuie să 
recunosc că sunt copleșit! 

Radford înclină capul plin de amabilitate, în semn de 
mulțumire. 

— Și trebuie să vă fi costat imens, nici nu îndrăznesc să 
mă gândesc cât, continuă junele. Dar, până la urmă, nicio 
sumă nu e prea mare atunci când e vorba de mântuirea 
unui suflet rătăcit. 

Lady Priscilla, a cărei ultimă grijă în momentul acela erau 
sufletele — pierdute sau nu — îl dojeni pe vărul său pentru 
discurs. 

— Charlton, te rog! exclamă ea, observând plictiseala care 
se instalase pe chipul ducelui. Formularea ta lasă de dorit. 
Vă rog să-l scuzaţi pe vărul meu, excelenţă. Sunt sigură că 
n-a vrut să sune așa. 

Zâmbetul ducelui îi ingheță sângele în vene. 

— Dar sunteți foarte nedreaptă cu vărul dumneavoastră. 
Domnul Guilfor îmi lasă impresia unui domn cu virtuţi 
neobișnuite. Lipsa lui de subtilitate mă face să cred din nou 
în puterea adevărului. Sunt sigur că și-a exprimat 
sentimentele destul de bine. 

Veni rândul lui Charlton să se încline în urma 
complimentului. 

— Sunteţi prea amabil, excelență. Să-ţi fie învățătură de 

minte, verișoară. Domnul Radford este, după cum se vede, 
un om cu discernământ. 

— Puteţi fi sigur de asta, domnule Guilfor, zâmbi ducele 
cu cinism. Acum, vă rog să mă scuzaţi. l-am promis 
domnișoarei Wade dansul dinaintea cinei. 

— Excelenţă... 

Lady Priscilla execută o reverență. Radford îi părăsi, 
grăbindu-se s-o împiedice pe domnișoara Wade să facă 
imensa greșeală de a se ridica alături de baronul Ridgley și 
a treia oară. Curând, află însă că se temuse degeaba. 
Domnișoara Wade, care scăpase de cortegiul de admiratori 
spunându-le că e deja promisă, încerca acum să se strecoare 
afară neobservată. 

— lartă-mă, pot să te întreb ce anume taci? 

Cherry tresări atât de puternic că se dezechilibră. 

— Cum îţi permiţi să te furișezi așa? M-ai speriat de 
moarte! 

— Foarte bine. Şi tu mă faci să cred că te furișezi afară de 
la balul dat pentru tine. Repet, domnişoară Wade, ce anume 
faci? 

— Dacă vrei să știi, mi s-a descusut şpchia și voiam să mă 
retrag câteva momente, s-o repar. Nu credeam că-mi va 
simţi cineva lipsa. 

— Atunci te înșeli, răspunse ducele sever. Nu numai că 

absenta ta ar fi observată, dar ar da naștere unor speculații 
foarte nepotrivite. Dacă ruptura rochiei este atât de gravă 
încât necesită atenţie imediată, te-as sfătui s-o lași pe mătușa 
Phoebe să te însoţească. 

— Dimpotrivă, excelență, nu vom face aşa ceva. 

Cherry tocmai o lăsase pe mătușa Phoebe în compania 
lui Ridgley și n-avea de gând să lase pe nimeni și nimic să-i 
întrerupă. 

— Ba chiar, adăugă ea, nu cred că va observa nimeni dacă 
"tânăra domnişoară" se va retrage câteva minute să-și mai 
liniștească durerea de cap. 

— În asemenea cazuri, e recomandat să mănânci ceva. Eu 
venisem să te invit la dansul dinaintea cinei, domnişoară 
Wade. Sper să nu mă dezamăgești. 

Cherry, a cărei intenţie fusese chiar aceea de a se 
ascunde de lordul Radford și mai ales de lady Priscilla, se 
văzu nevoită să accepte invitația. 

— Prea bine, excelenţă, spuse ea fără entuziasm. Dacă 
insistați... dar vă asigur că n-o să-mi fie poftă de nimic. 

Farmecele ducelui veneau în toate formele. În clipa în 
care așeză platoul cu aperitive în fața ei, Cherry știu că nu 
va rezista și că se va înfrupta ca un soldat hămesit din 
Madras. 

Și despre care și veni vorba, după ce ducele îi povesti 

experienţa primului său drum în India. Fiica lui Travis 
Wade, colonel în armata maiestăţii sale, nu putu să rămână 
mai prejos și-i împărtăşi numeroase detalii amuzante ale 
copilăriei sale. 

— În cazul ăsta, spuse ducele în concluzie, cred că Anglia 
ti se pare floare la ureche pe lângă ce ai trăit în India. 

— Anglia mă frapează prin contradicţiile sale, câteva de 
care m-aș putea lipsi. De exemplu, mi se pare foarte ciudat 
faptul că în timp ce o serie întreagă de necunoscuţi se 
îmbulzesc să-mi ceară mâna, vărul meu nici măcar nu 
catadicsește să mă vadă. 

— Te referi, probabil, la refuzul invitaţiei de către ducele 
Madding. În apărarea lui pot spune că ducele este un burlac 
cunoscut pentru sibăstriile sale. Din câte știu, n-a mai ieșit 
din Lake Country de ani buni. În situaţia asta, nu mă miră 
că n-a venit aici în seara aceasta. 

— Nu, bănuiesc că nu, fu Cherry de acord. Mă miră însă 
că lady Priscilla și vărul ei au acceptat invitaţia. Mi se pare 
remarcabil că domnul Bramwell Guilfor le-a permis să vină. 

— Credeam că știi, O privi Radford lung. Domnul Guilfor 
a aflat că lucrurile n-au stat chiar așa în acea seară pe 
Esterbridge. A înțeles că Blake Corbett fusese cel care te 
scosese cu forța din cabină și care cel mai probabil te-ar fi 
răpit, dacă n-ar fi intervenit lady Priscilla. 

— Dumnezeule! tresări Cherry la auzul poveștii. Cred că 
prefer prima variantă. Măcar am avut curajul să-l împușc pe 
mișel în braţ, nu-i așa? Acum, uite-mă. Stau și depind de o 
domnișoară de pension să mă scoată din încurcătură. 

— Nu crezi că ești puţin prea aspră? Aveam o părere mai 
bună despre tine. Domnul Guilfor a făcut tot ce i-a stat în 
putinţă să-și repare greșeala. 

— A, da? Ce drăguţ din partea lui! Și vrei să cred că lady 
Priscilla s-a angajat și ea să-mi spele onoarea? 

— Poţi fi sigură de asta, răpunse Radford. Chiar acum 
câteva minute și-a exprimat regretul că circumstanţele nu 
v-au permis să rămâneţi mai apropiate. 

Cherry îl privi neincrezătoare. Spera din tot sufletul că 
glumeșşte și că n-o crede pe nevăstuica aia mică, dar nu putu 
citi nimic în expresia lui. Era o mască. 

— Sunt sigură, aprecie domnișoara Wade cu răceală. 
Poate ar fi mai bine să mă duc la mătușa mea acum. N-aș 
vrea să creadă cineva că am pus monopol pe timpul 
dumneavoastră. 

— Cherry... 

Mâna lui îi prinse încheietura. Încercând din răsputeri 
să-și ascundă furia și jignirea, îi răspunse protocolar: 

— Da, excelenţă? 

El o privi, apoi scutură din cap. 

— Nimic. 

Se ridică şi-i trase scaunul, făcându-i loc să iasă. Câteva 
clipe mai târziu, o conduse până la mătușa ei și, cu o 
plecăciune curtenitoare, le părăsi. 


Capitolul 5 


În zilele care urmară balului, Cherry se trezi dintr-o dată 
foarte căutată. Nu numai că își începea ziua cu nenumărate 
vizite matinale, dar tipsia de argint din hol era mereu plină 
cu scrisori și invitaţii. Mătușa Phoebe spunea, și avea 
dreptate, că adevărata concurență se ducea între Cherry și 
lady Priscilla. Deși nu-i plăcea comparatia cu un trofeu de 
curse de cai, Charity simţea o plăcere răutăcioasă știindu-se 
înconjurată de atâția admiratori. Cel puțin îi mai făcea putin 
în ciudă lui Radford, care nu înceta s-o urmărească pe lady 
Priscilla. 

Frecvența cu care ajunsese să-i întâlnească pe cei doi 
împreună devenise alarmantă. Oriunde mergea, teatru, 
operă, sau la plimbare prin Hyde Park, dădea peste părul 

blond al ducelui, aplecat peste buclele domnișoarei 
Harcour. Cherry nu putea să înţeleagă cu ce-l hipnotizase 
pe nobilul londonez, orbindu-l din calea adevărului. 
Infatuarea ducelui era inexplicabilă. Cum se putea 
îndrăgosti de lady Priscilla după tot ce-i făcuse lui Cherry? 
Chiar dacă tot ce se întâmplase între ei la Red Lion nu 
însemnase nimic pentru el, și asta era clar, era datoare cel 
puţin să-l avertizeze despre caracterul volatil al muzei sale. 
Charity nu crezu nicio clipă că fata s-ar fi schimbat și era 
sigură că în prima ei dimineaţă ca "ducesă de Radford" avea 
să-și dea arama pe faţă. Şi chiar dacă primul gând fu "așa și 
merită", Cherry știa în sinea ei că nu-l poate lăsa pradă unei 
asemenea lovituri. 

O pierduse deja pe Arabella, ceea ce-l făcuse să se dedice 
unei vieți de răzbunare și pericol. Fie și doar pentru cât 
suferise,i merita pe cineva mai bun ca lady Priscilla. 

Între timp, sentimentele ei oscilau între a-i blestema pe 
amândoi și dorința ca ceva să apară din senin și să-i 
despartă. Grupul tot mai mare de admiratori din jurul ei 
servea ca un pansament, nelăsând-o să cadă pradă 
depresiei. A 

Din moment ce cortegiul ei era format din nobili tineri, 
de-abia ieşiţi de pe băncile colegiilor, se simţea în siguranță 
printre ei. Dar oricât de plăcută le era compania, nu putea 

să nu simtă o mare falie căscându-se între ei; nu neapărat 
cei trei-patru ani care-i despărțeau, ci experienţa vieţii. Din 
moment ce nu le răsplătise eforturile cu nimic, se gândi că 
în scurt timp avea să le dispară interesul și vor începe să 
graviteze în jurul altor candidate. Până atunci, dacă vreunul 
devenea prea îndrăzneţ, îl dezamăgea abil, având grijă să 
nu-i rănească orgoliul juvenil. 

Dar mai erau bineînţeles şi peţitori mai în vârstă, variind 
între treizeci și patruzeci și cinci de ani. Mulţi dintre aceştia 
erau gentlemani obișnuiți cu jocul flirtului discret și erau 
slabe șanse să se piardă cu firea în preajma ei. În acest 
colectiv se simţi cel mai bine, fără teama că gesturile ei ar 
puea fi interpretate greșit sau că ar putea răni pe cineva. În 
această categorie intra și baronul Ridgley. 

Începuse să conteze pe Ridgley, adăpostindu-se în 
preajma lui atunci când jocul devenea prea obositor. Nu 
știa, și mătușa Phoebe nu-i atrase atenţia, că lumea începuse 
să-i asocieze pe cei doi. Cherry nu credea decât că în felul 
ăsta îi poate uni pe cei doi prieteni ai ei. Și într-adevăr, cei 
trei erau mai mereu împreună. 

Dimineaţa, Ridgley le ducea la călărie în parc. 
După-amiaza, la ora cinci, puteau fi văzute în trăsura lui sau 
plimbându-se de-a lungul Broad Walk-ului. lar seara le 
conducea la teatru sau la alt eveniment simandicos dintre 

cele care umpleau calendarul lui Cherry. 

Nimeni în afara lui Cherry și a lui Ridgley însuși nu știa 
că Phoebe este adevăratul motiv al prezenței lui constante. 
Cât despre Phoebe, părea că nici nu observase cât de des se 
scuză nepoata ei pentru a-i lăsa singuri. 

Astfel, într-una din dimineți, Phoebe acceptă să-l 
însoţească pe baron pe Bond Street la cumpărături, iar 
Charity rămase acasă să-și trateze o migrenă. Adevărul era că 
simtea nevoia să rămână singură; un lux de care nu apucase 
să se mai bucure în ultima vreme. 

Îl anunță pe Chadwick că nu e în dispoziția necesară 
pentru vizite, și se retrase în salon cu intenţia de a se cuibări 
pe canapea, cu o carte în mână. Din nefericire, nici nu se 
aprinse bine focul în șemineu, că gându. ile îi zburară chiar 
spre cel pe care voia să-l uite. 

Imaginea lui Radford plimbându-se în trăsură prin Hyde 
Park alături de lady Priscilla începu s-o bântuie. Mai citi 
câteva versuri, din nou îl văzu, de data asta în lojă la operă, 
explicându-i spectacolul Priscillei. Zâmbete! Zâmbete 
schimbate între cei doi La vreun dineu sau recepție. După ce 
citi același vers de patru ori, realiză că nu e chip să se 
concentreze și aruncă volumul cât colo, preferând să se 
plimbe prin cameră. 

Dacă astea ar fi toate imaginile cu lordul Radford, lar fi 

putut uita în mai puțin de o săptămână. Dar inima îi era 
îngreunată şi de alte amintiri. Amintiri cu căpitanul 
Moonlight. 

Spre marea ei mirare, ducele nu încetase să-i facă 
reclamă în "lumea bună”. La fiecare bal la care participa, 
Radford găsea o soluție s-o răpească pentru câteva minute, 
într-un menuet sau o conversaţie. Începuse să se afişeze 
indiferent dacă lady Priscilla era prezentă sau nu. Dar alte 
dăţi venea la Almack's cu doar o oră înainte de închidere, 
discuta banalităţi cu patronii, dansa puţin cu lady Priscilla, 
asigurându-se că Cherry observă, și pleca iar. 

Cunoscându-i firea meticuloasă și grijulie, îl suspecta că 
o verifică. Dar era mult mai probabil să urmărească ce 
progrese făcuse în găsirea unui soţ. Ce-i drept, n-o întrebase 
direct dacă favorizează pe cineva anume. Dar nici nu 
avusese motive, din moment ce se vedea cu ochiul liber că 
grupul ei de admiratori rămăsese același, fără ca vreunul să 
iasă în evidenţă. 

Niciunul, în afară de Ridgley, se gândi ea, vag amuzată. 
În ultima vreme observase o răcire a relatiilor celor doi. 
Dacă ducele n-ar fi acordat atâta atenţie domnișoarei 
Priscilla Harcourt, Cherry ar fi fost tentată să creadă că 
Radford dă semne de gelozie în ceea ce privește apropierea 
ei de baron. 

Alungă imediat acest gând, considerându-l prea absurd, 
chiar și pentru logica londoneză. Adevărul era că Radford și 
Priscilla proveneau din același mediu și formau o pereche 
bună. Se paria tot mai mult, la Brooke's și la White's, că 
ducele avea să-i ceară mâna până la sfârșitul lunii. Și așa 
ajunse cu gândul la adevăratul motiv pentru care nu-și 
putea începe liniștită lectura. 

Dacă Radford avea într-adevăr intenţia s-o ia de nevastă 
pe lady Priscilla, atunci din cauza ei ar fi putut fi acuzat de 
bigamie. Dar ce putea face Wade pentru a obtine anularea 
căsătoriei? Ce-i drept, se îndoia că domnul și doamna 
Haggerty ar fi fost chemaţi să depună mărturie despre cele 
cinci zile petrecute de ea în compania căpitanului. Și nici 
doctorul Ingles nu era prea ușor de găsit. Dar mai erau încă 
destule persoane care urmăriseră ceremonia încropită de la 
Red Lion și asta o înspăimânta. Oricine, în frunte cu Blake 
Corbett, putea depune declaraţie, transformând o afacere 
privată într-un scandal public, exact ce încerca Cherry să 
evite. 

Cherry oftă. Până la urmă, ajungea mereu la aceeași 
întrebare: în cazul în care una dintre părţi a semnat cu 
nume fals, mai este certificatul valabil? În momentul de fată, 
nu mai avea încotro și trebuia să afle. Dar pe cine să întrebe? 
Nu putea discuta problema cu mătușa ei fără să-i dezvăluie 

adevărul și acest lucru era exclus. Se gândi un moment să i 
se spovedească lui Ridgley, dar renunță imediat la idee. Cu 
toate că nu se îndoia că baronul o va înțelege și-i va oferi 
ajutorul, exista posibilitatea să facă legătura dintre duce și 
căpitanul Moonlight. Pe de altă parte, erau prieteni. Poate 
baronul știa deja activitățile ilegale ale lui Radford. 

În niciun caz nu-i putea implica pe cei din anturajul ei. 
Atunci, pe cine? Răspunsul era atât de evident, încât se miră 
că nu-i venise mai devreme. Avea să i se adreseze singurei 
persoane care, mai mult ca sigur, știa răspunsul și pe a cărei 
discreție putea conta. Se duse să se schimbe în hainele de 
oraș — avea să-i facă o surpriză lui Biddersley. 

Din fericire, ducesa se ținuse de cuvânt și-i pusese o 
trăsură la dispoziție la orice oră. 

— Sunteţi sigură că nu doriţi s-o așteptați pe mătușa 
dumneavoastră? întrebă Chadwick în maniera sa obișnuită. 

— Sunt, dragul meu, Chadwick, răspunse fata, amuzată 
de naivitatea valetului său. 

— Vă pot sugera, atunci, să luaţi și o însoţitoare? insistă 
Chadwick. Doar de dragul aparențelor. 

Cherry vru să-i arunce o remarcă răutăcioasă, dar realiză 
că bătrânul valet are dreptate. Ar fi fost foarte neinspirat să 
apară singură. 

— Ba da, desigur. O voi lua pe Hettie, ajutoarea Corei. 

Şi... Chadwick? 

— Da, domnișoară? 

— Mulţumesc. 

— Pentru puțin, domnişoară. 

Chadwick se înclină în stilul său clasic. Cu toate astea, lui 
Cherry i se păru că distinge o urmă de căldură sufletească 
în spatele măștii lui austere. 

Un sfert de oră mai târziu, instalată bine în șareta 
acoperită, alături de tânăra slujnică, Cherry îi indică 
birjarului cum să ajungă la Chancery Lane. 

După ce urcară și coborâră o serie de străzi pietruite, 
ajunseră în sfârșit pe o alee liniștită, la colțul căreia se înălța 
o casă elisabetană cu mansardă. La parterul ei atârna o firmă 
impresionantă din fier forjat: "Biddersley, Fitch şi Wright" 

— Aşteaptă-mă în trăsură, Hettie! 

Neavând timp de discuţii, Cherry vorbise cu slujnica mai 
aspru decât ar fi vrut. Se grăbi să urce în clădire, fără să se 
mai uite în stânga și-n dreapta. Dacă ar fi făcut-o, ar fi văzut 
trăsura ducelui Radford oprind pe partea cealaltă a străzii. 

Apariţia unei doamne, mai ales a uneia într-o ţinută atât 
de pretențioasă, în sediul firmei "Biddersley, Fitch și 
Wright", era o premieră. Cei cinci-șase funcţionari 
înghețară, fiecare în mijlocul sarcinii pe care o îndeplinea. 

— Mă scuzati, spuse Cherry când liniștea devenise prea 

stânjenitoare. Mă poate îndruma cineva spre biroul 
domnului Nathaniel Biddersley? 

— Mă tem, se auzi o voce cunoscută din spatele ei, că 
oamenii mei au fost luaţi pe nepregătite. Eu sunt Nathaniel 
Biddersley. Cum vă pot ajuta, doamnă? 

Cherry se întoarse și-l văzu pe patron cu pălăria în mână. 
Din câte se părea, venise chiar în urma ei. Faţa lui 
prietenoasă și rotundă se lumină în clipa în care o văzu pe 
Cherry. 

— Domnișoara Wade! Dar e o plăcere! Williams, adu ceva 
de băut mai potrivit pentru o doamnă. Mă tem că nu vă 
putem servi cu nimic atât de bun ca plăcintele cu mere ale 
doamnei Whitcombe, dar vom face tot ce putem. 

— Sunteţi prea drăgut, zâmbi Cherry, încheind ritualul de 
bun venit. Nu va fi nevoie să vă daţi peste cap. Mă voi 
mulțumi doar cu câteva minute din timpul dumneavoastră. 

— Cu și mai multă plăcere, răspunse Biddersley, 
deschizând o portită de un metru și conducând-o printre 
angajați. De-asta mă aflu aici. 

O conduse până într-o cămărută cu lambriuri de lemn, în 
care se afla un birou imens din lemn de stejar, o bibliotecă 
înaltă și o canapea din piele. 

— Te rog, ia loc, dragă mea. Ai picat la fix. Tocmai m-am 
întors dintr-o ședință cu un client foarte important. Nu era 

nevoie să te obosești cu drumul încoace. Trebuia doar să 
trimiti vorbă și aș fi venit îndată. 

— Sunt conștientă de asta, domnule. Și sunt conștientă și 
că nu este de bun augur ca o doamnă să discute afaceri cu 
avocatul ei în perimetrul birourilor. Am venit, însă, pentru 
că ceea ce vreau să discutăm necesită discreţie absolută. Nu 
poate implica pe nimeni altcineva în afară de mine. 

— Să înţeleg, draga mea, că mătușa dumitale nu știe 
despre această vizită? 

— Aţi înţeles bine, domnule Biddersley. M-am gândit 
mult la asta și am ajuns la concluzia că doar dumneavoastră 
vă pot încredința secretul meu. 

— Un secret, înţeleg. În cazul ăsta, permite-mi să-ţi spun 
că poţi avea toată increderea în mine. Profesia mea nu-mi 
permite să dezvălui nimic din ce mi se încredințează. De 
asemenea, dacă ai venit la mine în calitate de prieten, îţi dau 
cuvântul meu că buzele-mi sunt pecetluite. 

— Mă încred atât în cuvântul, cât și-n jurământul 
dumneavoastră, domnule Biddersley. Dar în momentul de 
faţă am nevoie de experienţa dumneavoastră profesională. 

Domnul Biddersley se așeză mai bine în scaun și-i făcu 
semn să continue. Cherry se gândi puţin, apoi adăugă. 

— Dar mai întâi, vreau să vă spun o poveste. 

Începu să-i relateze despre moartea tatălui său, care o 

lăsase fără niciun ban. Urmă apoi episodul cu drumul din 
India spre Anglia și tot ce urmase după el. Vorbi clar, 
descriind cu lux de amănunte, până ajunse cu povestea la 
ultima seară din Black Bull. 

— Nu voi intra în detalii, dar ţin să vă spun că nu mi-e 
rușine de nimic din ce s-a petrecut în acea noapte. Cu toate 
astea, rezultatul acestui... impuls necugetat, să-i spunem, 
constituie un mare impediment în calea anulării căsătoriei 
mele. Şi mă tem că există martori care pot să-mi contrazică 
orice declaraţie falsă. 

— Trebuie să recunosc, domnișoară Wade, este o poveste 
fascinantă. Și vârsta dumitale... ești o femeie atât de tânără 
și totuși experienţa... Dar din câte văd, ai analizat deja 
situaţia și ai ajuns singură la o concluzie. Eu cu ce te mai pot 
ajuta? 

— Vreau să ştiu dacă un mariaj este valabil în cazul în care 
una dintre părţi a semnat cu nume fals. 

— Înţeleg. Așa ai făcut, domnişoară Wade? 

— Nu, domnule Biddersley. Nu eu, mirele. 

— Mirele... cugetă Biddersley, deloc surprins. Dar dacă 
acest căpitan Moonlight nu ţi-a spus niciodată numele lui 
adevărat, cum de ești atât de sigură că...? 

Se opri şi reflectă și mai bine. 

— Doar dacă... 

— Doar dacă i-am aflat adevărata identitate între timp, îi 
termină ea fraza. Este un domn din înalta societate. Un 
nobil care nu-și permite scandalul unui divorţ. Un bărbat 
care va trebui într-o bună zi să asigure unui copil titlul și 
averea. Începeţi probabil să vedeţi dilema în care mă aflu. 
Acest domn, crezând că eu am anulat deja căsătoria, 
curtează o altă femeie. Se zvoneste că destul de curând o va 
cere de soție. Nu vreau să stau în calea fericirii lui, domnule 
Biddersley. Sper din tot sufletul ca mariajul nostru să poată 
fi desfăcut. 

Biddersley se lăsă pe spătarul scaunului, impresionat de 
îndârjirea fetei. 

— Înainte să-ţi dau un sfat, draga mea, crezi că aş putea 
vedea şi eu acest document? 

— Bineînţeles, domnule, îl am chiar aici. 

Cherry scoase hârtia oficială din poșetă. O despături cu 
multă grijă și o întinse pe biroul de stejar. Domnul 
Biddersley se aplecă în scaunul lui și ridică hârtia la lumină, 
examinând-o cu o lupă. 

— Nu pare să fie nimic în neregulă cu documentul în 
sine. Este un act oficial în toată regula. „ 

Cherry îl urmări, dar nu putu să citească prea multe din 
expresia lui; asta până când ajunse cu inspecția la baza 
paginii. Atunci, se blocă. Îi aruncă o privire intrigată, apoi se 

întoarse la document. Lupa se apropie și se depărtă de 
document, până fixă una dintre semnături și zăbovi un timp 
asupra ei. 

— Foarte interesant, domnişoară Wade. Spune-mi, de ce 
ești atât de sigură că numele Clair de Lune este un 
pseudonim? 

— Este evident, nu-i așa? strigă Cherry, aproape jignită că 
avocatul nu observase asta din prima. Misteriosul meu înger 
păzitor își spunea "căpitanul Moonlight" și a semnat 
certificatul "Clair de Lune". Nu vă daţi seama că e același 
nume? 

— Aveţi dreptate, răspunse domnul Biddersley, surprins. 
Aveţi un bun spirit de observatie. Dar acesta este singurul 
dumitale argument că numele este fictiv? Dar normal că 
este, nu e nevoie să vă mai repeti. Foarte interesant. Aș 
spune că acest domn misterios e plin de umor. 

— Da, chiar este, afirmă Cherry, simțind că ceva îi scapă. 
Asta ce înseamnă? 

— Mă tem că nu-nseamnă nimic. Totul e legal și 
recunoscut. Eşti oficial căsătorită, fie că-ţi place sau nu. 
Părerea mea de specialist este să discuţi cu acest domn. 
Spune-i totul. 

Cherry se ridică din scaun. Adăugă cu răceală: 

— Aţi înțeles complet greşit, domnule Biddersley. N-o 

să-i spun nimic. Aţi fost foarte amabil că m-ati primit, 
domnule. 

— Oricând, draga mea. Regret că nu te-am putut ajuta 
mai mult. 

O conduse până la ușă, apoi o prinse de mână înainte 
s-o deschidă. 

— Ce vei face până la urmă, domnişoară Wade? 

— Ceea ce trebuie, domnule Biddersley, spuse Cherry. 

Zâmbi încă o dată și ieși. 

Ajunsă acasă, descoperi că Phoebe nu se întorsese incă. 
Oftă ușurată, neavând chef să dea prea multe explicaţii 
despre ieșirea ei. Era de-ajuns că migrena ei fictivă devenise 
acum realitate. Și ca să complice lucrurile și mai mult, 
Chadwick o anunță că are un musafir. 

— Un musafir? Credeam că m-ai auzit: nu Sunt acasă 
pentru vizite, Chadwick! 

— A spus că este o problemă foarte importantă. Să anunt 
pe excelența sa că sun teti indispusă? 

Cherry, mai preocupată să-și scoată pălăria, tresări. 

— Excelenta? Adică Radford e aici? 

Nu fu nevoie ca valetul să confirme, pentru că pe ușă 
intră ducele însuși. 

— Ei bine, domnişoară Wade, ce spuneţi? Și vă previn că 
nu-mi place să fiu a câncea roată la căruță. 

— Te rog să nu faci pe prostul, îl înţepă Cherry. Știi bine 
că nu pe tine te-aș fi dat afară. Chadwick, adu-ne, te rog 
niște ceai. Sunt sigură că excelenta sa ar dori unul. 

— Nu te osteni, Chadwick, nu stau mult. 

— Mulţumesc oricum, Chadwick, spuse Cherry făcându-i 
semn că e liber. Îmi cer scuze că am fost obraznică. Adevărul 
este că sunt cu adevărat indispusă, migrena asta mă omoară. 

— Te înțeleg perfect. Spune-mi, întotdeauna când te 
doare capul ieși afară neînsoţită? 

— Durerea a apărut când mă întorceam cu trăsura, 
excelenţă. Și întâlnirea aceasta nu face decât s-o agraveze. Și 
n-am ieșit neînsoţită. Servitoarea mea a venit cu mine. 

— Îmi retrag cuvintele, o ironiză ducele. Dar te sfătuiesc 
ca data viitoare când mergi în Chancery Lane, să mergi 
însoţită de un domn. Sunt sigur că Ridgley se va bucura să 
răspundă invitaţiei. Până una alta, pare că te urmărește 
peste tot. Sau, şi mai bine: cheamă-l pe avocat la tine. 

Ochii lui Cherry ardeau de furie. Se hotărî să-l confrunte 
pe duce cu armele lui. 

— Trebuie să recunosc, excelență, că mă așteptam la mai 
mult de la tine. Nu știam că am nevoie de un domn care 
să-mi rezolve treburile, ca unui copil, sau mai bine zis unui 
idiot! Și chiar dacă este adevărat că depind de ajutorul 
baronului Ridgley, pot foarte bine să mă întâlnesc cu un 

avocat fără să apelez la el, sau la oricare alt gentleman, te 
asigur! 

— Până aici, domnişoară Wade! Stii foarte bine că nu mă 
refeream la inteligenta sau abilităţile tale, afirmă ducele 
categoric. Deşi momentan le pun sub semnul întrebării, 
după cascadoria de astăzi. Raționamentul tău lasă mult de 
dorit, permite-mi să ţi-o spun drept. Pe viitor, dacă nu vrei 
să te consulti cu mine sau cu mătușa ta în problema asta, 
măcar întreabă-l pe omniprezentul lord Ridgley! Poate 
dumnealui e în stare să exercite un minim control asupra ta. 
Înţeleg că nu-ţi pasă de binele tău, dar gândește-te și la 
mătușa ta înainte să-ţi pui toată lumea în cap. 

Cherry își stăpâni furia cu mare efort. Era destul că o 
făcuse "incompetentă", dar să se folosească de mătușa 
Phoebe ca s-o atace? În viața ei nu urâse mai mult pe cineva, 
decât îl ura acum pe detestabilul duce de Radford. 

— Sunt sigură că mătușa mea merită mult mai mult decât 
îi pot eu oferi, răspunse ea rece, mirată că vocea nu-i 
tremură, deși clocotea de furie. Ce frumos din partea ta 
că-mi amintești. Poate cu ocazia asta îmi spui și cât vă 
datorez ţie şi mamei tale. Să încerc să pă achit cumva și să 
scap de povara gândului că m-ati luat ca pe o oaie neagră, 
ca pe o rudă săracă ce trebuie ascunsă în haine 
strălucitoare! 

— Asta crezi tu? o întrebă și izbucni într-un hohot 
puternic de râs. Ce părere proastă trebuie să ai despre 
mine! În orice caz, te las pe tine să alegi cum ar fi cel mai 
bine să mă răsplătești. 

Privirea ducelui o străpunse ca o sabie de foc și simti 
cum i se strânge inima în piept. Acesta era bărbatul căruia i 
se oferise din dragoste și din dorinţa de a-i alina tumultul 
sufletesc și iat-o acum gata să sacrifice tot pentru a-i reda 
libertatea. Și el ce face cu ea? O irosește chiar pe femeia de 
la care pornise toată încurcătura. 

— Excelenţă, își cobori ea glasul. Amândoi știm că datoria 
mea faţă de casa Radford este inestimabilă. Dar vreau ca de 
acum înainte să vă luaţi mâna de pe mine și să nu vă mai 
preocupe bunăstarea mea. Ultimul lucru pe care mi-l doresc 
este ca lady Priscilla să bănuiască ceva și fericirea 
binefăcătorului meu să fie pusă în primejdie. 

— Pacoste ce ești, șopti ducele, care se apropiase 
periculos de mult. N-ai nici cea mai vagă idee ce-mi 
datorezi. 

Cherry se răsuci pe călcâie și-l privi, palidă de emotie. 

— Nu? Atunci poate îmi spui tu. Nu trebuie decât să ceri 
și lady Priscilla este a ta. Ce poți să mai vrei de la mine? 

Cherry citi furia pe care ultima ei afirmaţie o născuse în 
ochii lui Radford și realiză că mersese prea departe. 

— Chiar așa... ce pot să mai vreau? 

Mâinile lui puternice o înhățară de umeri. Speriată de ce 
iscase, Cherry încercă să se elibereze. Prea târziu! Se lipi de 
pieptul lui puternic și se lăsă îmbătată de mirosul său 
masculin. Îngheţase în îmbrățișarea lui, pradă emoţiilor pe 
care doar el putea să i le trezească. Privirea lui arzătoare o 
răscolea până în suflet, apoi îi auzi chemarea. 

— Cherry... 

Și gura lui se abătu lacom peste a ei. Sărutul lui nu se 
compara cu nimic de până atunci. Sălbatic, dar tandru în 
același timp, îi depărtă buzele, trezindu-i lui Cherry o 
dorință pe care nu știa că o are. Când în sfârșit se 
desprinseră, se pomeni că tremură ca o fetișcană, cu mintea 
amorţită și uimită de sentimentele pe care tocmai le 
redescoperise. 

Își plimbă privirea peste chipul lui, parcă în căutarea 
unui răspuns. El îi zâmbi superior, din spatele măștii 
aroganţei. 

— N-ar trebui să crezi tot ce auzi, Cherry, draga mea. Și 
cu atât mai puţin tot ce vezi. Aparenţele pot fi înșelătoare. 

— Poate că da, excelență, răspunse Cherry grav. Dar 
niciodată nu mi-au plăcut mascaradele. Când crezi că ai 
ajuns să cunoști omul din spatele măștii, şi-o dă jos şi ţi-e 
din nou străin. Si de vină esti tu că l-ai crezut. Acum... 

Făcu un pas înapoi, asigurând o distanţă între ei. 

— ...dacă nu mai e nimic de discutat, chiar mă doare 
capul. 

Pentru a preveni alt incident, se întoarse cu spatele către 
detestabilul nobil și se uită în gol, așteptând să plece. Nu 
avu cum să observe ezitarea acestuia și mâna întinsă spre ea, 
doar pentru a fi strânsă la loc în pumn. Până la urmă se 
retrase spre ușă, târându-și pașii. 

Cherry oftă din adâncul sufletului când în sfârșit auzi ușa 
închizându-se. Regretând tot ce se întâmplase în ultimele 
minute, Cherry se abținu mai întâi să nu izbucnească în 
lacrimi, apoi să nu lovească vreun perete, porniri ce n-ar fi 
ajutat-o cu nimic în acele momente. Râsul lui Phoebe putea 
fi auzit tot mai tare pe hol, însoţit de vocea mult mai groasă 
a lui Ridgley. Îşi netezi repede părul şi se întoarse în direcţia 
ușii, afișând un zâmbet larg de întâmpinare, hotărâtă să nu 
dezvăluie prin nimic furtuna din sufletul ei. 


Capitolul 6 


În zilele care urmară vizitei lui Radford în Berkeley 
Square, Cherry ajunsese s-o obosească pe mătușa Phoebe 
cu voioșia ei nemotivată. Nici măcar după ce aceasta îi făcu 
observaţie nu se liniști. Ridgley încercă și el, acuzând-o în 
glumă că se comportă ca și cum ar avea conștiința încărcată 
și ar vrea s-o ascundă. Cherry respinse râzând această 
afirmaţie. 

— Îți urmez sfatul, mătușico! protestă Cherry, făcând pe 
supărata. Profit de prima mea vizită la Londra. 

Doar ea știa cât de adevărată era glumg lui Ridgley. Decât 
să sufere de una singură, visându-se din nou în braţele lui 
Radford, sau mai rău, regretând răspunsul la sărutul lui atât 
de înflăcărat, prefera să danseze până noaptea. Măcar în 

felul ăsta era sigură că poate adormi. 

Dar oricât și-ar fi umplut zilele cu dineuri, recepții și 
cumpărături pe Bond Street, știa că doar amână inevitabilul, 
ziua în care va trebui să-nceapă să-și plănuiască dispariția. 
Era Singura soluţie viabilă pentru problema ei. Să găsească 
un loc unde să fie necunoscută și să ia viața de la capăt. 
Uneori se gândea că ar putea deschide o școală pentru fete 
într-un orășel. Era, până la urmă, una dintre puţinele 
meserii în care erau acceptate femei nemăritate. Pentru că 
deși n-o încânta în mod special ideea de a fi învățătoare, 
n-ar fi vrut nici în ruptul capului să fie croitoreasă. Alte 
variante erau hangiță sau scriitoare de romane de dragoste, 
meserii care necesitau prea mult timp în spatele unui birou. 
Vocea unei Cherry mult mai tinere o chema uncori să se 
întoarcă în India, dar această soluţie nu-i mai surâdea. 
Nimic n-o mai atrăgea acolo, la fel cum n-o atrăgea nici în 
Indiile de Vest sau în Americi. Colonelul avusese dreptate 
când îi spusese că se va îndrăgosti de Anglia. La fel ca tatăl 
ei, nu mai avea nicio intenţie s-o părăsească. 

Era o dimineaţă răcoroasă, cam la o săptămână după 
vizita la domnul Biddersley. Frustrarea că nu-și poate pune 
mai repede ordine în viață continua s-o urmărească pe 
Cherry. Din moment ce mătuşa Phoebe refuzase categoric 
să se scoale înainte de ora nouă și Ridgley nu putea fi găsit 

nicăieri, fu nevoită să-şi amâne obișnuita plimbare călare 
prin parc. Chiar și suita ei de admiratori dispăruse, atrași 
probabil de zvonul unui concurs undeva la marginea 
orașului. 

Plictisită și fără ocupaţie, era cât pe ce s-o roage pe Hettie 
s-o însoţească într-un mic tur pe Bond Street. Se gândi că 
parcă o oră-două de cumpărături ar prinde mai bine decât 
să se plimbe dintr-o cameră în alta. Dar chiar atunci auzi 
binecunoscutul clinchet al clopoțeilor de la intrare, urmat 
de o voce masculină care-l întrebă pe Chadwick dacă 
doamnele primesc vizite. 

În culmea fericirii că Ridgley s-a hotărât să vină, se repezi 
să coboare scările, fără alte formalități. 

— Ridgley, slavă Domnului! strigă vesel, adunându-și 
fustele. Nu ştii cât mă bucur că te văd! Mătușa e foarte 
lencșă dimineaţa asta și n-am putut s-o trezesc nici măcar 
cu... gin... 

Lăsă fraza neterminată văzând ce confuzie făcuse. 
Oaspetele, întors cu spatele pentru a-i permite lui 
Chadwick să-i ia paltonul de blană, era destul de înalt și lat 
în umeri pentru fi luat drept baronu Ridgley, dar părul 
blond și cârlionţat îi trăda adevărata identitate. 

— Excelenţă! strigă Cherry surprinsă și dădu drumul 
fustelor pentru a-i acoperi gleznele. 

— Așa se pare, răspunse ducele. Deși nu-mi fac iluzii că 
l-aș putea înlocui pe baronul de Ridgley, nu pot decât să 
sper că mă vei aștepta la fel și pe mine într-o bună zi. Dar 
acum am venit doar ca să vă scap pe tine și pe mătușa ta de 
plictiseală. Din câte se pare, în după-amiaza asta va avea loc 
o mică demonstrație cu balonul. M-am gândit că v-ar plăcea 
o ieșire la iarbă verde, motiv pentru care am adus și coșul 
de picnic. 

— Un picnic? Cât de... drăguţ, se bâlbâi Cherry. Ne e 
greu să refuzăm. 

— Atunci, ce mai așteptăm, domnișoară Wade? Vă asigur 
că, în ciuda incidentului trecut, voi fi un gentleman 
veritabil. Îi zâmbi complice, văzând-o că se încruntă. 

— Ce-ai de pierdut? N-am să te mănânc, îţi dau cuvântul 
meu. 

— E bine de știut, excelență, răspunse Cherry, 
fluturându-și buclele. Mai ales după ultima noastră întâlnire. 
Să zicem că voi accepta oferta. Mă duc să mă pregătesc. Se 
întoarse cu spatele și urcă scările spre dormitoare. 

— Te-aş ruga să te grăbești, îi strigă ducele. Mi-ar plăcea 
ca Maiestatea Sa să fie încă pe tronul Angliei când ajungem 
noi. 

Jumătate de oră mai târziu, trăsura era pregătită de 
plecare. Mătușa Phoebe refuză invitaţia, preferând să 

doarmă până tâziu. Radford îi dădu liber vizitiului și preluă 
el însuși hăţurile. Din moment ce vremea se mai încălzise, 
Cherry ceru să stea alături de el, pe capră. 

— Cu o singură condiţie: nu mă interesează cât de insorit 
e, dacă vrei să stai afară, stai sub pătura asta. 

Odată ce acest ultimul detaliu fu rezolvat, Radford dădu 
bice şi se puseră în mișcare. În scurt timp ajunseră în 
traficul de pe Mount Street și Cherry simţi nevoia să-i 
mărturisească ducelui. 

— Oricâte defecte oi mai avea dumneata, gustul la cai de 
rasă nu se numără printre ele. Trebuie să recunosc: în viața 
mea n-am văzut o pereche mai frumoasă. 

— Nici eu n-am mai primit un compliment atât de 
înţepător. Dar venind din partea ta, mă voi strădui să-l iau 
aşa cum este. Și nu, nu poţi lua hățurile. Îmi dau seama 
imediat când cineva se gudură cu un interes. 

— Protestez, strigă Cherry cu un aer inocent şi continuă 
cu glas subțire. Nici nu mă gândeam să-ţi cer aşa ceva! Dar 
din moment ce ai adus vorba, să știi că mă pricep destul de 
bine. Nici nu e nevoie să folosesc biciul, ca să-i strunesc. 

— Nu te voi contrazice, răspunse Radford, amuzat de 
încecările ei de manipulare. Dar nici nu îndrăznesc să 
descopăr adevărul. Îm niciun caz în mijlocul traficului 
londonez şi cu atât mañ putin cu caii mei. 

— Nu știi să fii cavaler, conchise Cherry. 

— Probabil ţi-e frig, schimbă Radford brusc subiectul. 
i-ai apucat să te obișnuiești cu clima temperată. 

Cherry lăsă discuţia să devieze, răspunzându-i că se simte 
foarte bine și că a avut destul timp să se acomodeze cu 
clima. După ce ieșiră din aglomeraţia străzii, drumul spre 
Hyde Park se desfășură fără evenimente. Radford ocoli 
putin şi într-un final găsi un loc mai retras, departe de 
multimea de oameni și trăsuri, dar destul de bun pentru a 
putea urmări ascensiunea balonului. 

Mai era o oră până la lansare și inginerii de-abia 
începuseră să umfle dirijabilul. Ducele sugeră să deschidă 
coșul cu mâncare între timp și să-și vadă de picnic. Cherry, 
care nu apucase să mănânce dimineaţă, fu prima care-l 
susţinu. 

Văzându-l întins pe pătura cu carouri și ronțăind un 
picior de pui prăjit, lui Cherry nu i se mai păru deloc 
nobilul arogant cu care se obișnuise de când venise la 
Londra. Nu părea nici curajosul căpitan Moonlight, care-i 
furase inima și imaginaţia. Era greu de crezut că domnul 
care povestea acum despre moșia lui din Devon era același 
care se deghizase în pirat pentru a aduce o bandă de 
criminali în fața legii. O amuzară poveștile lui din copilărie, 
din care reieșea clar că fratele său cu zece ani mai mare, 

William, fusese eroul său. Era o lume atât de străină pentru 
Cherry, cum probabil i-ar fi părut lui poveștile ei de 
copilărie din India. 

— Cred că ţi-e foarte dor de fratele tău, spuse ea cu 
blândeţe într-un moment de pauză. Cum a murit? 

Radford agită puţin vinul din cana de lemn și zâmbetul îi 
dispăru de pe faţă. Cherry crezu la început că nu va 
răspunde, dar după ce luă o gură de vin, începu să spună. 

— Nu i-a convenit să stea acasă și să facă pe "conașul', 
după moartea tatălui nostru. Nu era pentru Will. Nu când 
Anglia era în război. 

Zâmbi ironic și-i umplu cana cu vin. 

— Și până la urmă, doar nu putea să-l lase pe fratele lui 
mai mic să-și asume toate riscurile, nu? Se-ndrepta spre 
Balcani, să negocieze cu regele Suediei eliberarea unor 
comercianţi britanici, când nava lui a avut ghinionul să intre 
în ceață. Căpitanul englez a cârmit corabia prea aproape de 
bateriile daneze de pe coastă. S-au scufundat. Eu eram în 
flota lui Nelson când i-am învins pe danezi lângă 
Copenhaga. Ironia face că nici n-am știut atunci că în 
aceleași ape pierise fratele meu în urmăcu doar câteva zile. 

Cherry se înfioră, a-uzindu-l. Era calm și impersonal, spre 
deosebire de delirul pe care-l auzise la Black Bull. 

— Atunci, ai părăsit marina și te-ai întors în Anglia? îl 

întrebă direct, regretând în secunda imediat următoare. 

Ochii lui Radford se înăspriră din nou. 

— Am impresia că deja am discutat destul despre mine, 
când de fapt ar trebui să vorbim despre tine, domnisoară 
Wade. 

— Şi eu am impresia că încerci să schimbi iar subiectul. 

Din cine știe ce motiv, simțea că trebuie neapărat să-i 
răspundă la întrebare. Nu avea de gând să-l lase s-o trateze 
cu ironia lui obișnuită, care funcţiona ca o barieră între ei 
de fiecare dată. ÎL privi cu sprâncenele arcuite, așteptând 
răspunsul. Ducele zâmbi amar și pentru prima dată Cherry 
câștigă bătălia. 

— Nu, n-a fost atunci. După bătălia de la Copenhaga, am 
primit ordin să plec spre Oceanul Indian. Trebuia să-l vânez 
pe un renegat francez care-și făcuse o mică afacere din 
prădarea corăbiilor noastre. L-am găsit când se pregătea să 
se suie pe un vas care pleca din Madras spre Anglia. 

— Deci, individul n-o să mai terorizeze navele britanice. 

Râsul puternic al lui Radford o tulbură puțin. 

— Mi-ar plăcea să am optimismul tău. Cel mult, pot să 
spun că am avut norocul de partea noastră. În ziua aia i-am 
pus cruce ocupaţiei infame a lui Baptiste Grillet. 

— Eram sigură! afirmă Cherry, întrebându-se cum de nu 
observase mai devreme gropiţele care se formau în obrajii 

ducelui atunci când râdea. Era și de așteptat din partea 
Marinei Regale. Cu toate astea, va fi responsabilitatea lui 
Wellington și a armatei sale să-l învingă pe tiranul francez.. 

— Văd că ţi-ai conturat niște opinii foarte clare despre 
campaniile noastre, observă Radford. 

— Sunt mai mult ale colonelului, își întoarse Cherry 
privirea, rușinată. Am fost eleva lui silitoare. 

Mâna lui rece îi mângâie obrazul. Tresări, 
neașteptându-se la acest gest de tandrete din partea lui. 

— Nu, nu, îi spuse el blând. Nu te subaprecia. Nu-ţi stă în 
fire. 

Mâna îi alunecă la loc și continuă pe un ton mai serios. 

— Şi sunt de acord cu tine. Confruntarea finală va trebui 
să aibă loc pe uscat. Cel mai probabil o descindere prin 
peninsula Iberică. 

— Da! Așa spunea și colonelul! 

Cherry roși de emoție. Rareori i se dădea dreptate unei 
femei într-un domeniu exclusiv bărbătesc. 

— Să ne bucurăm că Bonaparte nu și-a propus încă să ne 
surprindă armata şi flota cu un bombardament aerian, 
spuse cu ochii la dungile colorate alẹ balonului care 
începeau să se ridice în aer. Nu mi-ar plăcea să știu că ceva 
atât de frumos poate fi transformat într-o mașină de război. 

Ducele nu răspunse. Îi studie privirea care urmărea 

spectacolul aerian. Ştiuse din prima clipă că are de-a face cu 
o femeie specială și tot ce urmase îi întărise această 
concluzie. Se întreba ce-ar spune domnișoara Wade dacă ar 
afla că tiranul francez chiar plănuiește un asemenea asalt 
asupra Angliei. 

Balonul se ridică și frânghiile se desprinseră una câte 
una. O vreme se depărtă tot mai mult, rămânând un punct 
colorat pe albastrul cerului, până când dispăru complet. 

Cherry îl ajută pe Radford să strângă resturile picnicului. 
Regreta că ieșirea lor se apropia de sfârșit, cu toate că 
scopul inițial fusese unul de iniţiere. În ultimele ore uitase 
complet să-l mai urască pe duce și ajunsese chiar să se simtă 
bine în compania sa. 

"Ai grijă, Cherry" își spuse, pomenindu-se că nu-și poate 
muta ochii de la șuvițele blonde care-i cădeau pe frunte. 
Adevărul era că ducele de Radford putea fi extrem de 
dezarmant când se folosea de farmecul lui. "Asemenea 
căpitanului Moonlight", răsună din nou vocea conștiinței. 
De-abia acum începea Charity să descopere complexitatea 
caracterului lui. Îi era greu să recunoască, dar se simțea mai 
atrasă de el ca niciodată. Ceea ce n-ar fi trebuit! N-avea voie 
să-l iubească! El aparţinea deja domnișoarei Priscilla 
Harcourt. 

Gândul o întristă și fu vizibil mai ostilă atunci când 

Radford o ajută să se suie lângă el pe locul birjarului. 
Nobilul se încruntă, simțind imediat schimbarea ei de 
atitudine. Refăcu în minte filmul evenimentelor, încercând 
să înțeleagă motivul răcirii ei. Se urcă lângă ea și porni 
trăsura. Pe drumul de intoarcere nu-și mai vorbiră. Doar 
ducele îi mai arunca din când în când câte o privire, până 
când ajunseră în Berkeley Square. 

Bărbatul o ajută pe Cherry la coborâre. Punându-și 
palmele pe umerii lui, se trezi ochi în ochi cu fermecătorul 
ei binefăcător. O senzaţie electrizantă o trecu din cap 
până-n picioare. Se lăsă coborâtă pe trotuar, încă ameţită de 
ciudata experienţă. 

— A fost foarte frumos din partea ta să mă inviti, 
excelenţă. Mi-a făcut mare plăcere. 

— Plăcerea a fost de partea mea, domnişoară Wade, 
răspunse ducele cu aceeași răceală. 

— Ei bine, nu e nevoie să mă conduci până sus. Cred 
că-i mai bine să ne luăm rămas-bun aici. 

— Dimpotrivă, domnişoară Wade, ar fi foarte neinspirat. 

— Pardon? 

— Nu "rămas-bun", răspunse Radfordgâmbind misterios. 
Doar "au revoir". Sau ai uitat că diseară îl însoţești pe 
Ridgley la grădinile Vauxhall? 

— Nu, eu... 

Își abandonă fraza și afișă o atitudine mai cordială. 

— Cum să uit? Chiar aştept cu nerăbdare artificiile de 
diseară. 

— Ideal! Întâmplarea face ca baronul să fie invitatul meu 
și vom împărți un separeu toți patru. 

— Toţi... patru? întrebă Cherry temându-se de ce-i mai 
rău. 

— Noi trei și lady Priscilla, desigur. Sau Ridgley a uitat 
să-ți menţioneze acest amănunt? Ne vedem diseară la orele 
opt, domnișoară Wade. 

Apoi își trase mai bine paltonul de blană peste umeri și 
plecă, lăsând-o pe Cherry fără replică. 

“Mai vedem noi”, se gândi ea urcând în casă și 
îndreptându-se direct spre camerele mătușii Phoebe. 

În camere nu era nimeni în afară de lordul Winkum, 
pisica siameză a văduvei. Cherry cobori înapoi pentru a-l 
întreba pe Chadwick dacă mătușa ei este acasă. 

— O veţi găsi pe doamna Willington-Smythe în salonul ei, 
o informă Chadwick, ascunzându-și propria uimire. 

Ar fi vrut să spună că doamna tocmai primise o vizită, dar 
tânăra stăpână alerga deja pe scări în sus. 

— Mătușă Phoebe, de ce nu mi-ai spus că... 

Deschise ușa salonului și se blocă, privind tâmp la 
mătușa sa, prinsă în brațele baronului Ridgley într-o 

manieră compromiţătoare. 

— Cherry! exclamă Phoebe, desprinzându-se din bratele 
lui. Voiam să-ți spun. Sincer! Dar cum aș fi putut, când 
tocmai am aflat şi eu? Doamne, oare mă vei ierta vreodată, 
draga mea? Am încercat să stau departe de Sinjun. Pentru 
tine, am jurat că n-o să mai rămân niciodată singură cu el. 
Dar a venit și l-a amenințat pe Chadwick că mă scoate el 
însuși din pat dacă nu cobor imediat. Și când am coborât în 
sfârşit, mi-a spus că mă iubește și că vrea să mă ia de soție. 
Trebuie să mă crezi, draga mea, am încercat să-l alung, dar 
nu te poți înţelege cu el. Și nici eu n-am mai avut forța 
să-mi neg sentimentele. Îl iubesc, Cherry, si ne vom 
căsători. Doamne, sper că mă poti ierta! 

— Să te iert? izbucni Cherry în râs. Mătușica mea absurdă! 
Mă bucur atât de mult pentru tine! Mă temeam că n-o să-ți 
vină niciodată mintea La cap! Deja nu mai ştiam ce pretext 
să mai găsesc să vă las singuri. Doar nu credeai că pentru 
mine mă agitam atât. 

— Dar pariurile? Zvonurile? Toată lumea vă vedea 
împreună și eu credeam la fel. 

— Şi de ce n-ai fi crezut, când eu m-am dat peste cap să 
te conving? întrebă baronul rânjind satisfăcut. 

— Vrei să spui că tu ai înscris pariurile? întrebă Phoebe 
disperată. Cum ai putut, când știai ce simt pentru tine! 

Stiam că n-am niciun drept să intervin, și eram distrusă. 

— Ăsta era tot planul! La început, sperasem că dacă ne 
vezi la un pas de căsătorie, vei avea tăria să-ţi consulti mai 
bine sentimentele. Nereușind nici așa, am încercat să fiu cât 
mai prezent în viaţa ta și în cazul extrem să-ţi spun ce simt 
de fapt. Dacă mi-ai fi refuzat oferta, eram gata să cumpăr 
bilet pe prima navă care pleca din portul Londrei. 

— Prostuțule, șopti Phoebe, topindu-se lângă el. Trebuia 
să-mi spui încă de acum câteva săptămâni. 

— Pentru că deși au trecut cinci ani de când a murit 
Wilfred, n-ai încetat să porţi doliu. Te voiam doar pentru 
mine și trebuia să fiu sigur că ești gata să depășești tot 
trecutul. 

— Dar mă tem că mi-e imposibil să depășesc trecutul, 
spuse Phoebe, răzbunându-se pentru săptămânile în care o 
făcuse să sufere. Cum aș putea, dragul meu, când în trecut 
te-am cunoscut pe tine? Wilfred va avea întotdeauna locul 
lui în sufletul meu, dar inima mea îţi aparţine din nou. 

Ridgley o strânse la pieptul lui și orice spaimă din ochi îi 
dispăru. 

— Dragostea mea... îi șopti și o sărută cu putere. 

Prinşi în momentul de iubire, nici nu observară că 
Cherry se retrăsese. Într-adevăr, nepoata coborâse să-l 
anunţe pe Chadwick că doamna nu vrea să mai primească 

vizite în seara asta, apoi se închise în camera ei. 

Cum încuie ușa, însă, gândurile i se și îndreptară spre 
imaginea unui căpitan în serviciul Marinei Britanice și la 
corabia pe care o salvase din ghearele unui renegat în 
Oceanul Indian... corabie pe care era și Arabella. 

Cât de îngrozită trebuie să fi fost; tânără și frumoasă, cu 
toată viata înainte, să se trezească aruncată în mâinile 
piraţilor. Și chiar când își pierduse orice speranță, să fie 
salvată de acest căpitan curajos. Cum să nu se fi îndrăgostit 
de el? Părea o dragoste predestinată. În scurt timp, însă, 
căpitanul o trimisese înapoi în Anglia, la casa părintească 
din Cornwall, promițându-i că se va intoarce la ea. Dar ceva 
s-a întâmplat pe drumul spre Europa, care a schimbat totul. 
Ceva care avea legătură cu Corbett și cu Gaffer și cu pirații 
de pe Tamisa. Dar ce? 

Apoi, urmă revelația! Corbett trebuie să se fi îmbarcat în 
vreun port străin de pe drum, la fel ca pe Esterbridge, un an 
mai târziu. Și la fel cum încercase și cu lady Priscilla, 
profitase din plin de naivitatea Arabellei. Doar că de data 
asta Cherry nu fusese de faţă să intervină și căpitanul ei era 
departe; mai mult o amintire rămasă jn Oceanul Indian. 
Singură și speriată după întâlnirea cu piraţii, era prada 
perfectă pentru un escroc cu experienţă, ca Blake Corbett. 
Oare merseseră înde ajuns de departe ca s-o compromită? 

Dacă da, apelase ticălosul la șantaj după aceea? De aceea a 
ales să se sinucidă, aruncându-se de pe stânci, decât să-l 
aștepte pe bărbatul care o iubea cu adevărat? 

Toate se legau acum, iar lady Priscilla era ultima bucată 
din puzzle. Șantajul, asta urmărea Corbett. Și în acest caz, 
nepoata lui Bramwell Guilfor era candidata perfectă. Cherry 
nu se-ndoia că domnul Guilfor ar fi plătit oricât i s-ar fi cerut 
pentru a păstra onoarea fetei nepătate. Era, în fond, singura 
legătură a acestui negustor cu nobilimea, o legătură pe care 
voia să i-o asigure fiului său cu orice preţ. Iar întâmplarea 
de pe Esterbridge nu numai că dejucase planurile lui 
Corbett, dar salvase imaginea Priscillei fără intervenţia 
financiară a domnului Guilfor. 

Cum de nu-și dăduse seama până acum? Atâta timp cât 
lumea credea că Charity Wade fusese dezonorată de 
Corbett, lady Priscilla n-avea cum să fie șantajată. Dar 
balanța se dezechilibrase atunci când Radford şi ducesa 
hotărâseră să sponsorizeze apariţia lui Cherry. Cuvântul lor 
fusese suficient pentru a închide gurile rele, dar în felul 
acesta o plasaseră pe lady Priscilla într-o poziție foarte 
vulnerabilă. Şi fără îndoială, acesta fusese planul ducelui 
încă de la început. Lady Priscilla era momeala care avea să-l 
scoată pe Corbett din ascunzătoare. 

Așa se explica tot ce se întâmplase după prima vizită a 

domnului Biddersley: contractul elaborat de Radford, care 
o ţinea pe Cherry în Londra pe tot parcursul verii. Atracția 
lui bruscă și inexplicabilă pentru Priscilla îi permitea să fie 
în preajma ei fără să atragă atenţia lui Corbett. Deşi șansele 
erau mici ca Blake să-l asocieze pe căpitanul Moonlight cu 
ducele, Cherry înțelegea acum de ce se purtase de la 
început cu ea ca și cum tocmai s-ar fi cunoscut. Și știa la fel 
de bine că dacă și-ar fi dezvăluit identitatea de la început, nu 
i-ar fi semnat contractul. 

Mânat de obsesia lui pentru răzbunare, manipulase pe 
toată lumea din jurul lui — chiar și pe mama sa — și cine știe 
pe câţi alții, pentru a-și vedea planul dus până la capăt. Era 
de-a dreptul scandalos şi Cherry se hotărî să-l confrunte. Își 
luă poșeta și porni spre ușă, cu gândul să:: ceară explicaţii. 
Dacă nu voia să-i explice tot planul, măcar să înceteze cu 
mascarada. Își încetini pasul la jumătatea drumului. În 
schimbul informaţiilor, ar fi trebuit să-și dezvăluie propriul 
secret, ceea ce nu putea face. Situaţia era chiar mai 
complicată decât înainte. Acum că știa adevărul, nu putea să 
se mai bucure de ospitalitatea lui. Ar fi însemnat că e o 
întreținută, ceea ce nu putea accepta. m 

Se hotărî să plece imediat și să nu-și ia decât lucrurile cu 
care venise din India! Dar unde să plece fără bani? Și cum o 
putea abandona pe Phoebe, fără să-i spună nimic? Mătușa ei 

s-ar fi îmbolnăvit de supărare. 

Singura soluţie care-i veni în minte fu să-i spună tot 
adevărul lui Phoebe și să-i ceară ajutorul. Dar nu în seara 
asta. Nimic nu trebuia să strice bucuria mătușii sale în seara 
asta. Se gândi să-i spună totul într-o zi, două, când va ști mai 
clar ce are de gând, încotro se duce, de exemplu și ce va 
face acolo. 

Se întoarse pe canapea și trânti poșeta lângă ea. Era 
extenuată și dacă momentan tot nu putea rezolva nimic, 
n-avea de ce să se mai agite. Chiar atunci, însă, ceva îi atrase 
atenţia. După ce aruncase neglijent poșeta pe canapea, 
conținutul acesteia se revărsase peste perna cu broderii 
orientale: un evantai, o sticluță de parfum aproape 
consumată, punguța pentru monezi — goală și ea — și o 
carte de vizită îndoită. O luă și o citi, apoi sări în picioare. 

Cu litere aurii și elegante, scria: "Josiah Ingles, doctor în 
medicină”. Uitase complet! Îi lăsase cartea de vizită la 
plecare, specificând că dacă are vreodată nevoie ajutor, să 
nu ezite să vină la el. 

Strânse cartonașul în mâini și se duse la fereastră. 

— Helmsley, murmură, privind spre luminile apusului. 
Yorkshire să fie! 


Capitolul 7 


Phoebe declară că nu se urcă în barcă pentru nimic în 
lume. Tremurase întotdeauna la gândul că s-ar putea îneca 
din neatentie. Era trecut de șapte când Cherry și baronul 
coborâră din trăsură în fața Grădinilor Vauxhall și pășiră 
către intrarea principală. Cherry, așteptând alături de 
mătușa ei în timp ce Riclgley plăti cei doi șilingi la intrare, se 
simţea în mijlocul unui tărâm de basm, luminat de sute de 
lampioane chinezești. Alei întortocheate împânzeau 
grădina, conducându-i către numeroasele măsuţe așezate în 
semicerc, iar în foișoare, bănui ea, se servea friptură de 
gâscă, felii subțiri de șuncă și carne, alături de șampanie, vin 
de Porto, sau Xeres. Fa tă în faţă cu intrarea principală se afla 
marea orchestră gotică şi o rotondă, din care melodiile 

suave își luau zborul. Siluetele cuplurilor puteau fi văzute 
unduindu-se după pașii dansului. 

— Trebuie să-ţi amintesc, de vreme ce este prima ta vizită 
la Vauxhall, murmură Phoebe către Cherry, că nu se cuvine 
să însoţeşti un gentleman de-a lungul aleilor întunecate. Și 
cu atât mai puţin să mergi acolo de una singură. Am 
cunoscut tinere naive — și nu numai tinere — care au 
regretat amarnic faptul că n-au luat aceste sfaturi în serios. 

— Îți mulțumesc, mătușă dragă, zâmbi Cherry. Promit că 
mă voi mulțumi să ascult muzică și să privesc artificiile. 

Ridgley, care tocmai își făcu apariția, le sugeră ca în 
putinul timp rămas până la întâlnirea cu Radford, să facă o 
mică plimbare, poate chiar să viziteze apeductul. 

Phoebe fu întru totul de acord și cum nici Cherry nu 
ardea de nerăbdare să-i întâlnească pe lady Priscilla și pe 
Radford, îl însotiră pe baronul Ridgley. 

Câteva clipe mai târziu, Cherry, privind fântânile 
maiestuoase, își aminti că în India văzuse unele mai 
magnifice și mai impunătoare. Le-ar fi contemplat așa la 
nesfârșit dacă Phoebe n-ar fi trezit-o uşor din reverie, 
chemând-o să ia parte la petrecerea din foișor. 

Ajungând acolo, însă, se simţi brusc inutilă. Nu știa dacă 
detestabilul duce i-ar considera absenţa un act de lașitate, 
însă era gata să dea vina pe o durere de cap, și să plece acasă 

în trăsura baronului. 

Așa cum se aşteptă, coincidenţa făcu să nimerească în 
același foișor cu gazda lor și cu lady Priscilla. 

— Presupun că dumneavoastră și domnișoara Wade v-aţi 
acomodat deja cu locurile, i se adresă Priscillei, care în 
rochia ei trandafirie ce-i dezgolea umerii, era întruchiparea 
prospețimii primilor ani ai tinereţii. 

Cherry, înaltă, cu spatele drept și deopotrivă grațios, 
învăluit în mătasea albastră care-i scotea ochii în evidentă, 
contrasta prin natura regală pe care o inspira. 

— Charity, exclamă lady Priscilla, atingându-și obrazul de 
al lui Cherry. N-ai idee de când așteptam acest moment. 
Acăţi atât de...diferit. Mă simt de parcă abia te mai cunosc. 

— Bizar. În ciuda acestui fapt, eu mă simt de parcă te-aș 
cunoaște de-o viață, replică Cherry cu ironie. Mi se pare că 
Londra ţi se potrivește de minune. 

Lady Priscilla îi zâmbi ducelui, încolăcindu-și bratul de al 
lui într-o manieră dintre cele mai posesive. 

— Desigur, spuse ea. Totul este absolut minunat. 

Familiaritatea gestului o scârbi pe Cherry. 

— Încântător, remarcă ea, în timp ce privirea ei o întâlni 
pe a lui Radford. Două perechi de porumbei. Să fie ceva în 
aer? Sper că nu este contagios... 

— În clipa asta, scumpa mea, mai contagioasă ar fi o 

răceală, glumi baronul de Ridgley, care începea să-și dea 
seama că seara se anunţa mult mai palpitantă decât își 
imaginase inițial. 

— Da, poate aveţi dreptate, râse Cherry. 

Ducele înţelese imediat adevăratul sens al ultimelor 
replici. 

— Am vaga impresie că urmează un anunt important. În 
orice caz, cred că ar trebui să comandăm șampanie. 

— De altfel, și eu eram gata să sugerez același lucru, 
conchise Ridgley, făcând semn ospătarului. 

În acel moment, Phoebe, simțind nevoia unei mișcări 
strategice, sugeră să se așeze toată lumea. 

— Vino, draga mea, o chemă pe Cherry cu acea privire 
care n-ar accepta un refuz. Tu stai în stânga mea, iar lady 
Priscilla poate sta în dreapta. Astfel, ne vom putea vedea cu 
toţii mai bine. 

Cherry nu prea avea dispoziția necesară pentru astfel de 
aranjamente. 

— Nici nu mă gândesc, mătușă. Tu trebuie să stai cu 
Sinjun. Este categoric seara ta. lar eu nu-mi doresc să 
intervin între excelența sa și lady Priscilla, spuse ea zâmbind 
înțelegător către cuplu. Îndrăznesc să spun că și-ar dori să 
mă vadă la Jericho, nu-i așa? 

— Sau oriunde ar fi mai cald, nu-i așa? completă baronul. 

Rearanjându-se scaunele și invitaţii, Ridgley se nimeri 
așezat între Charity și Phoebe, iar Radford și Priscilla fură 
aşezaţi împreună de partea cealaltă, astfel că Cherry îi putea 
vedea, fără a da impresia că-i urmărește. 

— Gata, spuse ea când în cele din urmă totul fu așezat 
după placul ei. Nu-i așa că este mai bine acum? $ampania 
este servită. Domnule Sinjuin, sunteţi amabil să umpleți 
paharele? 

Acesta execută degrabă ordinul lui Phoebe, servind 
invitaţii cu șampanie. 

— Cred că Wellington însuși ar fi impresionat. Aţi putea 
chiar să-i dați lecţii de logistică, comentă ducele în timp ce 
degetele îi jucau pe mânerul aurit al bastonului. Ce alte 
calităţi mai datorăm educaţiei primite de la colonel? 

— Mai degrabă aversiunii sale faţă de protocol, răspunse 
Cherry. Depindea de mine in totalitate în ceea ce priveşte 
toate petrecerile sale. 

— Ah, așa se explică atunci! se lumină Radford. 

— Ce anume se explică, excelență? întrebă lady Priscilla, 
neobișnuită să nu fie centrul atenţiei. 

— De ce a durat atât ca armata britanică să-l înfrângă pe 
sultanul de Mysore, răspunse ducele. Mare greșeală din 
partea lui Cornwallis, că a omis să ceară sfatul fiicei 
colonelului. 

Cherry, nemulțumită de aroganta afișată, reacţionă 
imediat la remarca ducelui. 

— Dacă așa stau lucrurile, excelenţă, zâmbi ea, mă tem că 
nu este singurul. 

Urmă o tăcere apăsătoare în care, făcând abstracţie de cei 
din jur, Cherry și ducele își aruncară priviri inveninate. 

Tot lui Phoebe îi reveni sarcina de a calma spiritele. 

— Da, spuse ea, de vreme ce n-am nici cea mai vagă idee 
despre ce vorbiți acum, n-am să ezit să schimb subiectul. 
Dacă tot s-a turnat şampanie în cupe, poate ar fi momentul 
să faci onorurile, dragul meu Ridgley. 

— O idee excelentă, o încurajă baronul și se ridică în 
picioare. 

— Edmond, bunul meu prieten, și doamnelor. Este un 
privilegiu pentru mine să vă anunţ că doamna Phoebe 
Willington-Smythe, după luni întregi de persuasiune, a 
acceptat să-mi fie soție. Vă invit, așadar, să beți pentru 
fericirea noastră! 

— Pentru fericire și o viaţă lungă împreună! ridică ducele 
paharul, uşor emoționat. 

În timp ce paharele fură ridicate, privirea pătrunzătoare 
a lui Radford se îndreptă către Cherry. Pe faţa ei se citea o 
sinceră bucurie. 

Cherry, care în acea după-amiază trăise cu teama de a fi 

nedorită în tot acel peisaj, descoperi uimită că admiratorii 
ei n-o abandonaseră. Nu mult după toastul în cinstea 
mătuşii Phoebe şi a baronului, aceasta fu acostată de către 
Percival Edgeware, care, pe lângă faptul că era extrem de 
tânăr, era fără dubiu și un pic ametit din cauza băuturii. 
Apăru apoi și prietenul său, vicontele Derne, care părea 
într-o stare şi mai avansată decât cea a tovarăşului său. 

-Domnișoară Wade, exclamă Edgeware, scoțând pălăria 
și făcând un gest evaziv de plecăciune. N-aveam idee că veţi 
fi aici în această seară. Îmi daţi voie să spun că arătaţi cu 
adevărat minunat? Nu-i așa că este superbă, Kit? 

— Eclipsează fiecare doamnă de aici, rânji Derne, 
alunecând un braţ pe umărul prietenului său. 

— Sunteţi prea amabili, domnilor, ;ăspunse Cherry, 
încercând să-și mascheze amuzamentul. Să înțeleg că-i 
cunoaşteţi pe cei prezenţi? Noi tocmai sărbătoream vestea 
căsătoriei baronului Ridgley cu doamna Willington-Smythe, 
mătușa mea. 

— A zis cumva mătuşa ei? îl întrebă vicontele pe Percy. 
Credeam că totul a fost o idee a lui Ridgley de a face 
pereche cu Incomparabila. a 

— Un gentleman n-ar trebui să creadă tot ce aude la 
casele de pariuri, filozofă baronul. 

— Câtă înţelepciune, spuse ducele cu un aer plictisit. Că 

veni vorba, cred că eu și lady Priscilla am vrea să facem o 
mică plimbare. Draga mea? îi spuse oferindu-i braţul în timp 
ce aceasta îi aruncă o privire lungă lui Cherry. 

— Domnul meu, doamnă Willington-Smythe, mă bucur 
nespus pentru dumneavoastră și... nu m-ar mira ca până la 
sfârșitul serii să mai aibă loc un anunţ important, spuse lady 
Priscilla cu subinţeles. Dar n-am să divulg mai multe; 
trebuie să fie o surpriză. Charity, draga mea, mi-a făcut mare 
plăcere să te revăd. 

— Mă bucur să aud asta, răspunse Cherry zâmbind. Dar 
vă mai întoarceţi, da? 

— Cum să vă dezamăgim, domnişoară Wade? zise Radford 
amuzat, Ne vom întoarce să vedem artificiile. .. sperăm. 

Cherry se mânie în sinea ei de această remarcă plină de 
sarcasm. 

— Sunt sigură de asta, spuse ea înțepat și apoi șopti în 
spatele său. Poate am să fiu tot aici când vă veţi întoarce. 

— Domnișoară Wade, spuse Percy, v-ar plăcea să ne 
plimbăm puţin prin împrejurimi? 

— Aș fi chiar încântată, domnule Percy, răspunse Cherry, 
bucuroasă că poate evada din atmosfera foișorului. 

Se așteptase ca această seară să-i pună nervii la încercare, 
dar să fie nevoită s-o privească pe lady Priscilla atârnând 
lasciv de gâtul ducelui era peste puterile ei. Și, în ciuda 

faptului că n-ar putea fi mai fericită pentru ei, compania lui 
Ridgley și a mătușii sale nu-i era deloc ușor de suportat. Cei 
doi nu numai că schimbau priviri îndelungi, dar erau mereu 
gata să cadă în prăpastia unor tăceri adânci, interminabile, 
ce o făceau pe Cherry să se simtă exclusă în totalitate. Cu 
toate acestea, acceptă în sinea ei că cei doi îndragostiți erau 
mult mai suportabili în comparaţie cu Derne și sir Percy. 

Abia traversară câteva zeci de metri de-a lungul aleilor 
șerpuite și mărginite de tufe de trandafiri și vicontele 
începu să se plângă că nu apucase să guste nimic din 
platourile cu aperitive. 

— Ca să știi, Percy, se confesă el, balansându-se ușor, 
m-am simtit bine, însă nimic n-ar fi mai potrivit acum decât 
O gustare care să-mi redea energia. 

— Acum ţi-ai găsit să gândești cu stomacul, Kit? Acum, că 
ne-am îndepărtat de foișor și că o avem pe domnișoara 
Wade alături de noi? îi reproșă Percy prietenului său. 

— Nu la stomac mă gândesc acum, stai liniștit, răspunse 
Derne, ațintindu-și ochii verzi pe lampioanele care atârnau 
deasupra capului său. Mă străduiesc din răsputeri să nu mă 
gândesc la asta. A 

— Ar trebui să știi ceva, domnişoară Wade, spuse Percy 
amabil, de teamă că obiectul adoraţiei sale ar putea 
interpreta greșit comportamentul camaradului său. 

Tovarășul meu Kit nu este tocmai în apele lui acum, în 
prezența unei domnișoare ca dumneavoastră. Ştiţi, noi 
veniserăm aici să sărbătorim un eveniment care... 

— Să trecem peste asta, Percy. Mai bine povestește cum a 
reușit domnul Jim să câștige în a treizecea rundă. Cel mai 
strașnic duel la care am asistat vreodată. 

— Și cum spuneam, continuă Percy, ignorând intervenţia 
brutală a vicontelui, n-am sperat nicio clipă că vom avea 
imensa onoare de a vă întâlni aici în această seară. 

— Desigur, domnule, răspunse Cherry, dar sunteţi de 
acord ca vicontele Derne să se plimbe pe marginea lacului? 
În starea în care se află acum, ar putea aluneca oricând și ar 
fi groaznic să sfârșească înecat. 

— Sfinte Doamne! exclamă Percy care, hipnotizat de 
modul în care lumina se reflecta în ochii domnișoarei 
Wade, nu observase cum vicontele, descult și pe jumătate 
dezbrăcat, era gata să se scalde în lac. 

— Ascultă, bătrâne, mormăi Percy, pornind după el. Îmi 
fac datoria și te întreb. Ce naiba crezi că faci? 

— Fi-r-ar să fie, Percy! Am iazul ăsta în față. Ar fi putut 
măcar să construiască un podet peste el... 

— Dacă nu mă înșel, chiar te afli pe un pod, Kit, zâmbi 
Percy. Dar ceea ce nu înțeleg, este cum îndrăznești să-ți dai 
jos bretelele și ciorapii în faţa unei domnișoare! Urât obicei, 

prietene. Încă ceva, n-ar fi mai uşor să ocolești lacul pe mal? 

Kit, reuşind în mod surprinzător să se debaraseze de un 
ciorap în timp ce se balansa într-un picior, avu nenorocul 
de a-și pierde într-un final echilibrul. Percy, văzându-și 
prietenul gata să cadă, se întinse să-l prindă. Din păcate, 
acesta alunecă pe iarba udă, proaspăt tunsă, încât atât el, cât 
și vicontele, căzură în lac. 

Cherry nu putu decât să se bucure că nu și-a urmat 
instinctul de a sări în ajutor. Din fericire, Percy, complet 
umilit de această întâmplare, avu puterea de a ieși singur 
din apă şi de a-l salva și pe prietenul său. În timp ce 
vicontele căzu pe iarbă, nedumerit de cum reușise să ajungă 
într-un asemenea stadiu, Percy se așeză, ud și dezamăgit, 
lângă Cherry. 

— Ei bine, iată că aţi reușit, domnii mei, răspunse Cherry, 
dezamăgită și exasperată deopotrivă. Ar trebui să vă fie 
rușine pentru cât v-aţi dat în spectacol. Norocul vostru că 
n-a mai fost și altcineva. de față. Şi acum? Ce așteptați? Dacă 
plecaţi și aveţi grijă să ocoliți aleile principale, poate reuşiți 
totuși să nu fiti bătaia de joc a tuturor. Cel puţin, puteți avea 
încredere în mine că n-am să povestesg nimănui ce s-a 
întâmplat aici. 

— Sunteţi atât de amabilă, domnişoară Wade, spuse 
Percy, oarecum ușurat. Dar nu-și are rostul...e clar că se va 

afla. 

Se îndreptă bărbătește din umeri, trăgând aer în piept. 

— Am onoarea însă de a vă conduce înapoi către foișor. 
Până la urmă, asta este datoria unui bărbat, continuă el. 

Cherry nici nu voia să se gândească la reacţia celor de 
acolo, nemaivorbind de Radford sau de lady Priscilla la 
vederea ei însoţită de asemenea indivizi. 

— Nu fiţi absurd, domaule, răspunse, simțindu-se 
suficient de matură pentru a juca rolul mamei. Sunt în stare 
să-mi găsesc singură drumul înapoi. Aţi face bine să vă 
întoarceţi acasă și să reveniti în haine curate și uscate cât 
mai degrabă cu putinţă. N-aș vrea să vă am pe conștiință că 
v-aţi prăpădi din cauza unei boli la plămâni. 

La final, Cherry se văzu nevoită să-l ajute pe domnul 
Percy să-l încalțe din nou pe vicontele descult. Dar în cele 
din urmă reușiră, iar ea îi văzu pe cei doi îndepărtându-se 
pe una dintre aleile ascunse, înainte să se întoarcă la foișor. 

Noaptea era plăcută, caldă, iar în aer se simţea miros de 
liliac și de trandafiri. Cherry, nemai- fiind obligată să pară 
bine dispusă, porni singură la plimbare, pierzând curând 
noțiunea timpului. 

Inevitabil, gândurile sale zburară către Radford, lady 
Priscilla şi acel anunţ pe care ameninţaseră că-l vor face. 

Își aminti expresia lui Radford atunci când Priscilla lăsase 

să-i scape această declaraţie. Sprânceana aceea ridicată 
părea să confirme nemulțumirea acestuia față de cea care 
avea să-i fie promisă mireasă. Pe deasupra, lui Cherry nu i 
se părea că acesta dădea semnele unui bărbat îndrăgostit de 
femeia de la brațul său. Dar nici nu putea nega că nu-i oferă 
Priscillei confortul și atenţia cuvenite în astfel de 
împrejurări. 

De vreme ce Cherry nu-l credea pe Radford în stare să 
meargă atât de departe încât s-o ceară de soţie pe lady 
Priscilla, nici nu excludea posibilitatea. Dintr-o dată, se 
îndoi de toate ideile preconcepute pe care și le făcuse 
despre duce și obsesia lui. Dacă se înșelase când se gândise 
că singurul lui scop este prinderea lui Blake Corbett în 
capcană? Dacă de fapt juca un joc mult mai dur şi mai 
periculos decât bănuise ea? Să mai fi existat și un alt motiv 
pentru care ea și lady Priscilla se aflau alături în această 
noapte? 

La acest gând, pe Cherry o trecură fiorii. Dacă nu cumva 
ea era de fapt momeala, și nu lady Priscilla? Asta ar explica 
de ce investise atât de mult în ea de când venise. Blake 
Corbett, aflând despre proaspăta ei ascensiune socială, ar 
putea fi tentat să-și îndrepte șantajul către ea. 

Poate în tot acest timp Radford îi făcuse curţe ladyei 
Priscilla cu vădita intentiie s-o facă ducesa lui și tot interesul 

față de Cherry era doar modul în care-și supraveghea 
momeala. 

Supoziţiile lui Cherry erau din ce în ce mai sumbre și 
toate îl arătau pe Radford vinovat. Cu toate acestea, ceva o 
îndemna să caute și un alt răspuns. Poate era amintirea 
acelor ochi verzi zâmbind dincolo de masca de mătase. Sau 
atingerea mâinilor sale, după teribila evadare de la Red 
Lion. Sau poate pur și simplu era acel Radford din parc, 
relaxat, vesel, izbucnind mereu în râs. În timp ce mintea sa 
pleda pentru vinovăția lui, inima îi spunea ceva cu totul 
diferit. Nimic nu putea contrazice, însă, crudul adevăr: 
Cherry îl iubea necondiționat și cu toată fiinţa sa. 

În ritmul absent în care mergea, putea ajunge oriunde o 
conduceau picioarele. Nu peste mult timp realiză că n-are 
nici cea mai vagă idee unde se află. 

Privind înapoi, Cherry descoperi că toate aleile semănau 
izbitor una cu cealaltă, încât nu-și mai putea da seama de 
unde a pornit și încotro se îndrepta. Trată cu calm 
problema şi hotărî să păstreze direcția pe care o apucase, cu 
speranța că va găsi în cele din urmă un chip cunoscut sau 
cel puţin un indiciu care s-o ducă înapoi către foișor. 

Cinci minute mai târziu, trezindu-se pe o alee mărginită 
de sălcii și tufe de trandafiri, își aminti brusc averismentul 
primit de la mătușa ei, în ceea ce privește acele alei 

întunecate. Deși drumul îngust pe care se afla acum putea 
la fel de bine să ducă spre grădina cu lampioane, străbătuse 
deja o bună bucată din el fără să zărească vreo lumină. 

La un moment dat, reuşi să distingă niște zgomote 
ciudate, ca un fel de chicoteli foarte greu de identificat. Cât 
și-ar fi dorit să aibă pistolul colonelului la ea în acele clipe. 
Sunetele se auziră și mai tare, chiar pe aleea de pe care 
venise. Mânată de instinct, se ascunse după cortina creată 
de ramurile unei sălcii bătrâne. 

Stătu acolo ferită, până văzu cum se apropie un bărbat, 
împreună cu o siluetă mărunţică. Cherry desluși imediat 
umerii laţi și mişcările elegante ale bărbatului. Era Radford. 
lar femeia de lângă el era desigur lady Priscilla. Deși atât de 
familiară cândva lui Cherry, vocea ușor copilăroasă, 
cristalină, și murmurul râsului ei îi erau acum străine. 

— Încep să cred, domnule, că reputaţia ta este exagerată, 
chicoti lady Priscilla, privindu-l lung pe Radford printre 
genele dese. Din câte văd, eziţi să-mi arăţi aleile întunecate. 

— Dacă ai crede asta, doamna mea, n-ai fi cu mine aici, 
zâmbi enigmatic ducele. Dar trebuie să-mi înţelegi grija. O 
domnişoară n-are ce căuta pe "aleile întugecate” 

Lady Priscilla răspunse cu un zâmbet poznaș, care lăsă 
însă suficient loc îndoielii, dând de înţeles că se gândeşte la 
mesajul din spatele acestor cuvinte. 

— Tocmai de aceea imi doresc să le văd, excelență, spuse 
ea, atârnând de brațul său. Mi se pare ceva incredibil de 
romantic. 

Cherry îi privea cu pumnii încleștaţi. Nu-și imaginase că 
mica nevăstuică ar fi în stare să smulgă declaraţii de la 
Radford cu atât de puţin efort. Doar ducele nu putea fi atât 
de naiv! "Sau era?" se întrebă ea, văzând-o pe fată 
cuibărindu-se la pieptul lui. 

— Mă întreb... Ai fi tot atât de reticent, dacă în locul meu 
ar fi fost Cherry Wade? 

Îşi plimbă degetele de-a lungul gulerului de la paltonul 
său. 

— Este adevărat ce se zice, să știi. Prostuţă fată. A fost 
luată cu forța de domnul Corbett. Nu că o învinuiesc pentru 
asta. Ştia să se facă foarte plăcut, când voia. Ce șanse putea 
avea o escortă sărăcută în faţa unui om care-i oferea lucruri 
la care ea nici nu visase? 

— Chiar așa, ce șanse?... murmură Radford și degetele i se 
încleștară în jurul încheieturilor ei, înainte ca acestea 
să-i înconjoare gâtul. Ce noroc a avut domnișoara Wade că 
ai fost acolo s-o salvezi. Nu mulţi oameni pot să privească 
îngăduitor greșelile altora. Și dacă ai fi abandonat-o fără 
niciun ban, ar fi fost exact ce merita. 

Cherry îşi mușcă buza, încercând să nu-și divulge 

prezenţa. "Greșelile altora, deci!" Cum putea s-o creadă 
capabilă de așa ceva? Doar fusese la bordul lui Esterbridge. 
O salvase de Corbett. Ştia foarte foarte bine ce se 
întâmplase. 

Lady Priscilla lăsă ochii în pământ în semn de umilință. 

— Ce altceva pot să fac, excelenţă? Un prieten nu se 
abandonează la nevoie. Nici chiar dacă acesta te-a trădat. În 
inima mea, nu pot simţi decât milă pentru ea. Mă bucur că 
ducesa a fost atât de impresionată. A fost un imens act de 
bunătate, ce a făcut ea. 

Îşi ridică privirea, rușinată. 

— Ceea ce tu ai făcut, ducele meu. 

Încremenită de uimire, Cherry văzu cum frumoasa 
tânără se ridică pe vârfuri, întorcându-și chipul spre 
Radford. Apoi, nedorind să vadă mai mult, se ascunse şi mai 
adânc în ramurile salciei. 

— Și-acum să mergem, spuse micuța Harcourt, satisfăcută 
după consumarea sărutului. Mi-ai promis că-mi arăţi 
templul grec. 

Cuplul porni apoi în aceeași direcție ca mai-nainte, iar 
Cherry, martoră la acestă scenă, se chinui să iasă pe alee, 
având grijă să nu-și distrugă rochia de mătase. Pe jumătate 
orbită de lacrimi, nu-și putea ierta propria naivitate, care o 
aruncase în capcana slăbiciunii feminine. Dacă ar fi fost 

bărbat, o insultă ca cea pe care i-o adusese Radford ar fi avut 
urmări sângeroase. L-ar fi străpuns cu spada și, fără vreo 
mustrare de conștiință, i-ar fi înlesnit drumul spre iad. De 
fapt, nici măcar nu-și putea imagina o pedeapsă pe măsură. 

Cum putuse să fie atât de orabă? Crezuse că ducele are 
suficientă experienţă în dragoste încât să mai cadă în 
mrejele unei femei viclene. Se gândi apoi că sufletul unui 
bărbat este mult prea greu de înţeles. Se știe doar că și cei 
mai onorabili bărbaţi au sfârșit prin a se îndrăgosti de 
frumuseti blonde cu ochi albaștri ce emanau vulnerabilitate. 
Și totuși, era o gafă mult prea mare din partea lui s-o creadă 
pe lady Priscilla și nu pe ea. Așa ceva nu se putea ierta. 

Se gândi să plece a doua zi în zori către Yorkshire și să 
nu-l mai vadă în veci. Cu toate astea, acest plan n-o liniștea 
prea mult. 

Mergea deja de câteva minute când realiză că drumul pe 
care-l căuta era la numai câțiva metri distanţă. Se pare că, de 
fapt, mersese paralel cu el în tot acest timp. Când se simți 
suficient de departe de cuplul pe care-l urmărea, se 
îndreptă către lampioanele din depărtare. 

Era curios cum de regăsise Cherry atât de uşor drumul 
acela luminat, chiar înainte de a crede că s-a pierdut 
complet în întuneric. 

Însă inima începu deodată să-i bată cu putere când în 

spatele ei zări ceva înfricoșător. 

În acea fracțiune de secundă, recunoscu umbra unui 
bărbat legănându-se pe dalele aleii. Era ceva ciudat și 
totodată familiar în acea siluetă masivă. 

Cu siguranță, mișcările sale erau de natură să nască 
suspiciuni, gândi ea, apropiindu-se de mijlocul aleii în 
speranța de a desluși mai lesne acest mister. 

La o distanţă de aproape zece metri, necunoscutul stătea 
aplecat, cu spatele la Cherry, părând că privește cu foarte 
mare atenţie un anumit obiect din depărtare. 

Intrigată de gestul său aproape sinistru în acele 
circumstanțe, Cherry se aplecă și ea, uitându-se în aceeași 
direcţie, sperând să vadă ce urmărea silueta misterioasă. 

Părea să fie interesat în mod bizar de replica albă a unui 
templu grecesc, așezat în mijlocul unor tufe de trandafiri și 
luminat de lămpi de grădină, aflat la capătul aleii, la vreo 
patruzeci de metri depărtare. 

Pe lângă estetica îndoielnică, structura nu părea să aibă 
de ce să stârnească vreun interes. Cherry începu în acest 
moment să regrete distanța considerabilă pe care o luase 
faţă de duce şi de fermecătoarea lady Priscilla. De fapt, o 
luaseră cu mult înaintea ei și erau acum pe punctul de a se 
rătăci printre coloanele de la intrarea în templu. 

Cherry nu copilărise printre soldaţi și nu fusese martoră 

la destule tâlhării degeaba. Recunoscu imediat că sinistra 
prezenţă, pierdută în negura nopții, avea legătură directă cu 
cei doi care se plimbau nestingheriți prin templu. 

În clipa în care realiză că unul, sau poate amândoi sunt 
în pericol, Cherry o zări pe lady Priscilla pășind în interior 
și trăgându-l pe Radford după ea, astfel încât trupul său o 
eclipsă cu totul. 

Ochii lui Cherry se îndreptară către străin. Văzu cu 
groază cum braţul acestuia se ridică și nu numai că era 
înarmat cu un pistol, dar își și alesese deja o ţintă precisă. 
Ducele! 

Cherry n-avea să-și mai amintească niciodată ce a urmat. 
Sângele îi îngheță în vene numai la gândul că l-ar vedea pe 
Radford zăcând la pământ, într-o baltă de sânge. 

Liniştea fu însă sfâșiată de un strigăt puternic și 
pătrunzător, al ei! 

Pe moment, crezu că făcuse o mare greșeală făcându-și 
simțită prezenţa. Însă Radford reactionă cu instinctul unui 
luptător și se trânti la pământ, ieșind din raza de acţiune a 
armei. 

Cherry zări luciul unei săbii în mâna lui. "O sabie 
ascunsă în baston!" se gândi într-o clipă. Mai văzuse astfel 
de arme până acum. 

Potenţialul său asasin, văzându-se astfel descoperit, 

înjucă amarnic și-și îndreptă ţeava către noua ţintă. 

Totul se petrecu pe neașteptate, ca într-un coșmar. 
Cherry văzu silueta necunoscutului îndreptându-se către 
ea. În lumina lămpii, însă, chipul străinului de mai devreme 
i se dezvălui. Într-un fel, nu fu deloc surprinsă când văzu 
trăsăturile bine definite ale lui Blake Corbett. 

I se păru că-l aude pe Radford strigând-o pe nume și apoi 
văzu pistolul ridicându-se. Zări mai întâi scânteia, ca imediat 
să audă și zgomotul armei. 

Se trezi trântită la pământ, capul plesnindu-i de durere. 
Cu o licărire de conștiință, realiză că e întinsă pe spate, în 
iarbă. Auzi niște zgomote ciudate, metalice, și se gândi că ar 
fi cazul să se ridice mai repede, nedorind ca cineva s-o vadă 
în această ipostază aparent ridicolă. Încercările fură însă 
zadarnice, nemaisimțindu-și trupul. 

Imediat ce zdrăngănitul metalelor încetă, Cherry auzi 
fâșâitul pașilor în iarbă apropiindu-se de ea. Cineva 
îngenunche și două brațe puternice o ridicară, în timp ce 
văzduhul se lumină de mii de lumini ce scânteiau în 
depărtare. 

Stânjenită, se gândi că n-ar fi indicatisă se sprijine pe 
pieptul masculin. Se auzi ca prin vis încercând să explice că 
este în stare să meargă pe propriile ei picioare. 

Pentru prima dată se simţi recunoscătoare când cineva îi 

ceru Să tacă și să lase pe altul să aibă grijă de ea, de data 
asta. 

Se gândi atunci că nu văzuse niciodată ceva mai 
încântător decât acele artificii explodând în miliarde de 
stele colorate. Inexplicabil de fericită, atât de împăcată cu 
locul în care se afla acum, Cherry parcă începu să trăiască 
un VIS. 


Capitolul 8 


— Nu pot să înţeleg de ce nu iei cu tine nimic din toate 
astea, zise Phoebe, privind cu regret mulțimea de rochii, 
pălării, pantofi și alte accesorii demne de garderoba unei 
domnișoare în pas cu moda. Sunt sigură că mătăsea aceea 
gri şi catifeaua albastră sunt suficient de sobre pentru orice 
situaţie, chiar și pentru Yorkshire. 

Cherry, aranjându-şi părul, trase cu putere și-și legă 
părul într-o coadă la ceafă în timp ce-i spuse mătușii ei: 

— Ştii bine că n-aș putea, zise ea zâmbind ușor la 
insistențele lui Phoebe. h 

Ideea de a-i spune werde în fată tot ce o nemultumea cu 
privire la detaliile plecării către Helmsley, Yorkshire, o 
determina pe Phoebe să se exprime în fraze scurte, ironice, 

de data aceasta legate de modul în care Cherry își făcea 
bagajul. 

— Chiar dacă n-aș fi constrânsă să par ce va trebui să fiu 
— o modestă însoțitoare — știi bine că nu pot lua nimic din 
ce mi-a fost cumpărat cu bani necinstiţi. Ăsta este adevărul, 
mătușă Phoebe. Sunt sigură că ești de acord cu mine. 
Trebuie să încep o nouă viaţă. 

— Nu văd decât că renunti fără motiv la tot ce ai, răspunse 
mătușa, mai exasperată ca niciodată. 

— Radford este soțul tău și, mai presus de toate, te 
iubește. Nu l-ai văzut cu ochii mei în primele două zile în 
care ai fost în comă și toţi doctorii spuneau că tot ce putem 
face e să așteptăm. Ducele părea posedat. Nimeni n-a reușit 
să-l convingă să plece de lângă tine, nici măcar pentru un 
ceas sau două, pentru a se odihni. $i când în cele din urmă 
ti-ai recăpătat cunoștința, n-a trecut nicio zi fără să vină să te 
vadă. Dacă nici acesta nu este un bărbat îndrăgostit, atunci 
nu mai am niciun cuvânt de spus. 

— Este doar un om care reacţionează mânat de conștiința 
sa. Are impresia că-mi datorează totul pentru că i-am salvat 
viaţa. 

— Este un bărbat care îţi oferă toată inima lui, spuse 
Phoebe răspicat. Doar că tu ești prea încăpăţânată să accepti 
asta. 

— Încetează, mătușă Phoebe. Te implor! 

Cherry se îndreptă către fereastră, așezându-se acolo cu 
spatele întors către femeie. "De ce nu mă lasă lumea-n 
pace?" se gândi ea, închizând ochii, de parcă în acest fel s-ar 
fi putut feri de durerea de pe chipul mătușii sale. Îi fusese 
atât de greu să zacă în acel pat și să accepte vizitele celorlalți 
fără ca Radford să-și facă apariţia neinvitat, pentru a-i aduce 
câte un buchet de flori, o carte sau pur și simplu să încerce 
s-o înveselească cu simpla sa prezență. Cu greu se abţinuse 
Cherry să nu-i mărturisească faptul că toate aceste gesturi o 
fac să se îndrăgostească în mod iremediabil de el. 

Probabil cel mai greu de îndurat moment fusese când își 
recăpătase cunoștința și, deschizând ochii, îl văzuse pe 
Radford stând pe un scaun lângă patul ei, privind-o 
îndelung. Fusese șocată de prezenta lui. Paltonul său, de 
obicei imaculat, arăta ca și cum ar fi dormit în el zile întregi, 
cravata îi lipsea, iar cămașa îi era descheiată la gât. Obrajii 
săi, de obicei netezi, erau acum întunecaţi, iar ochii, deși 
obosiţi, păstrau încă strălucirea aceea nobilă a omului pe 
care-l cunoștea atât de bine. Deodată, speriată că ceva 
îngrozitor părea să se fi întâmplat, simţise nevoia să-l strige. 

Vocea ei însă nu părea decât un șuvoi subţire, înăbușit. 
Abia apoi realizase că se afla în pat și că fruntea sa era 
înfășurată într-un bandaj. 

Înghiti în sec și încercase din nou. 

— Mi-ar fi greu să decid, excelenţă, care dintre noi arată 
mai rău, spuse ea, oarecum ușurată de faptul că reușise să 
rostească mai mult decât o simplă răgușeală. Cred că aș 
paria pe tine totuși. 

Era pe cale să adauge că avea avantajul de a nu avea o 
oglindă la îndemână, însă fusese tulburată de emotia din 
ochii lui. Nu durase mai mult de o secundă, însă suficient ca 
raze de bucurie să-i străpungă inima ca niște săgeți. 

— Ce amabil din partea ta că te-ai hotărât să revii printre 
noi, spuse el, recăpătându-şi tăria. Și, pare-se, în cele din 
urmă, nevătămată. Cred că putem fi cel puţin recunoscători 
pentru asta. 

Zâmbetul său avea o unduire curioasă în timp ce se 
apleca spre ea, încercând parcă s-o analizeze în cele mai 
mici detalii. 

— Domnișoară Wade, te rog, data viitoare când mă mai 
salvezi de la moarte, asigură-te că nu-ți pui viaţa în pericol. 

— Am Să încerc să țin minte, excelență, răspunse Cherry. 
Înghiţi din nou în sec, simțind cum inima îi bate cu putere. 

Radford nu scoase o vorbă și, calm, aplecându-se spre 
pat, O ajută să se ridice punându-și brațul sub capul ei. 

— Prostuță mică, de ce n-ai spus nimic? râse el, ducând 
apoi un pahar cu apă către buzele ei. 

Cherry bău ușor, grațios, conștientă de aerul suav ce se 
ascundea în spatele atitudinii puternice, masculine a lui 
Radford. 

— Îţi multumesc, murmură ea. 

O încercă însă un sentiment de dezamăgire în clipa în 
care acesta îşi retrase brațul de pe perna ei, ajutând-o să se 
întindă din nou. 

— De ce eşti aici? întrebă ea brusc. Unde este mătușa 
Phoebe? 

— Este în camera ei, doarme. A avut parte de prea puţină 
odihnă în ultima vreme. S-o lăsăm să doarmă. 

Radford se lăsă cu toată greutatea pe pat, aplecându-se 
către Cherry, cu mâinile sprijinite de-o parte și de alta a 
patului. 

— Ne-ai tras o sperietură straşnică, Cherry dragă. Cum te 
simţi acum? Crezi că ești gata să vorbim putin? o întrebă el. 

Se simţea ameţită prin simplul fapt că era atât de 
aproape de ea, încât simți cum inima îi zvâcnește cu putere 
în gât. 

— Era Corbett, îşi aminti ea. Încerca să te omoare. De ce? 

— Pentru că, dominșoară Wade, aflasencă am ceva ce el 
voia. Mai precis, niște scrisori ce-i aparţineau. 

— Scrisori? întrebă Cherry. Ce fel de scrisori? Îi scria cuiva 
pe ascuns, nu-i așa? Cui? Ladyei Priscilla? Asta este motivul 

pentru care te-a ademenit spre templul grec? 

Pentru prima dată de când se trezise, văzu cum 
trăsăturile lui aspre se indulcesc brusc. 

— Ar fi trebuit să-mi dau seama că o să pui totul cap la 
cap, murmură el. Pe vas, lady Priscilla'îi trimitea mesaje prin 
intermediul unui portar, care s-o informeze când anume se 
poate furișa. Din păcate, limbajul pe care l-a folosit a fost 
suficient s-o trădeze. Avea de gând să-l ajute pe Corbett să 
mă omoare, doar pentru recuperarea acestor scrisori. 

— Doamne, îmi amintesc acum, păli Cherry. Pe treptele 
templului... ea te-a întors ca să fii în bătaia pistolului. 

Se înșelase. Nici ea, nici Priscilla nu fuseseră momeala 
pentru Corbett. În tot acest timp, fusese Radford însuși. 

— Ai știut, îl acuză ea. Ai știut că te urmărește şi că te 
așteaptă undeva în negura noptii, și totuși te-ai dus. Nebun 
încăpățânat! Nu te-ai gândit că poţi să mori? 

— Posibilitatea mi-a trecut prin minte... se amuză 
Radford. Dar a fost un risc pe care mi l-am asumat. La ce nu 
m-am gândit în schimb, a fost apariția ta. Și prostul tău 
obicei de a te afla mereu unde n-ar trebui. Dacă ai fi rămas 
cu Ridgley și cu mătușa ta, ai fi fost în siguranță. 

Acum înțelegea clauza contractului care o ţinuse 
prizonieră în Londra. Voise s-o aibă mereu sub ochii lui, 
pentru ca Blake Corbett să n-o poată folosi în cazul unei 

răscumpărări. 

După întorsătura pe care o luaseră lucrurile, Radford a 
fost nevoit s-o ia și pe Cherry la Grădinile Vauxhall. Se 
temea ca invitaţia pe care o primise să nu fie o diversiune; 
o încercare de a-l alunga din preajma ei pentru o seară, 
lăsând-o pradă sigură pentru Corbett. 

Îngerul ei păzitor se gândise, probabil, că piratul avea să 
fie acolo, pândindu-i şi așteptând momentul oportun să 
înhaţe pe unul, sau pe amândoi. Acolo, ducele o lăsase pe 
Cherry la adăpost, în mijlocul petrecerii din foișor și se 
lăsase condus de lady Priscilla într-un loc retras, unde 
Corbett să poată acţiona. 

Dar ceva nu se lega... Corbett nu știa că Radford și 
căpitanul Moonlight sunt una și aceeași persoană, sau știa? 

— Spune-mi despre scrisori, zise ea scurt. Cele pe care le 
voia Corbett. Ale cui erau, dacă nu ale domnișoarei Priscilla? 

Privirea ducelui se întunecă din nou. 

— Erau scrisori din partea lui Corbett... pentru o femeie. 
Când era cam de vârsta ta, și-a luat singură viaţa, 
temându-se de posibilitatea unui scandal. Urma să ne 
căsătorim la întoarcerea mea în Anglia. m 

— Cred că știam... începu Cherry, tânjind să-l 
îmbrăţișeze, dar nu putea să zică mai mult, constrânsă de 
secretul pe care trebuia să-l păstreze cu orice preț. 

Spune-mi despre ea. Era frumoasă? 

— Da, era foarte frumoasă. 

Un zâmbet îi curbă buzele, apoi încremeni ca un rictus. 
Se ridică şi merse la fereastră. Cu ochii în lumina zorilor, îi 
povesti totul despre Arabella și blestemul de a-l întâlni pe 
Corbett la bordul unui vapor pe care Radford îl recuperase 
de la un renegat francez în urmă cu câteva săptămâni. Nu 
fusese prima femeie pe care Corbett o compromisese și 
apoi refuzase s-o ia de soţie, preferând s-o șantajeze cu 
sume mari de bani în schimbul discreţiei sale. N-o cruţase 
nici pe tânăra domnişoară, nici pe soţia fratelui ei, care o 
însoțea. Le șantajase pe amândouă. Ceea ce-l mirase pe 
Radford și atunci, fusese că în loc să ardă scrisorile, cum ar 
fi făcut oricine, Arabella alesese să le lase în grija cumnatei 
sale, cu rugămintea să i le dea căpitanului când avea să 
ajungă. Dar ruda ei o trădase, oferindu-i lui Corbett 
scrisorile, la schimb pentru propriile ei biletele amoroase 
trimise. 

Până la urmă, rușinea și teama crescândă că Blake 
Corbett are de gând s-o păcălească, o făcuse pe cumnata 
Arabeilei să-i mărturisească lui Radford tot ce se întâmplase. 
Restul, Cherry putea deduce singură. Nu-i era de-ajuns să-l 
omoare pe omul care-i distrusese iubirea; voia să-l vadă mai 
întâi ruinat. Se documentase atent și-l urmărise asiduu 

pentru a-l surprinde alături de complicele lui, Gaffer, și a-i 
demasca pe amândoi, sperând să-i vadă duși la eșafod. 

— Mă tem că am avut prea multă încredere în lady 
Priscilla, mărturisi Radford. Mi-au scăpat câteva indicii din 
care a înţeles că am scrisorile care-l interesează pe Corbett 
și l-a înștiințat, încercând să-și recupereze propriile biletele. 

— Ce se va alege de ea acum? întrebă Cherry. Mă îndoiesc 
că va fi găsită nevinovată. 

— Nici pe departe, răspunse căpitanul cu o licărire 
enigmatică în ochi. A fost constrânsă să-și petreacă restul 
vieţii în cea mai grea dintre temnițe, căsătoria cu Charlton 
Guilfor, vărul ei. 

Râseră amândoi cu poftă. Viața alături de tânărul Guilfor 
era într-adevăr o pedeapsă capitală. Vru să întrebe ce se 
alesese de Corbett, dar bănuia deja răspunsul; se îndoia că 
supravieţuise în duelul cu ducele. 

Resimţindu-se încă după boală, adormise din nou, 
privind zâmbetul cald al lui Radford. Când se trezise, acesta 
dispăruse și în locul lui apăruse mătușa Phoebe. 

Îi fu mult mai greu să-și ia rămas-bun decât își imaginase. 
Toată casa ieșise afară să-i ureze sănătate şi noroc. De-abia 
reuși să ajungă la Ridgley, care își ţinea mândru viitoarea 
mireasă după talie. Chiar și Chadwick o luă de mână și, cu 
un zâmbet blajin, își exprimă speranţa că într-o zi va avea 

onoarea s-o mai servească o dată. 

Se grăbi să se suie în trăsură, pentru că știa că dacă ar mai 
fi zăbovit mult, ar fi izbucnit în lacrimi. Îi făcu semn 
birjarului să pornească mai repede. O ultimă rugăminte 
fusese să nu-l anunte pe Radford despre intenţia ei de a 
părăsi Londra. Se temuse, totuși, să nu apară pe scările de 
la intrare, fie ca să-i ureze drum bun, fie să-ncerce s-o 
oprească. În orice caz, se bucura că nu apăruse. 

Se lăsă legănată de mersul trăsurii, surprinzător de 
luxoasă pentru o trăsură închiriată, dar atribui acest fapt 
relațiilor lui Ridgley. Încet-încet adormi, plimbându-și ochii 
peste hornurile caselor care se derulau cu repeziciune pe 
fereastră. 

Când în sfârșit se trezi, trăsura încetinise considerabil și 
o briză proaspătă umpluse compartimentul ei. Privi afară și 
văzu Tamisa în toată splendoarea ei, aglomerând sute de 
catarge între maluri. O anume corabie îi sări în ochi, un iaht 
elegant cu trei catarge. Se apropiaseră foarte mult de 
debarcader și Cherry putu distinge numele lui: "Clair de 
Lune”. 

Inima îi sări în gât şi îngheţă în scaun, realizând tot ce se 
întâmplase. Apoi, ușa trăsurii se deschise și apăru nimeni 
altul decât căpitanul Moonlight, zâmbindu-i din spatele 
măștii de catifea. 

— Bine ai venit, Cherry dragă, la Gravesend! Vasul tău te 
aşteaptă! 

— Tu! exclamă Cherry, incapabilă să lege ceva mai 
elocvent pe moment. 

— Chiar așa, porumbița mea, râse mercenarul, ochii verzi 
jucându-i în spatele măștii. Sunt sigur că ti-a fost dor de 
mine, hai, spune-mi-o direct! De fapt, mai bine nu spune 
nimic. Ar trebui să ne îmbarcăm, ca să prindem fluxul. Asta, 
bineînţeles, dacă nu cumva preferi să luăm un pat la hanul 
din centru. 

— Prefer, domnule, răspunse Cherry, încă șocată de 
impertinenţa lui, să mă întorc imediat la Londra. În caz că 
ai uitat, răpirea se pedepsește prin lege. Dacă nu ordoni 
birjarului să întoarcă imedat trăsura, voi pune forțele de 
ordine să te aresteze. 

— Poţi să încerci, dacă vrei, dar nu cred că te va ajuta prea 
mult. Cred că nici măcar autorităţile din Gravesend n-ar 
aresta pe cineva care și-a răpit propria soție. 

— Nu sunt soţia dumitale! protestă femeia. 

— Dar pesemne te-nșeli. Scrie clar pe certificatul nostru 
de căsătorie: soț și soţie. Poate ai vreausă-l citești, să-ţi 
împrospătezi memoria? 

Îi flutură prin fața ochilor hârtia împăturită, despre care 
era sigură că se află în poșeta ei. "Mătușa Phoebe!" ţipă 

conștiința. O trădase, afurisita! 

— Da, începi să-ţi amintești, draga mea. Acum, chiar insist 
să mă urmezi la bord. 

Înainte să mai poată spune ceva, Cherry se simţi trasă 
afară de strânsoarea atât de familiară a mâinilor căpitanului. 

Se zbătu, dând din mâini și din picioare, în timp ce 
căpitanul cu păr auriu o săltă neceremonios pe umăr, spre 
amuzamentul celor adunaţi. Urcară podețul spre corabie și 
strigă din mers unuia dintre marinari. 

— la cârma, domnule Krist! Ridicăm ancora. 

— Ay, ay, căpitane! strigă acesta în timp ce căpitanul 
dispăru cu femeia sub punte. 

Căpitanul o așeză în picioare și în secunda următoare se 
pomeni sub o rafală de palme și coate. 

— Cum îndrăznești să mă iei cu forţa? Nu ești cu nimic 
mai bun decât piraţii pe care i-ai vânat de dragul răzbunării. 
Dacă aș fi avut pistolul la mine, te-aș fi împuşcat pe loc! 

— Ce ne facem, dacă nu te cred! spuse căpitanul, 
renunțând din nou la orice protocol. N-ar fi logic, ţinând 
cont că mi-ai salvat deja viața de două ori. Îmi pare rău că a 
trebuit să te aduc în felul ăsta, dar să regret că te-am adus? 
Asta nu se poate. Mă încearcă o curiozitate, să văd ce e de 
capul vieții de familist, și cu cine s-o încerc mai bine, dacă 
nu cu soţia mea? 

— N-ai s-o încerci cu mine, domnule! declară Cherry. Eu 
sunt căsătorită cu o fantomă pe nume Clair de Lune. Așa 
scrie pe certificat. $i așa-mi și convine. Este zi, căpitane 
Moonlight. N-ar trebui să dispari? 

— Înțelegerea noastră implica o căsătorie temporară, 
rânji căpitanul. De ce nu te-ai grăbit s-o anulezi? 

— O greșeală ce va fi corectată curând, i-o întoarse 
Cherry. 

Căpitanul făcu doi pași şi se afla acum chiar în fața ei. Ea 
încercă să se retragă și mai mult, dar simți cum spatele 
gambelor se proptiră în muchia obiectului de mobilier de 
care se temea cel mai mult. 

— Oare de ce nu te cred? repetă căpitanul, 
nepermițându-i să treacă pe lângă el. Adevărul e, draga mea, 
că am un răspuns mai bun. 

— Nu spune! tresări Cherry, citindu-i în ochi intenţia. Nu 
e un răspuns pe care sunt pregătită să-l dau... excelenţă. 

Căpitanul zâmbi triumfător și, ducându-și mâna la 
frunte, își dezveli fața. 

— Deci știai, spuse el. 

— De prima dată când te-am văzut în casa mamei tale. 

Ducele oftă și aruncă masca. 

— Ți-am mai spus la mn moment dat că nu vei păți nimic. 
Nu crezi că e timpul să ai incredere în mine? Trebuie să știu, 

Cherry, iubito. 

De ce n-ai anulat căsătoria? 

Cherry își ridică în sfârșit privirea pentru a o întâlni pe a 
lui. 

— Sunt sigură că știi deja răspunsul, excelență. Nu e clar 
că a existat un impediment? 

După câteva secunde, ducele izbucni într-un hohot de 
râs, iritând-o la culme pe soţia sa. 

— Dumnezeule! Cum de nu mi-am dat seama? Nu mi-am 
imaginat că în delirul meu... 

— Nu, îl întrerupse Cherry, îmbujorată. Dar asta nu 
schimbă cu nimic situaţia. Îţi vei primi libertatea și te vei 
putea căsători cu cine vrei. 

— Şi pe cine crezi că vreau? Astea sunt toane copilărești. 
Am trecut de vârsta aceea; sunt bărbat însurat. 

Degetele îi urcară pe umerii micuți ai femeii, 
împingând-o spre pat. 

— Mă tem că sunt un tip demodat, doamnă. Ştiţi, m-am 
îndrăgostit de soția mea prima dată când am văzut-o şi de 
atunci o doresc nebunește. 

— Nu! strigă Cherry, lovindu-i pieptul. Tu ești Radford! 
Căpitanul Clair de Lune este doar o fantomă. Mariajul e o 
iluzie, la fel ca el. Numele cu care l-ai semnat e fals! 

— Copil prost, râse el din nou. Să nu știi că sunt Edmond 

William Phillim Jean Darcy Clair de Lune, duce de Radford? 
Ţi se împleticește limba, știu, dar ce să fac? Aşa m-au 
botezat. 

— Dar credeam că... 

— Ştiu ce ai crezut, draga mea. Dar oricât de imaterial a 
fost căpitanul Moonlight, curând ai să afli că Jean Darcy 
Clair de Lune nu este! 

Şi zicând asta, continuă cu prima lecţie, un exercițiu care 
o lăsă ameţită și fără suflare. 

— Întotdeauna am știut. 

Toate lunile astea, Radford era adevărata fantomă, 
ascunzând adevărul de mine. Dar în inima mea am fost 
convinsă că eşti îngerul meu păzitor, protectorul care va 
avea grijă de mine întotdeauna. 

— La fel cum și tu ai avut grijă de-mine, completă ducele 
fără mască. În acele zile... şi mai ales în ultima... 

Cherry se făcu albă ca varul. Cu asta, și ultimul văl, 
ultimul secret, fusese dat în vileag. ~ 

— Doar nu credeai că delirez atât de rău, nu-i așa, draga 
mea? 

— Eşti un... eşti un... mincinos! Un... trădător! strigă 
Cherry. 

Hrănindu-se cu forța verbală a proaspetei ducese, 
Radford o trăgea tot mai aproape. 

— Un escroc... un profitor... 

Radford își apropie buzele de izvorul de insulte. 

— Aburitor... murmură ea. Diavol... 

Şi Radford o sărută cu pasiune. 

— Moonlight, gemu Cherry și-și aruncă brațele după 
gâtul lui. Radford, iubirea mea! 


Sfârşit 


